ഒരാഴ്ചയില് വെളുക്കും പഴം ഫേസ്പായ്ക്ക് | Banana Curd Face Pack For Fair Skin - Malayalam BoldSky\n| Published: Tuesday, May 22, 2018, 10:55 [IST]\nസൗന്ദര്യം സ്ത്രീ പുരുഷഭേദമില്ലാതെ എല്ലാവരും ആഗ്രഹിയ്ക്കുന്ന ഒന്നാണ്. ഇതിനായി പല കഷ്ടപ്പാടുകളും പല പരീക്ഷണങ്ങളും നടത്തുന്നവരുമുണ്ട്. ബ്യൂട്ടിപാര്‍ലറുകളും സൗന്ദര്യസംരക്ഷണത്തിനുള്ള ഉല്‍പന്നങ്ങളുമെല്ലാം വിപണി കീഴടക്കുന്നതിന്റെ കാരണവും ഇതു തന്നെയാണ്.\nസൗന്ദര്യമെന്നാല് ഒരു ഘടകമല്ല, പല ഘടകങ്ങളും ചേരുന്ന ഒന്നാണ്. നല്ല ചര്‍മം, നിറം, നല്ല കണ്ണ്, മൂക്ക്, ചുണ്ട് എന്നിങ്ങനെ പോകുന്നു, ഇത്.\nസൗന്ദര്യമെന്നാല് നാം പൊതുവേ കാണുന്ന ഒന്നുണ്ട്, നിറം. എന്തൊക്കെ ന്യായങ്ങള് പറഞ്ഞാലും വെളുപ്പു നിറത്തോട് ആളുകള്‍ക്ക് താല്‍പര്യം കൂടും. ഇത് സ്ത്രീയാണെങ്കിലും പുരുഷനെങ്കിലും.\nവെളുപ്പുനിറം പാരമ്പര്യം, ചൂട് പോലുള്ള വിവിധ ഘടകങ്ങളെ ആശ്രയിച്ചിരിയ്ക്കുന്ന ഒന്നാണ്. ഇവയെല്ലാം ഒരു വിധത്തില് അല്ലെങ്കില് മറ്റൊരു വിധത്തില് നിറത്തെ സ്വാധീനിയ്ക്കുന്നു.\nചര്‍മം വെളുക്കാനായി പലരും ബ്ലീച്ചിംഗ് പോലുള്ള കൃത്രിമ വഴികളേയാണ് ആശ്രയിക്കുന്നത്. എന്നാല് ബ്ലീച്ചിംഗ് ക്രീമുകള് പല കെമിക്കലുകളും അടങ്ങിയതാണ്. ഇതുകൊണ്ടുതന്നെ ചര്‍മത്തിന് പല ദോഷങ്ങളും, എ്ന്തിന് അസുഖങ്ങള് വരെ വരുത്താന് ഇടയാക്കും.\nചര്‍മം വെളുപ്പിയ്ക്കാന് ധാരാളം വീട്ടുവൈദ്യങ്ങളുണ്ട്. യാതൊരു ദോഷവും വരുത്താതെ ചര്‍മം വെളുപ്പിയ്ക്കാന് സഹായിക്കുന്ന, ചര്‍മത്തിന് ഒന്നിലേറെ ഗുണങ്ങള് ഉറപ്പു നല്‍കുന്ന ചിലത്. നാം ഭക്ഷണമായും മസാലകളായും ഉപയോഗിയ്ക്കുന്ന ഒന്ന്.\nവെളുക്കാന് വേണ്ടി സഹായിക്കുന്ന ഇത്തരം അടുക്കളക്കൂട്ടില് പെട്ട ഒന്നാണ് പഴവും തൈരും. ഇവയ്ക്ക് പ്രത്യേകം പ്രത്യേകം ചര്‍മസംരക്ഷണ ഗുണങ്ങളുമുണ്ട്. ഇവ രണ്ടും കലര്‍ത്തി ഉപയോഗിയ്ക്കുന്നത് വെളുക്കാനുള്ള ഒരു എളുപ്പ വഴിയുമാണ്. വളരെ സുരക്ഷിതമായ ഒരു വഴി. ഇതെക്കുറിച്ചു കൂടുതലറിയൂ,\nആരോഗ്യകാര്യത്തില് മാത്രമല്ല, സൗന്ദര്യസംരക്ഷണത്തിലും മികച്ച ഒന്നാണ് പഴം. ഇതില് വൈറ്റമിന് എ, ബി, ഇ എന്നിവ ധാരാളമുണ്ട്. ഇതിലെ പൊട്ടാസ്യം ചര്‍മത്തിന് നിറം നല്‍കുന്ന ഒന്നുമാണ്. ചര്‍മകോശങ്ങളുടെ നാശം തടയാനും പഴം ഏറെ നല്ലതാണ്.\nതൈരും ചര്‍മത്തിന് ഏറെ ഗുണം ചെയ്യുന്ന ഒന്നാണ്. നാച്വറല് ബ്ലീച്ചിന്റെ ഗുണം നല്‍കുന്ന ഒന്നാണിത്. ഇതിലെ ലാക്ടിക് ആസിഡ് ആണ് ഈ ഗുണം നല്‍കുന്നത്. ഇതിലെ ആല്‍ഫ ഹൈഡ്രോക്‌സില് ആസിഡുകള് ചര്‍മത്തിലെ മൃതകോശങ്ങള് അകറ്റാനും ചര്‍മം പുതുമയുള്ളതായി തോന്നാനും സഹായിക്കുന്ന ഒന്നാണ്.\nതൈരും പഴവും കലര്‍ത്തിയുള്ള ഫേസ് പായ്ക്ക് ചര്‍മത്തിന് പല ഗുണങ്ങളും നല്‍കുന്നുണ്ട്. ഇതില് പ്രധാനപ്പെട്ട ഒന്നാണ് ഇത് ചര്‍മത്തിന് വെളുപ്പു നിറം നല്‍കുന്നുവെന്നത്. ഇത് അടുപ്പിച്ച് അല്‍പനാള് ചെയ്യുന്നത് ചര്‍മ നിറത്തില് ഏറെ വ്യത്യാസങ്ങള് വരുത്തുകയും ചെയ്യും.\nതൈര്, പഴം ഫേസ് പായ്ക്ക് ചര്‍മത്തിലെ കറുത്ത കുത്തുകളും വടുക്കളും പാടുകളുമെല്ലാം അകറ്റാന് ഏറെ നല്ലതാണ്. പഴത്തിലെ വൈറ്റമിനുകളും തൈരിലെ ബ്ലീച്ചിംഗ് ഗുണവുമെല്ലാം ചേര്‍ന്നാണ് ഈ പ്രത്യേക ഗുണം ലഭിയ്ക്കുന്നത്. കറുത്ത കുത്തുകളും പാടുകളുമെല്ലാം അകറ്റാന് കൃത്രിമ വഴികള്‍ക്കു പുറകേ പോകാതെ ഈ മാര്‍ഗങ്ങള് പരീക്ഷിച്ചു നോക്കുന്നത് അത്യുത്തമമാണ്.\nചര്‍മത്തിലെ ചുളിവുകളും വരകളുമെല്ലാം പലരേയും അലട്ടുന്ന ഒന്നാണ്. പ്രത്യേകിച്ചും പ്രായക്കുടൂതലാകുമ്പോള്. ഇത് ചര്‍മത്തിലെ കൊളാജന് ഉല്‍പാദനം കുറഞ്ഞ് ചര്‍മത്തിന്റെ ഇലാസ്റ്റിസിറ്റി കുറയുമ്പോഴാണ് ഉണ്ടാകുന്നത്. ഇതിനൊരു നല്ല പരിഹാരമാണ് പഴവും തൈരും കലര്‍ന്ന ഫേസ് പായ്ക്ക്. ഇത് ചര്‍മത്തിലെ വരകളും ചുളിവുകളുമെല്ലാം അകറ്റി ചര്‍മത്തിന് ചെറുപ്പം നല്‍കുന്നു.\nപല ടീനേജുകാരിലും കാണുന്ന പ്രശ്‌നമാണ് ചര്‍മത്തിലെ എണ്ണമയവും ഇതെത്തുടര്‍ന്നുണ്ടാകുന്ന മുഖക്കുരുവും. ചര്‍മ കോശങ്ങളിലെ ഓയില് ഉല്‍പാദനം നിയന്ത്രിച്ച് ചര്‍മത്തെ എണ്ണമയത്തില് നിന്നും ഇതുവഴി മുഖക്കുരുവില് നിന്നും സംരക്ഷിയ്ക്കുകയെന്ന നല്ലൊരു ഗുണം കൂടി പഴം-തൈര് ഫേസ്പായ്ക്കിലൂടെ ലഭിയ്ക്കുന്നുണ്ട്.\nമുഖത്തിന് തിളക്കവും മിനുക്കവും മൃദുത്വവും ഒരേപോലെ നല്‍കുന്ന ഒന്നാണ് പഴം-തൈര് ഫേസ്പായ്ക്ക്. ഇത് മുഖം വരണ്ടുപോകുന്നതില് നിന്നും സംരക്ഷിയ്ക്കുന്നു. പഴം ചര്‍മം മൃദുവാകാന് ഏറെ നല്ലതാണ്. മുഖത്തിന് തിളക്കം നല്‍കാനും മിനുസമാക്കാനുമെല്ലാം ഈ ഫേസ്പായ്ക്ക ഏറെ നല്ലതാണ്. കുട്ടികളുടെ ചര്‍മത്തിനു പോലും ഉപയോഗിയ്ക്കാവുന്ന നല്ലൊന്നാന്തരം ഫേസ്പായ്ക്കാണിത്.5വയസു മുതലുള്ള കുട്ടികളുടെ മുഖത്തു വരെ ഇത് ഉപയോഗിയ്ക്കാം.\nഈ ഫേസ് പായ്ക്കുണ്ടാക്കാന്\nഈ ഫേസ് പായ്ക്കുണ്ടാക്കാന് വളരെ എളുപ്പമാണ്. നല്ലപോലെ പഴുത്ത ഒരു പഴം, ഒരു ടേബിള് സ്പൂണ് തൈര് എന്നിവയാണ് ഇതിനു വേണ്ടത്. തൈര് പുളിയുള്ളതാണ് കൂടുതല് നല്ലത്. ഇത് ബ്ലീച്ചിംഗ് ഇഫക്ട് കൂടുതല് നല്‍കും. പഴം നല്ലപോലെ ഉടച്ച് ഇതില് തൈരു ചേര്‍ത്തിളക്കി മുഖത്തു പുരട്ടുക. ഇത് അര മണിക്കൂര് കഴിഞ്ഞ് ഇളംചൂടുവെള്ളം ഉപയോഗിച്ചു കഴുകിക്കളയാം. മുഖത്തു പുരട്ടുമ്പോള് ഇത് പുരട്ടി അല്‍പനേരം മൃദുവായി മസാജ് ചെയ്യുന്നതും ഏറെ നല്ലതാണ്.\nഈ ഫേസ്പായ്ക്ക് അടുപ്പിച്ച് അല്‍പദിവസം പുരട്ടി നോക്കൂ, ചര്‍മം വെളുക്കുക മാത്രമല്ല, മുകളില് പറഞ്ഞ പല ഗുണങ്ങളും ചര്‍മത്തിന് ലഭിയ്ക്കുകയും ചെയ്യും. യാതൊരു വിധ പാര്‍ശ്വഫലങ്ങളും ഇതു നല്‍കുന്നുമില്ല.\nപാല്, നാരങ്ങാനീര്, പഴം\nഴമുപയോഗിച്ചു മറ്റു പല ഫേസ്പായ്ക്കുകളും തയ്യാറാക്കാം. ഇതിലൊന്നാണ് പാല്, നാരങ്ങാനീര്, പഴം എന്നിവ ഉപയോഗിച്ചുള്ള ഒന്ന്. 1 ടീസ്പൂണ് പാല്,2ടീസ്പൂണ് നാരങ്ങാനീര് എന്നിവ പഴത്തിന്റെ പള്‍പ്പുമായി കലര്‍ത്തി മുഖത്തു പുരട്ടുന്നതു മുഖത്തിന് തിളക്കവും മൃദുത്വവും നല്‍കുന്ന ഒന്നാണ്.\nപഴത്തില് വൈറ്റമിന് ഇ ഗുളിക\nപഴത്തില് വൈറ്റമിന് ഇ ഗുളിക ചേര്‍ക്കാം. രണ്ടും ചേര്‍ത്ത മിശ്രിതത്തില് ഒരു ടീസ്പൂണ് തേനും എണ്ണയും ചേര്‍ക്കാം. മുഖത്ത് പുരട്ടിയശേഷം 15 മിനിട്ട് കഴിഞ്ഞ് കഴുകി കളയുക. ഇതു മുഖത്തെ ചുളിവുകള്‍ക്കുള്ള നല്ലൊരു പരിഹാരമാണ്.\nBanana Curd Face Pack For Fair Skin\nBanana Curd Face Pack For Fair Skin, Read more to know about,


Bigg Boss Malayalam Season 3: Bigg Boss asks Firos and Sanjana to leave the show, if not interes | തനിസ്വരൂപം പുറത്തെടുത്ത് ബിഗ് ബോസ്! സഞ്ജനയ്ക്കും ഫിറോസിനും അന്ത്യശാസനം, താത്പര്യമില്ലെങ്കിൽ വേണ്ട - Malayalam Oneindia\n10 min ago കൊവിഡ് വ്യാപനം രൂക്ഷം, ഗവർണർമാരുമായി കൂടിക്കാഴ്ച നടത്താൻ പ്രധാനമന്ത്രി നരേന്ദ്ര മോദി\n19 min ago മഹാരാഷ്ട്രയിൽ ബുധനാഴ്ച രാത്രി മുതൽ നിരോധനാജ്ഞ; കടുത്ത നിയന്ത്രണങ്ങൾ\nപതിവ് ബിഗ് ബോസ് വിശേഷങ്ങളിൽ നിന്നും വിഭിന്നമായ പലതുമാണ് സീസൺ ത്രീയിൽ സംഭവിച്ചുകൊണ്ടിരിക്കുന്നത്. വൈൽഡ് കാർഡ് എൻട്രിയിലൂടെ മൂന്ന് പേർ പുതിയതായി എത്തിയത് മുതലാണ് ഷോയുടെ ഗതി തന്നെ മാറിയത് എന്ന് പറയാം.\nതമ്മിലടികളിലൂടെയും പരിഭവങ്ങളിലൂടെയും സജീവമായിരിക്കുകയാണ് ബിഗ് ബോസ് സീസണ് 3. എല്ലാവരുടേയും ഇപ്പോഴത്തെ പ്രധാന തലവേദന ദമ്പതികളായ ഫിറോസും സഞ്ജനയുമാണ്. അത്യധികം നാടകീയമായ രംഗങ്ങളിലൂടെയാണ് ഇപ്പോള് ബിഗ് ബോസ് കടന്നുപൊയ്‌ക്കൊണ്ടിരിക്കുന്നത്. ഒടുവിൽ ബിഗ് ബോസിന് തന്റെ തനിസ്വരൂപം പുറത്തെടുക്കേണ്ടിയും വന്നു.\nകഴിഞ്ഞ ദിവസം ഉണ്ടായ പ്രശ്‌നങ്ങളെ തുടര്‍ന്ന് ഫിറോസിനെ ഇവിടെ എല്ലാവര്‍ക്കും പേടിയാണെന്ന് ഭാര്യ സഞ്ജന തന്നെ പറഞ്ഞിരുന്നു. ഫിറോസ് ഖാന്റെ ഇടപെടൽ പലർക്കും വലിയ എതിർപ്പുണ്ടാക്കുന്നും ഉണ്ട്. എന്നാല് കാര്യങ്ങള് കൂടുതല് കുഴഞ്ഞു മറിഞ്ഞ അവസ്ഥയിലേക്കാണ് ഇപ്പോള് പൊയ്‌ക്കൊണ്ടിരിക്കുന്നത്.\nഇക്കഴിഞ്ഞ ദിവസം ബിഗ് ബോസിലെ അംഗങ്ങളെല്ലാവരും കൂടെ ഒരു മേശയ്ക്ക് ചുറ്റുമിരുന്ന് ചര്‍ച്ച നടത്തിയിരുന്നു. അപ്പോഴും മറ്റ് ടീമംഗങ്ങള്‍ക്കെതിരെ രൂക്ഷ വിമര്‍ശനമാണ് ഫിറോസ് ഉന്നയിച്ചത്. മറ്റുള്ളവരെ സംസാരിക്കാൻ പോലും അനുവാദിക്കാത്ത രീതിയിൽ ഫിറോസ് നടത്തിയ ഇടപെടലുകൾ വലിയ പ്രശ്നമാണ് സൃഷ്ടിച്ചത്.\nചര്‍ച്ചയ്ക്കിടെ ഫിറോസിന്റെ വര്‍ത്തമാനങ്ങളില് സഹികെട്ട് ഭാഗ്യലക്ഷ്മി ഫിറോസ് തന്നെ വല്ലാതെ ഇറിറ്റേറ്റ് ചെയ്യുന്നുണ്ടെന്നും കള്ളം പറയുന്നവരോട് സംസാരിക്കാന് തനിക്ക് താല്പര്യമില്ലെന്നും അഭിപ്രായപ്പെട്ടു. എന്തിനാണ് അദ്ദേഹം മറ്റുള്ളവരുടെ വ്യക്തിപരമായ കാര്യങ്ങളില് തലയിടുന്നതെന്നും ഭാഗ്യലക്ഷ്മി ചോദിക്കുകയുണ്ടായി.\nഇതേ ചര്‍ച്ചയില് സീരിയല് നടന് അനൂപും തനിക്ക് പറയാനുള്ള വിമര്‍ശനങ്ങള് ഫിറോസിനെ കുറിച്ച് പറയുകയുണ്ടായി. എന്നാല് സംസാരത്തിനൊടുവില് ഫിറോസിനോട് പൊട്ടിത്തെറിക്കുന്ന അനൂപിനെയാണ് പിന്നീട് കണ്ടത്. ഒരു സംഘർഷത്തിലേക്ക് വരെ കാര്യങ്ങൾ നീങ്ങുന്ന സ്ഥിതി വിശേഷവും ഉണ്ടായി.\nവീണ്ടും പൊട്ടിക്കരഞ്ഞ് സഞ്ജന!\nതന്റെ ഭര്‍ത്താവിനെ എല്ലാവരും ഒറ്റപ്പെടുത്തുകയാണെന്നും താനൊരു ഭാര്യയാണെന്ന് ഓര്‍ക്കണമെന്നും പറഞ്ഞ് സഞ്ജനയുടെ കരച്ചിലിനും ബിഗ് ബോസ് ഹൌസ് വേദിയായി. ഫിറോസിനെ ചിലർ മനപ്പൂർവ്വം അവഗണിക്കുന്നു എന്ന ആക്ഷേപവും സഞ്ജന ഉന്നയിച്ചു. അതിനിടയില് സഞ്ജനയുടെ ആത്മഹത്യാഭീഷണിയെ കുറിച്ച് പരാമര്‍ശിമുണ്ടായപ്പോള് തനിക്കത് ഓര്‍മ്മയില്ലെന്ന് പറഞ്ഞത് വീണ്ടും വിവാദമായി.\nബിഗ് ബോസിനോട് പറഞ്ഞപ്പോള്...\nആത്മഹത്യാ ഭീഷണി ഒരു ചെറിയ കാര്യമല്ല. പറഞ്ഞ കാര്യം നിഷേധിക്കുന്നതും ശരിയല്ല. ഇതിനെത്തുടര്‍ന്ന് ദമ്പതികള് ആത്മഹത്യാഭീഷണി മുഴക്കുന്നുണ്ടെന്നും അതിന് തങ്ങള് ഉത്തരവാദിയല്ലെന്നും അനൂപ്, ബിഗ് ബോസിനോട് ക്യാമറയ്ക്കു മുന്‍പില് വന്ന് പറഞ്ഞു. വിഷയത്തിൽ ബിഗ് ബോസിന്റെ ഇടപെടലും ആവശ്യപ്പെട്ടു.\nപിന്നീട് ബിഗ് ബോസ് ഫിറോസിനേയും സഞ്ജനയേയും കണ്‍ഫഷന് റൂമിലേക്ക് വിളിപ്പിക്കുകയും താല്പര്യമില്ലെങ്കില് ഷോ നിര്‍ത്തിപ്പോകാമെന്ന് പറയുകയും ചെയ്തു. ഇനി ഒരിക്കല്‍ക്കൂടി ഇത്തരം രീതി ആവര്‍ത്തിച്ചാല് ബിഗ് ബോസില് നിന്ന് പോകേണ്ടി വരുമെന്ന് മുന്നറിയിപ്പും നല്‍കി. ഇതേത്തുടര്‍ന്ന് ഇരുവരും ബിഗ് ബോസിനോട് ക്ഷമാപണം നടത്തുകയും ഷോയില് തുടരാനാണ് താല്പര്യം എന്ന് അറിയിക്കുകയും ചെയ്തു.\nഎത്രനാൾ ഫിറോസും സഞ്ജനയും ഇത്തരത്തിൽ ഷോയിൽ പിടിച്ചുനിൽക്കും എന്നാണ് പ്രേക്ഷകർ ചോദിക്കുന്നത്. ഫിറോസിന്റെ ഇടപെടലുകളും രീതികളും വലിയ എതിർപ്പാണ് പ്രേക്ഷകരിൽ ഉണ്ടാക്കുന്നത്. വൈൽഡ് കാർഡ് എൻട്രിയിലൂടെ ഒരുമിച്ച് ഷോയിൽ എത്തിയ ഫിറോസ്- സഞ്ജന ദന്പതിമാരും പിന്നെ മിഷേലും തമ്മിൽ എന്ന് തെറ്റിപ്പിരിയും എന്ന ചർച്ചയും കൊഴുക്കുന്നുണ്ട്.\nBigg Boss Malayalam Season 3: Bigg Boss asks Firos and Sanjana to leave the show, if not interes


jayasurya-share-wedding-anniversary-wishing-for-wife | 'എന്നെ എനിക്ക് കാണിച്ചു തന്ന നിനക്ക്'; 17ാം വിവാഹ വാർഷികം ആഘോഷിച്ച് നടൻ ജയസൂര്യയും സരിതയും - MarunadanMalayalee.com\nJanuary 25, 202109:25 PM IST Permalink\nനടൻ ജയസൂര്യയും സരിതയും ഇന്ന് 17ാം വിവാഹ വാർഷികം ആഘോഷിക്കുകയാണ്. ഈ അവസരത്തിൽ താരം പങ്കുവച്ച ചെറു കുറിപ്പ് ശ്രദ്ധനേടുകയാണ്. 'എന്നെ എനിക്ക് കാണിച്ചു തന്ന നിനക്ക് ... ഹാപ്പി വെഡ്ഡിംഗ് ആനിവേഴ്സറി' എന്നാണ് ജയസൂര്യ ഫേസ്‌ബുക്കിൽ കുറിച്ചത്. സരിതയും തിരിച്ച് വിവാഹ വാർഷിക ആശംസകൾ അറിയിച്ചിട്ടുണ്ട്. “നീയായിരിക്കുന്നതിന് നന്ദി,” എന്നാണ് ജയസൂര്യയോടൊപ്പമുള്ള ചിത്രം പോസ്റ്റ് ചെയ്തുകൊണ്ട് സരിത കുറിച്ചത്.\nജയസൂര്യയും സരിതയും പ്രണയിച്ച് വിവാഹം കഴിച്ചവരാണ്. 2004ലായിരുന്നു ജയസൂര്യയുടെയും സരിതയുടെയും വിവാഹം. അദ്വൈത്, വേദ എന്നിങ്ങനെ രണ്ടുമക്കളാണ് ഈ ദമ്പതികൾക്ക് ഉള്ളത്. അച്ഛനൊപ്പം അദ്വൈ അഭിനയ രംഗത്തുണ്ട്. അദ്വൈത് സംവിധാനം ചെയ്ത ഹ്രസ്വ ചിത്രവും ഏറെ ശ്രദ്ധിക്കപ്പെട്ടിരുന്നു. യാത്രാപ്രിയരാണ് നടൻ ജയസൂര്യയും ഭാര്യയും. ഷൂട്ടിങ് തിരക്കുകളിൽ നിന്നും ഇടയ്ക്ക് മാറി യാത്ര പോവാൻ എപ്പോഴും സമയം കണ്ടെത്തുന്ന നടൻ കൂടിയാണ് ജയസൂര്യ. കഴിഞ്ഞവർഷം ഇരുവരും ഒന്നിച്ച് നേപ്പാളിലേക്കും സ്വിറ്റ്സർലൻഡിലേക്കുമെല്ലാം യാത്രകൾ നടത്തിയിരുന്നു. യാത്രാവിശേഷങ്ങളും ചിത്രങ്ങളും സമൂഹമാധ്യമങ്ങളിലൂടെ ആരാധകരുമായി പങ്കുവയ്ക്കാനും താരം മടിക്കാറില്ല.\nകഥാപാത്രമാകാൻ ഏതറ്റം വരെയും പോകുന്ന നടനാണ് ജയസൂര്യ. താരം മുഖ്യവേഷത്തിൽ എത്തിയ വെള്ളം എന്ന ചിത്രം തിയേറ്ററുകളിൽ വിജയകരമായി പ്രദർശനം തുടരുകയാണ്. പത്ത് മാസത്തെ ഇടവേളയ്‌ക്ക് ശേഷം തീയേറ്ററിൽ പ്രദർശനത്തിനെത്തുന്ന മലയാള ചിത്രമെന്ന പ്രത്യേകതയും പ്രജേഷ് സെൻ സംവിധാനം ചെയ്ത ചിത്രത്തിനുണ്ട്.


അത്തര് മണക്കാത്ത പെണ്‍കുട്ടി | മഞ്ഞുള്ളയിടങ്ങളില് മഴയുള്ള നേരത്ത്...\nഅത്തര് മണക്കാത്ത പെണ്‍കുട്ടി\nDate: നവംബര് 1, 2012 Author: theindianraj\tCategory: ദലമര്‍മ്മരങ്ങള് | Stories\tമുദ്രകള്: കഥ\n← ദി ഹനുമാന് സ്റ്റോറി | The Hanuman Story\nഅതിര്‍ത്തി മായുന്നിടങ്ങളില് →\nഎന്റെ ഫോണില് അക്കാലത്ത് ഒരുപാട് തവണ വന്നിട്ടുള്ള ഒരു forward മെസ്സേജ് ആയിരുന്നു അവളുടെ ഡയറിയുടെ ആമുഖമായി എഴുതിയിരുന്നത്. എപ്പോഴെങ്കിലും പിരിയേണ്ടി വരും എന്ന് അവള് അന്നേ കണക്കു കൂട്ടിയിരുന്നു എന്ന് തോന്നുന്നു. എനിക്കും അതേപ്പറ്റി അറിയാമായിരുന്നു. രണ്ടു പേര്‍ക്കും അറിയാമായിരുന്നു. അപ്പോള് പിന്നെ പരസ്പരം ഒന്ന് കൂടി പറഞ്ഞിട്ട് എന്ത് വിശേഷം?\n“ആ ഡയറിയില് ഞാന് സംസാരിച്ചതത്രയും നിന്നോടായിരുന്നു. ചിലപ്പോഴൊക്കെ തോന്നാറുണ്ട്, ആ ഡയറി നീ തന്നെയാണോ എന്ന്…”\nഞാന് … പകുതിയില് കൂടുതല് എഴുതാത്ത താളുകളുള്ള അവളുടെ ഡയറി! ഒരു കൌതുകം കടന്നുകൂടി മനസ്സില് . അവള് പറഞ്ഞത് സത്യമായിരുന്നെങ്കില് എന്ന് വെറുതെ ചിന്തിച്ചു. എന്തിനെന്നു ചോദിച്ചാല് അറിയില്ല.\nശീതീകരിച്ച ചില്ലുകൂട്ടിനകത്തു, എനിക്കഭിമുഖമായിരുന്ന് കാപ്പി കഴിക്കുന്ന നേരം, പ്രണതി ചോദിച്ചു.\n“ഇപ്പോള് എത്ര നാളായി പിരിഞ്ഞിട്ട് ?”\nഅന്ന് ആ രാത്രി. അവളുടെ പിറന്നാള് ദിനത്തിലെ രാത്രി. നിലാവ് പരന്നു തുടങ്ങിയിട്ടില്ല. ഷാഹിന പറഞ്ഞു.\nചീവീടുകളോ മൂങ്ങകളോ മറ്റെന്തെല്ലാമോക്കെയോ ജീവികള് ശബ്ദമുണ്ടാക്കി.\nമനസ്സുകളില് അന്നേരം നിശ്ശബ്ദത പടര്‍ന്നു പിടിക്കുകയായിരുന്നു…\nഇങ്ങനെ അറുത്ത് മുറിച്ച് അവളതു പറയുമെന്ന് ഞാന് കരുതിയിരുന്നില്ല.ഒരുപക്ഷെ അവളും അങ്ങനെ കരുതിക്കാണില്ല. ഷാഹിന. അത്തറിന്റെ മണമില്ലാത്ത പെണ്‍കുട്ടി.\n“അതെന്താ മുസ്ലിം പെണ്‍കുട്ടി ആണെങ്കില് അത്തറിന്റെ മണം വേണംന്ന് നിര്‍ബന്ധാ?”\nക്ലാസ്റൂമില് മറ്റാരും അവളുടെ സംസാരം കേള്‍ക്കുന്നില്ല എന്നവള് ഉറപ്പുവരുത്തുന്നുണ്ടായിരുന്നു ഇടയ്ക്കിടെ.\n“അങ്ങനെയല്ല. എന്നാലും പൊതുവേ അങ്ങനെ ആണല്ലോ വയ്പ്പ്…”\nഅവളുടെ മുഖത്ത് കൃതൃമമായൊരു പരിഭവം കണ്ടു.\n“എനിക്ക് അത്തര് ഇഷ്ടമല്ല.”\nഅവള്‍ക്കു അത്തര് ഇഷ്ടമല്ലായിരുന്നു. എനിക്കും. സ്വര്‍ണ്ണവും ഞങ്ങള്‍ക്ക് രണ്ടു പേര്‍ക്കും ഇഷ്ടമല്ലായിരുന്നു. മാപ്പിളപ്പാട്ടെന്നു പറഞ്ഞു ഇറങ്ങുന്ന പൈങ്കിളി പഞ്ചാരപ്പാട്ടുകളും ഞങ്ങള്‍ക്ക് ഇഷ്ടമല്ലായിരുന്നു. എങ്കിലും ഒരുനാള് ഞാന് അവളുടെ കണ്ണുകളില് ഈ ലോകം മുഴുവന് കാണുന്നു എന്ന് പറഞ്ഞപ്പോള് അവള് എന്നെ കളിയാക്കിയില്ല. പകരം എന്റെ കണ്ണുകളിലേക്കു നോക്കിയിരുന്നു അവള് . സമയം എന്നെന്നേക്കുമായി ആ നിമിഷത്തില് നിലച്ചു പോയെങ്കില് എന്ന് ഞാന് ആശിച്ചു.\n“നാലു വര്‍ഷം… നാലു വര്‍ഷം കഴിഞ്ഞിരിക്കുന്നു…”\nപ്രണതിയോടത് പറഞ്ഞപ്പോള് എനിക്ക് തന്നെ അദ്ഭുതം തോന്നി. മനസ്സില് അല്പ്പായുസ്സായ ഒരു പ്രണയത്തിന്റെ ഋതു പിന്നെയും നീളുന്നു. മഴയും തണുപ്പും ബാക്കിയാകുന്നു. എന്നിട്ടും ഞാനറിയാതെ, മഴയും തണുപ്പും മാറാതെ, നാലു വര്‍ഷം കടന്നുപോയിരിക്കുന്നു!\n“പിന്നീടൊരിക്കലും കണ്ടില്ലേ?” പ്രണതി സംശയം ചോദിച്ചു.\nകപ്പിന്റെ വക്കില് വിരലോടിച്ച്, എന്നെ പാളിയൊന്നു നോക്കി, അവള് പറഞ്ഞു.\n“ടീനേജില് തോന്നിയ ഒരു ഇന്‍ഫാക്ക്ച്ചുവേഷന് … അവള് പോലും ഇതൊക്കെ മറന്നിട്ടുണ്ടാകും! നിനക്കും മറക്കാനുള്ള സമയമൊക്കെ ആയിരിക്കുന്നു..!”\nഞാന് മറുപടി പറഞ്ഞില്ല. ചിരിച്ചു. ചിരിച്ചെന്നു വരുത്തി.\nയൂത്ത് ഫെസ്റിവലിന്റെ ഇടക്കാണ് അവള് ഡയറി തന്നത്. തലേ ദിവസം ഫോണ് ചെയ്യുന്നതിനിടെ അവളത് തരുമെന്ന് പറഞ്ഞിരുന്നു. ക്ലാസ്മുറിയില് ഒറ്റയ്ക്കിരിക്കുകയായിരുന്നു ഞാന് . അവള് കടന്നു വരുമ്പോള് , കുറച്ചു മുന്‍പ് മാത്രം തീര്‍ന്ന ഒപ്പന മത്സരത്തിനായി അവള് തേച്ച ചായം കുറെയൊക്കെ ബാക്കിയുണ്ടായിരുന്നു അവളുടെ മുഖത്ത്. വന്നയുടനെ അവള് ഡയറി എനിക്ക് നേരെ നീട്ടി. ഞാനത് വാങ്ങി.\n“ഒപ്പന നന്നായിരുന്നു. നീ ഒരുപാട് സുന്ദരിയായിരുന്നു സ്റ്റേജില് … പക്ഷെ ഇപ്പൊ മുഖത്തിരിക്കുന്ന ചായം നിന്റെ മുഖം മറയ്ക്കുന്ന പോലെ..” ഞാന് പറഞ്ഞു.\nഅവള് കൈയ്യിലിരുന്ന തൂവാലകൊണ്ട് മുഖം തുടയ്ക്കാന് തുടങ്ങി.\n“എനിക്ക് മാത്രമായി എന്നാ നീ ഡാന്‍സ് ചെയ്യുക ഷാഹിന? കുറച്ചു വര്‍ഷം കഴിയുമ്പോ ചെയ്യുമോ?”\nഅവള് മുഖം തുടയ്ക്കുന്നത് നിര്‍ത്തി എന്റെ നേരെ നോക്കി. അങ്ങനെയൊന്നു നടക്കുമെന്ന വിശ്വാസം അവക്കുണ്ടായതായി തോന്നിയില്ല. അവള് പറഞ്ഞു.\nഎന്നിട്ട് തിരിച്ചു നടന്ന്, അവള് ക്ലാസിനു വെളിയിലേക്ക് പോയി.\n“ഷാഹിനയ്ക്കു എത്രയുണ്ട് മാര്‍ക്ക്?”\nഅമ്മ ചോദിച്ചു. മുഖത്ത് ഭാവമാറ്റം വരാതിരിക്കാന് ഞാന് നന്നേ പാടുപെട്ടു.\nഅമ്മയോട് ഒരിക്കലും പറഞ്ഞിട്ടില്ല. എനിക്കൊരു കാമുകി ഉണ്ടെന്നും… അവളുടെ പേര് ഷാഹിന എന്നാണെന്നും… അവള്‍ക്കു അത്തര് ഇഷ്ടമല്ലെന്നും… ഒരിക്കലും പറഞ്ഞിട്ടില്ല. എന്നിട്ടും അമ്മയറിഞ്ഞു. എങ്ങനെ എന്നത് അജ്ഞാതമാണ്… അമ്മയെല്ലാം അറിയുന്നു!\n“നാല്‍പ്പത്തിയേഴ്…” ഞാന് പറഞ്ഞു.\nഎണ്ണയില് പപ്പടം ഒരെണ്ണം മറിച്ചിട്ടുകൊണ്ട് അമ്മ തുടര്‍ന്നു.\n“ഉഴപ്പരുത് എന്ന് പറയണം…”\nഅതൊരു പരോക്ഷമായ അംഗീകാരമായാണ് എനിക്ക് തോന്നിയത്. അത്തര് മണക്കാത്ത ഒരുവളെ എന്റെ കാമുകിയായി അമ്മ അംഗീകരിച്ചിരിക്കുന്നു!\nകേട്ടപ്പോള് അവള് ചിരിച്ചു. അവള്‍ക്കു മുന്‍പൊരിക്കലും തോന്നിയിട്ടില്ലാത്ത ഒരു അധികാരം എനിക്കുമേല് വന്ന പോലെ തോന്നി അന്ന് മുതല് …\n” I know you are hurt! പക്ഷെ ഉപ്പ… നിനക്കറിയാല്ലോ… ഉപ്പ പറഞ്ഞാ പിന്നെ…”\nഉപ്പ പറഞ്ഞിരിക്കുന്നു. എന്താണെന്നത് പ്രസക്തമല്ല. ഉപ്പ പറഞ്ഞു. അവള്‍ക്ക് ഉപ്പയെ ഒരുപാടിഷ്ടമാണ്… ഉമ്മയേയും… അനിയത്തിയേയും… എന്റെ കാര്യം ഞാനപ്പോള് ചോദിച്ചില്ല. ഈ സമയത്ത് ഞാന് ചോദിച്ചാല് അവള്‍ക്കു ഉത്തരമുണ്ടാകില്ല.ഞാനറിയുന്നു.\nഅവളുടെ ശബ്ദമിടറി. ഞാന് ചിരി വരുത്തി.\n“Many many happy returns of the day!”\nഅവള് നിശ്ശബ്ദയായി. നിമിഷങ്ങളില് നിന്നും, മണിക്കൂറുകളില് നിന്നും, ദിവസങ്ങളില് നിന്നും. മാസങ്ങളില് നിന്നും പല പല ഋതുക്കളിലേക്ക് അവളുടെ നിശ്ശബ്ദത തുടര്‍ന്നു…\nതുടര്‍ന്നു പോന്ന മൌനത്തിന്റെ നാളുകളിലൊന്നില് അമ്മ പറഞ്ഞു.\n“വയസ്സുകാലത്ത് ഞങ്ങളെ നോക്കുന്ന ഒരു പെണ്ണിനെ മതി. അല്ലാണ്ട് ജാതീം മതോം ഒന്നും നോക്കണ്ട…”\nഷാഹിനയെക്കുറിച്ച് അമ്മയോട് അപ്പോഴും ഞാന് ഒന്നും പറഞ്ഞിരുന്നില്ല. ഞങ്ങള്‍ക്കിടയിലെ മൌനം അമ്മ മനസ്സിലാക്കി തുടങ്ങിയിരുന്നില്ല അപ്പോള് . മുഖത്തെ ഭാവം മാറാതെ ഞാന് ചിരിച്ചുകൊണ്ട് മൌനം അനുഷ്ഠിച്ചു.\nഅമ്മേ… വയസ്സുകാലത്ത് അമ്മയെ നോക്കാനുള്ള പെണ്‍കുട്ടിക്ക്, അത്തറിന്റെ മണമില്ലാത്ത പെണ്‍കുട്ടിക്ക്, അവളുടെ ഉപ്പയെ വലിയ ഇഷ്ടമാണ്.ഉമ്മയേയും അനിയത്തിയേയും ഇഷ്ടമാണ്. ഇതിനിടയില് , അമ്മേ , ഞാന് എന്റെ കാര്യം ചോദിച്ചില്ല.\n“അവള് നിന്നെക്കുറിച്ചു മാത്രം ചോദിച്ചില്ല.”\nപറയുമ്പോള് സാഹിലിന്റെ മുഖത്ത് എനിക്കെന്തു തോന്നുമെന്ന് വിചാരിച്ചുള്ള ഒരു അങ്കലാപ്പ് പ്രകടമായിരുന്നു. എന്നെക്കുറിച്ച് മാത്രം അവള് ചോദിച്ചില്ല! പലപ്പോഴായി അവളെ കണ്ട പലരും പറഞ്ഞു. ഇതേ വാചകം.\n“അവളെന്തിനു ചോദിക്കണം?” ഞാന് എല്ലാവരോടും പറഞ്ഞു.\nഡയറിയുടെ ആമുഖത്തില് അവളെഴുതി.\n“നിനക്കെന്നെ കാണണമെന്ന് തോന്നുമ്പോള് ,\nതിരക്കേറിയ വീഥികളിലോ വിജനമായ തീരങ്ങളിലോ എന്നെ തിരയരുത്.\nനീ നിന്റെ ഹൃദയത്തിലേക്ക് നോക്കുക.\nഈ ലോകത്തില് എനിക്കേറ്റവും സുരക്ഷിതമെന്ന് തോന്നുന്നയിടത്ത്…”\n“ടീനേജില് തോന്നിയ ഒരു ഇന്‍ഫാക്ക്ച്ചുവേഷന് … ”\n“നാലു വര്‍ഷം കഴിഞ്ഞിരിക്കുന്നു…”\nകോരിച്ചൊരിയുന്ന പെരുമഴക്കാലങ്ങളില് ,\nഇലയകന്ന ശിശിരങ്ങളില് ,\nവരണ്ടുണങ്ങിയ വേനലുകളില് ,\nപൂക്കള് വിരിയുന്ന വസന്തങ്ങളില് ,\nഅറിയാതെ പോയ മനസ്സിന്റെ എത്രയെല്ലാമോ ഋതുക്കളില് ,\nപിന്നെയും മൌനം തുടര്‍ന്നു…\n5 thoughts on “അത്തര് മണക്കാത്ത പെണ്‍കുട്ടി”\nSharon · നവംബര് 1, 2012 -ല് 5:38 pm · · മറുപടി\nമത്താപ്പിന്റെ ഒരു പുതിയ പോസ്റ്റ്..വായിച്ചപ്പോള് ഇത് ഇവിടെ കിടക്കട്ടെ എന്ന് തോന്നി..\nDeepak · നവംബര് 2, 2012 -ല് 2:45 pm · · മറുപടി\n“Mounam thudaratte…. Shahina….. ninte mounam pranayamayirunnu.. Adarnnu veena manjuthullikalil ne baakki vacha kannuneer, kaatinte virahamayirunnu…. Eniyum adangathoren snehanaalangal ninneyum erichadakkatte…, Mounam Iniyum Thudaratte…..”\nThOmMy · നവംബര് 2, 2012 -ല് 4:36 pm · · മറുപടി\nSomehow came across this link, വായിച്ചുകൊണ്ടിരുന്നപ്പോള് ഒരു യാത്രക്കിടയില് എന്നോട് എന്റെ ഒരു പ്രിയ സുഹൃത്ത് പറഞ്ഞ കഥയുമായി നല്ല സാമ്യം തോന്നി… വായിച്ചു തീര്‍ന്ന് Author-ന്റെ പേര് കണ്ടപ്പോഴാണ്… ഇത് അതേ പുന്നാരമോന് സുഹൃത്തിന്റെ ആണെന്ന് അറിഞ്ഞത്… 😀\nകൊള്ളാം… ഇഷ്ടമായി… 🙂\nj0 · സെപ്റ്റംബര് 30, 2013 -ല് 9:36 am · · മറുപടി\nകടൽ · നവംബര് 1, 2017 -ല് 6:52 pm · · മറുപടി\nഇതെന്നെ വേദനിപ്പിക്കുന്നു അനുരാജ്…


മട്ടൺ ബിരിയാണി കൊതിപ്പിച്ച് അഹാന, കുളിച്ച് പൗഡറിട്ട് വന്ന് ഉണ്ണി മുകുന്ദൻ; ലോക്ക്ഡൗൺ ആയാൽ ആഘോഷത്തിൽ ട്വിസ്റ്റ് വരുത്തി താരങ്ങൾ | Ahaana and Unni Mukundan sending out Eid wishes– News18 Malayalam\nHome » photogallery » film » AHAANA AND UNNI MUKUNDAN SENDING OUT EID WISHES\nമട്ടൺ ബിരിയാണി കൊതിപ്പിച്ച് അഹാന, കുളിച്ച് പൗഡറിട്ട് വന്ന് ഉണ്ണി മുകുന്ദൻ; ലോക്ക്ഡൗൺ ആയാൽ ആഘോഷത്തിൽ ട്വിസ്റ്റ് വരുത്തി താരങ്ങൾ\nAhaana and Unni Mukundan sending out Eid wishes | ആഘോഷവേളയിൽ ലോക്ക്ഡൗൺ വന്നാൽ എന്ത് ചെയ്യാനാ. അവിടെയാണ് ട്വിസ്റ്റുമായി അഹാനയുടെയും ഉണ്ണി മുകുന്ദന്റെയും വരവ്\n| May 13, 2021, 13:22 IST\nകുടുംബത്തിനും കൂട്ടുകാർക്കുമൊപ്പം സന്തോഷത്തോടെ ആഘോഷിക്കേണ്ട വേളയിലാണ് ലോക്ക്ഡൗൺ വന്ന് ചേർന്നത്. എല്ലാവരും വീട്ടിലിരിക്കുന്ന സ്ഥിതിവിശേഷമാണ് അതിനു ശേഷമുണ്ടായതും. ഈ വേളയിൽ വളരെ വ്യത്യസ്തത പുലർത്തുകയാണ് അഹാനയും ഉണ്ണി മുകുന്ദനും\nരാവിലെ തന്നെ തട്ടത്തിൻ മറയത്തെ പെണ്ണായി വന്ന് അഹാന ആശംസ പോസ്റ്റ് ചെയ്‌തു. കുളിച്ച് കുട്ടപ്പനായി ഉണ്ണിയും വന്നു. മറ്റുപല താരങ്ങളെയും പോലെ വെറുമൊരു ഈദ് ആശംസിച്ചിട്ടു പോവുകയല്ല ഇവർ ചെയ്തത്. രസകരമായ ട്വിസ്റ്റാണ് ഇവരുടെ സന്ദേശങ്ങളിൽ (തുടർന്ന് വായിക്കുക)\nഈദ് മുബാറക്. എല്ലാവരും വീടുകൾക്കുള്ളിലിരിക്കൂ. ആവശ്യത്തിന് ഭക്ഷണം കഴിക്കൂ. നന്നായി പ്രാർത്ഥിക്കൂ, നന്ദിയുള്ളവരാകൂ എന്നാണ് ഉണ്ണിയുടെ ആശംസ. പിന്നെ ഇന്നത്തെ ഉണ്ണിയുടെ ആഘോഷമാണ് തൊട്ടുപിന്നാലെ വന്ന ഹാഷ്ടാഗിൽ. സൂക്ഷിച്ചു വായിച്ചാൽ കാര്യം മനസ്സിലാക്കാം\n'കുളിച്ച് പൗഡറിട്ടു, ബ്രേക്‌ഫാസ്‌റ് കഴിച്ചു, ഇനി പോയി ഉറങ്ങട്ടെ. എന്റെ ലോക്ക്ഡൗൺ വൗ' എന്ന് വളരെ സത്യസന്ധമായി തന്നെ ഉണ്ണി കാര്യങ്ങൾ അവതരിപ്പിച്ചു\nഈദ് മുബാറക്. എല്ലാവർക്കും കലം നിറയെ മട്ടൺ ബിരിയാണി, ചിക്കൻ ഫ്രൈ, പപ്പടം, റൈത്ത, പുഴുങ്ങിയ മുട്ട, ബീറ്റ്‌റൂട്ട് ഈന്തപ്പഴ അച്ചാറും ഒക്കെ സമ്മാനിക്കുകയാണ് അഹാന. പക്ഷെ എല്ലാം 'വിർച്വൽ' ആണെന്ന് മാത്രം. ആഘോഷം മിസ് ആയ സങ്കടം എന്തായാലും രണ്ടുപേരുടേം ആശംസയിൽ നിന്ന് മനസ്സിലാക്കാം


| ' രാഹുല്‍ഗാന്ധി ഇന്ത്യയിലെ ഏറ്റവും വലിയ കോമാളി ' തെലുങ്കാന മുഖ്യമന്ത്രി ; നരേന്ദ്രമോഡിയുടെ പാവയെന്ന ആക്ഷേപത്തിന് മറുപടിയുമായി ചന്ദ്രശേഖരറാവു | Mangalam\nWednesday, June 12, 2019 Last Updated0Min 36 Sec ago English Edition\nFriday 07 Sep 2018 09.46 AM\n' രാഹുല്‍ഗാന്ധി ഇന്ത്യയിലെ ഏറ്റവും വലിയ കോമാളി ' തെലുങ്കാന മുഖ്യമന്ത്രി ; നരേന്ദ്രമോഡിയുടെ പാവയെന്ന ആക്ഷേപത്തിന് മറുപടിയുമായി ചന്ദ്രശേഖരറാവു\nഹൈദരാബാദ്: കോണ്‍ഗ്രസ് അദ്ധ്യക്ഷന് രാഹുല്‍ഗാന്ധി ഇന്ത്യയിലെ ഏറ്റവും വലിയ കോമാളിയാണെന്ന് തെലുങ്കാന മുഖ്യമന്ത്രി കെ ചന്ദ്രശേഖര റാവു. തെരഞ്ഞെടുപ്പ് നേരത്തേ നടത്തുന്നത് ലക്ഷ്യമിട്ട് നിയമസഭ പിരിച്ചുവിട്ടതിന് പിന്നാലെ നടത്തിയ വാര്‍ത്താസമ്മേളനത്തില് സംസാരിക്കുമ്പോഴായിരുന്നു രാഹുലിനെ അധിക്ഷേപിച്ചത്. ചന്ദ്രശേഖരറാവു നരേന്ദ്രമോഡിയുടെ താളത്തിനൊത്തു തുള്ളുന്ന പാവയാണെന്നും അടിമയാണെന്നും കഴിഞ്ഞയാഴ്ച നടത്തിയ പ്രസ്താവനയ്ക്കായിരുന്നു കെസിആറിന്റെ മറുപടി.\nരാഹുല് രാജ്യത്തെ ഏറ്റവും വലിയ കോമാളിയാണെന്ന് എല്ലാവര്‍ക്കും അറിയാം. നരേന്ദ്രമോഡി അദ്ദേഹം ആലിംഗനം ചെയ്യാന് പോയതും കണ്ണിറുക്കിയതും രാജ്യം മുഴുവന് കണ്ടതാണെന്ന് ലോക്‌സഭയില് രാഹുല് മോഡിയെ കെട്ടിപ്പിടിച്ച സംഭവം അനുസ്മരിപ്പിച്ച് കെസിആര് പറഞ്ഞു. തെലുങ്കാനയിലെ രാഹുലിന്റെ തെരഞ്ഞെടുപ്പ് പ്രചരണത്തെയും ചന്ദ്രശേഖരറാവു പരിഹസിച്ചു. അദ്ദേഹം തെരഞ്ഞെടുപ്പ് പ്രചരണത്തിന് സംസ്ഥാനത്ത് വന്നാല് തങ്ങള് കൂടുതല് സീറ്റ് നേടുമെന്നായിരുന്നു കളിയാക്കല്.\nകോണ്‍ഗ്രസിലെ ഡല്‍ഹി സുല്‍ത്താനേറ്റിന്റെ പാരമ്പര്യമാണ് രാഹുലെന്നും തെലുങ്കാനയിലെ ജനങ്ങള് ഡല്‍ഹിക്ക് അടിമകളല്ലെന്നും തെലുങ്കാനയിലെ തീരുമാനം തെലുങ്കാനയിലാണ് എടുക്കുന്നതെന്നും പറഞ്ഞു. അതേസമയം ചന്ദ്രശേഖരറാവുവിന്റെ പരിഹാസത്തിന് അതേ നാണയത്തിലാണ് കോണ്‍ഗ്രസ് മറുപടി കൊടുത്തത്. '' ഒരു കോമാളിക്ക് മാത്രമേ ഇത് പറയാന് കഴിയൂ'' എന്നായിരുന്നു അവരുടെ പ്രതികരണം. കുടുംബ പാരമ്പര്യത്തിലൂടെ അധികാരത്തില് എത്തിയ തെലുങ്കാനാ മുഖ്യമന്ത്രിക്ക് രാഹുല്‍ഗാന്ധിയുടെ കുടുംബാധിപത്യത്തെക്കുറിച്ച് എങ്ങിനെ പറയാന് കഴിയുമെന്ന് കോണ്‍ഗ്രസ് നേതാവ് ആര്‍സി ഖുണ്ഡിയ ചോദിച്ചു. '' ചന്ദ്രശേഖര റാവുവിനെ ഏകാധിപതിയായ ഹിറ്റ്‌ലര് എന്ന് വിശേഷിപ്പിച്ച ഖുണ്ഡിയ അന്ധവിശ്വാസം കൊണ്ട് സ്വന്തം ഓഫീസ് പോലും അദ്ദേഹം വന്നിരുന്നില്ലെന്നും പറഞ്ഞു.\nദിവസങ്ങള്‍ക്ക് മുമ്പാണ് തെലുങ്കാനയെ അഴിമതിയുടെ തലസ്ഥാനമെന്ന് രാഹുല് വിശേഷിപ്പിച്ചത്. കെസിആറിനെയും നരേന്ദ്രമോഡിയെയും താരതമ്യപ്പെടുത്തിയ രാഹുല് രണ്ടുപേര്‍ക്കും ഒരേ രീതിയാണെന്നും ആക്ഷേപിച്ചിരുന്നു. ഇന്നലെയായിരുന്നു ചന്ദ്രശേഖരറാവു തന്റെ മന്ത്രിസഭയെ പിരിച്ചുവിട്ടതായി ഗവര്‍ണറെ അറിയിച്ചത്. 2019 ന്റെ പകുതിയോടെ നടക്കേണ്ട തെരഞ്ഞെടുപ്പ് നേരത്തേ നടത്താന് വേണ്ടിയായിരുന്നു നീക്കം. ടിആര്‍എസിന്റെ 100 സ്ഥാനാര്‍ത്ഥികളെയും പ്രഖ്യാപിച്ചിട്ടുണ്ട്.\nകാലാവധി പൂര്‍ത്തിയാക്കിയാല് ലോക്‌സഭയ്‌ക്കൊപ്പമാകും തെരഞ്ഞെടുപ്പ് വരിക. അങ്ങിനെ വന്നാല് ശ്രദ്ധമുഴുവന് നരേന്ദ്രമോഡിയിലേക്ക് പോകുമെന്നാണ് റാവുവിന്റെ ഭയം. 2019 ലോക്‌സഭാ തെരഞ്ഞെടുപ്പില് കോണ്‍ഗ്രസിന്റെയോ ബിജെപിയുടെയോ ഘടകകക്ഷിയല്ല എന്ന നിലപാടാണ് റാവുവിനെങ്കിലും ബിജെപിയുടെ രഹസ്യായുധമായിട്ടാണ് കോണ്‍ഗ്രസ് കെസിആറിനെ കാണുന്നത്്. കഴിഞ്ഞ ആഗസ്റ്റില് മോഡിയും കെസിആറും കൂടിക്കാഴ്ച നടത്തുക കൂടി ചെയ്തതോടെ ആരോപണം ശക്തമായി.\nവോട്ടെടുപ്പ് തുടങ്ങി ; രാജസ്ഥാനില് സിന്ധ്യേയും രാത്തോഡും ആദ്യം വോട്ട് ചെയ്തവരില് ; തെലുങ്കാനയില് അല്ലുഅര്‍ജുനും, നാഗാര്‍ജ്ജുനയും\nതെലുങ്കാന തെരഞ്ഞെടുപ്പിലെ രണ്ടാം പട്ടികയുമായി ; നാലു തവണ എംഎല്‍എയായ മുസ്‌ളീം പ്രമുഖനെതിരേ ബിജെപി ഇറക്കുന്നത് എബിവിപിയുടെ മുസ്‌ളീം വനിതാ തീപ്പൊരിനേതാവിനെ\nപാര്‍ട്ടിയിലെ സീനിയര് റൗഡി ഞാനാണ് ; ഒരു റൗഡിക്ക് സ്ഥാനാര്‍ത്ഥിത്വം നല്‍കുമെന്നങ്കില് അത് എനിക്ക് നല്‍കണം ; തെലുങ്കാനയിലെ കോണ്‍ഗ്രസ് നേതാവ്


ജോസ് കെ. മാണിയുടെ യോഗം വെറും തമാശ; ബദൽ യോഗം തള്ളി ജോയ് എബ്രഹാം | Azchavattom Online USA\nജോസ് കെ. മാണിയുടെ യോഗം വെറും തമാശ; ബദൽ യോഗം തള്ളി ജോയ് എബ്രഹാം\nPosted by Azchavattom | Jun 16, 2019 | Kerala\nജോസ് കെ. മാണി വിളിച്ചുചേർത്ത സംസ്ഥാന കമ്മിറ്റി യോഗം തമാശയെന്ന് കേരള കോണ്‍ഗ്രസ് നേതാവ് ജോയ് എബ്രഹാം. ജോസ് കെ. മാണിയുടെ നീക്കം പാർട്ടി ഭരണഘടനാ ലംഘനമാണെന്നും ബദൽ സംസ്ഥാന കമ്മിറ്റിയിൽ പങ്കെടുക്കുന്നവർക്കെതിരെ അച്ചടക്ക നടപടി എടുക്കണോ എന്ന് ആലോചിച്ചു തീരുമാനിക്കുമെന്നും ജോയ് എബ്രഹാം പറഞ്ഞു. സംസ്ഥാന കമ്മിറ്റി വിളിക്കണമെന്ന് ആവശ്യപ്പെട്ട് പി.ജെ. ജോസഫിന് അയച്ച കത്തിൽ പലരും സംസ്ഥാന കമ്മിറ്റി അംഗങ്ങളല്ലെന്നും അദ്ദേഹം കുറ്റപ്പെടുത്തി.\nഅതേസമയം, കേരള കോണ്‍ഗ്രസ്-എമ്മിലെ തർക്കങ്ങളിൽ സമവായ സാധ്യതകൾ അവസാനിച്ചിട്ടില്ലെന്ന് മുതിർന്ന നേതാവ് സി.എഫ്. തോമസ് പറഞ്ഞു. പ്രശ്നങ്ങൾ പരിഹരിക്കാൻ ശ്രമങ്ങൾ തുടരുകയാണ്. വിവിധ നേതാക്കൾ സമവായത്തിനായി ഇടപെടുന്നുണ്ടെന്ന് സി.എഫ് പറഞ്ഞു. യോജിച്ച കേരള കോണ്‍ഗ്രസാണ് ജനങ്ങളുടെ ആഗ്രഹമെന്നും അതിന് അനുസരിച്ചുള്ള നിലപാടു സ്വീകരിക്കുമെന്നുമായിരുന്നു യോഗത്തിൽ പങ്കെടുക്കുമോ എന്ന ചോദ്യത്തിന് സി.എഫിന്‍റെ മറുപടി\nപാർട്ടിയിലെ പിളപ്പ് ഒഴിവാക്കാൻ കോണ്‍ഗ്രസിന്‍റെ അവസാനവട്ട ശ്രമങ്ങൾ തുടരുകയാണ്. പ്രതിപക്ഷ നേതാവ് രമേശ് ചെന്നിത്തല, മുൻ മുഖ്യമന്ത്രി ഉമ്മൻ ചാണ്ടി, കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ എന്നിവർ പി.ജെ. ജോസഫുമായും ജോസ് കെ. മാണിയുമായും ഫോണിൽ സംസാരിച്ചു. ചെയർമാൻ സ്ഥാനത്തിന്‍റെ കാര്യത്തിൽ വിട്ടുവീഴ്ചയില്ലെന്ന നിലപാട് ഇരുനേതാക്കളും കോണ്‍ഗ്രസ് നേതാക്കളെ അറിയിച്ചതായാണു സൂചന.\nസംസ്ഥാന സമിതി യോഗം ഇന്നു ചേരാനിരിക്കെ, യോഗത്തിൽ പങ്കെടുക്കരുതെന്ന് ആവശ്യപ്പെട്ട് പി.ജെ. ജോസഫ് കത്തയച്ചിരുന്നു. എംഎൽഎമാർക്കും എംപിമാർക്കും ഇ-മെയിലായാണു ജോസഫ് സന്ദേശം കൈമാറിയത്. ചെയർമാന്‍റെ ചുമതല വഹിക്കുന്ന തനിക്കാണു സംസ്ഥാന കമ്മിറ്റി വിളിക്കാനുള്ള അധികാരമെന്നു ജോസഫ് സന്ദേശത്തിൽ പറയുന്നു.\nസംസ്ഥാന സമിതി യോഗം ഇന്നു വിളിച്ചുചേർക്കാൻ വൈസ് ചെയർമാൻ ജോസ് കെ. മാണി എംപിയുടെ നേതൃത്വത്തിൽ ചേർന്ന യോഗം തീരുമാനിച്ചിരുന്നു. ഉച്ചകഴിഞ്ഞ് രണ്ടിനു കോട്ടയം സിഎസ്ഐ റിട്രീറ്റ് സെന്‍ററിലാണു യോഗം ചേരുക. ജോസ് കെ. മാണിക്ക് ഭൂരിപക്ഷമുള്ള കമ്മിറ്റി അദ്ദേഹത്തെ ചെയർമാനായി തെരഞ്ഞെടുക്കുമെന്ന് ഏറെക്കുറെ ഉറപ്പായി. ജോസഫ് കഴിഞ്ഞ ദിവസം തിരുവനന്തപുരത്തു ഗ്രൂപ്പ് യോഗം വിളിച്ചതും ഏകപക്ഷീയമായി പാർട്ടി സ്ഥാനങ്ങൾ പ്രഖ്യാപിച്ചതുമാണു മാണി വിഭാഗത്തിനെ ചൊടിപ്പിച്ചത്.\nഅതേസമയം, ഇന്നത്തെ സംസ്ഥാന കമ്മിറ്റിയെ അച്ചടക്ക ലംഘനമാക്കി കണ്ടു നേരിടാനാണു ജോസഫിന്‍റെ നീക്കം. പാർട്ടി ചെയർമാന്‍റെ അധികാരം ഉപയോഗിച്ച് യോഗത്തിൽ പങ്കെടുക്കുന്നവർക്കെതിരെ അച്ചടക്ക നടപടി എടുക്കുമെന്നും യോഗത്തിനെതിരേ തെരഞ്ഞെടുപ്പ് കമ്മീഷനെ സമീപിച്ചേക്കുമെന്നും സൂചനയുണ്ട്.\nPreviousപ്രവചനം പരാജയപ്പെട്ടു, സമാധിയിലാകാന് അനുവദിക്കണമെന്ന സ്വാമി വൈരാഗ്യാനന്ദ്\nNext“പിളരാത്ത കേരള കോണ്‍ഗ്രസാണ് ജനങ്ങളുടെ ആഗ്രഹം’; മനസുതുറക്കാതെ സിഎഫ്


Supreme court to pronounce verdict in disqualified MLAs case on Nov 13rd | കർണാടകത്തിലെ അയോഗ്യ എംഎൽഎമാരുടെ ഹർജി: സുപ്രീം കോടതി വിധി നവംബർ 13ന്!! ഉപതിരഞ്ഞെടുപ്പ് നീട്ടണമെന്ന് - Malayalam Oneindia\nUpdated: Sat, Nov 9, 2019, 21:27 [IST]\nദില്ലി: കർണാടകത്തിൽ അയോഗ്യരാക്കിയ 17 എംഎൽഎമാരുടെ വിധി സുപ്രീം കോടതി നവംബർ 13ന് പ്രസ്താവിക്കും. എംഎൽഎമാരെ അയോഗ്യരാക്കിയ നടപടിയിൽ സുപ്രീം കോടതി വിധി വരുന്നതുവരെ കർണാടകത്തിലെ ഉപതിരഞ്ഞെടുപ്പ് നീട്ടിവെക്കണമെന്ന ആവശ്യമുന്നയിച്ച് ശനിയാഴ്ചയാണ് അയോഗ്യരാക്കിയ 17 എംഎൽഎമാർ സുപ്രീം കോടതിയെ സമീപിച്ചത്. ഡിസംബർ അഞ്ചിനാണ് കർണാടകത്തിലെ 15 നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പ് നടക്കുന്നത്. ഈ സാഹചര്യത്തിലാണ് തിരഞ്ഞെടുപ്പ് നീട്ടിവെക്കണമെന്നാവശ്യപ്പെട്ട് അയോഗ്യരാക്കിയ എംഎൽഎമാർ സുപ്രീംകോടതിയെ സമീപിച്ചിട്ടുള്ളത്.\nജൂലൈയിലാണ് കർണാടക സ്പീക്കർ കെ ആർ രമേഷേ് കോൺഗ്രസിൽ നിന്നും ജെഡിഎസിൽ നിന്നുമായി 17 എംഎൽഎമാരെ അയോഗ്യരാക്കിയത്. ഇവർ സമർപ്പിച്ച രാജി തള്ളിക്കളഞ്ഞ ശേഷമായിരുന്നു അയോഗ്യരാക്കിക്കൊണ്ടുള്ള നടപടി സ്വീകരിച്ചത്. നിലവിലുള്ള കർണാടക നിയമസഭയുടെ കാലാവധി തീരുന്നതുവരെ ഇവരെ ഉപതിരഞ്ഞെടുപ്പിൽ മത്സരിക്കുന്നതിൽ നിന്നും സ്പീക്കർ വിലക്കിയിട്ടുണ്ട്. മുൻ കർണാടക മുഖ്യമന്ത്രി എച്ച്ഡി കുമാരസ്വാമി കർണാടക നിയമസഭയിൽ അവിശ്വാസ പ്രമേയം അവതരിപ്പിച്ചപ്പോളാണ് 17 എംഎൽഎമാർ വിട്ടുനിന്നത്. ജൂലൈ 23നായിരുന്നു സംഭവം. കർണാടത്തിൽ ബിജെപി സർക്കാരിന് അധികാരത്തിലെത്തുന്നതിന് വഴിയൊരുക്കിയത് ജെഡിഎസ്, കോൺഗ്രസ് എംഎൽഎമാരുടെ ഈ നീക്കമായിരുന്നു.\nകർണാടക നിയമസഭാ സ്പീക്കർ കെ ആർ രമേഷിന്റെ തീരുമാനത്തെ ചോദ്യം ചെയ്തുകൊണ്ടാണ് അയോഗ്യരാക്കപ്പെട്ട എംഎൽഎമാർ സുപ്രീം കോടതിയെ സമീപിച്ചിട്ടുള്ളത്. സ്പീക്കറുടെ നടപടി സുപ്രീം കോടതി വിധികളുടെ ലംഘനവും അനധികൃതവും ഭരണഘടനാ വിരുദ്ധവുമാണെന്നും എംഎൽഎമാർ ചൂണ്ടിക്കാണിക്കുന്നു. രാജിവെക്കാൻ അനുവദിക്കാതെ എംഎൽഎമാരെ അയോഗ്യരാക്കിയ നടപടി ഇന്ത്യൻ ഭരണഘടനയുടെ ലംഘനമാണന്നും ഇവർ അവകാശപ്പെടുന്നു.\nപ്രമുഖ അഭിഭാഷകരെ നിരത്തി\nകപിൽ സിബൽ ഉൾപ്പെടെ നിരവധി മുതിർന്ന അഭിഭാഷകരാണ് കേസിൽ ഹാജരായത്. രാജീവ് ധവാൻ, ദേവദത്ത കമ്മത്ത്, കെ ശശി കിരൺ ഷെട്ടി എന്നിവരാണ് കോൺഗ്രസ്, ജെഡിഎസ് എന്നീ പാർട്ടികളെ പ്രതിനിധീകരിച്ച് സുപ്രീം കോടതിയിൽ ഹാജരായത്. മുകുൾ റോത്തഗി, സിഎ സുന്ദരം, വിവി ഗിരി, എകെ ഗാംഗുലി, കെവി വിശ്വനാഥൻ എന്നിവരാണ് എംഎൽഎമാർക്ക് വേണ്ടി ഹാജരായത്.\nനേരത്തെ ഒക്ടോബർ 21നാണ് കർണാടകത്തിലെ 15 നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പ് നടത്താൻ നിശ്ചയിച്ചിരുന്നത്. എന്നാൽ 17 അയോഗ്യ എംഎൽഎമാരുടെ പരാതിയെ തുടർന്നാണ് സുപ്രീം കോടതിയുടെ മൂന്നംഗ ബെഞ്ച് ഉപതിരഞ്ഞെടുപ്പ് നീട്ടി വെക്കാൻ നിർദേശിച്ചത്. തുടർന്നാണ് തിരഞ്ഞെടുപ്പ് ഡിസംബർ അഞ്ചിലേക്ക് മാറ്റിയത്. ആർആർ നഗറിലെ ഉപതിരഞ്ഞെടുപ്പ് ഇതുവരെയും പ്രഖ്യാപിക്കപ്പെട്ടിട്ടില്ല. കേസ് തീരുമാനമാകാതെ തുടരുന്ന സാഹചര്യത്തിലാണ് ഉപതിരഞ്ഞെടുപ്പ് നീട്ടിവെക്കണമെന്ന ആവശ്യവുമായി എംഎൽഎമാർ വീണ്ടും സുപ്രീം കോടതിയെ സമീപിച്ചിട്ടുള്ളത്.\nSupreme court to pronounce verdict in disqualified MLAs case on Nov 13rd


- ടി.എം. അബൂബക്കര് ഐ.പി.എസ് (റിട്ട)\nഅങ്ങിനെ ഡല്‍ഹി സംസ്ഥാന ഭരണം വീണ്ടും അരവിന്ദ് കെജ്‌രിവാളിന്റെ കൈകളില്. കേവലം ഏഴ് വയസ്സ് മാത്രം പ്രായമായ ആം ആദ്മി പാര്‍ട്ടിയുടെ ചോദ്യം ചെയ്യപ്പെടാത്ത നേതാവ് തന്റെ കൊച്ചു പാര്‍ട്ടിയുടെ ബാനറില് രാജ്യം ഭരിക്കുന്ന പാര്‍ട്ടിയെയാണ് തലസ്ഥാന സംസ്ഥാനത്ത് പിടിച്ചു കെട്ടിയിരിക്കുന്നത്. ഇത് ചെറിയ കാര്യമേ അല്ല എന്ന് സംശയലേശമന്യെ തലകുലുക്കി സമ്മതിക്കാതിരിക്കാന് നിര്‍വാഹമില്ല. അത് കൊണ്ട് തല്‍ക്കാലം കെജ്‌രിവാളിന് കൊടുക്കാം ഒരു നല്ല കയ്യടി.\nഇന്ത്യയിലെ ഏറ്റവും വലിയ രാഷ്ട്രീയ പാര്‍ട്ടി ഏതെന്ന് ചോദിച്ചാല് ഒട്ടും സന്ദേഹിക്കാതെ ഈ കുറിപ്പുകാരന് പറയും ഇന്ത്യന് നേഷണല് കോണ്‍ഗ്രസ്സ് എന്ന്. മോദിയും അമിത്ഷായും കൂട്ടരും ഒരു പക്ഷെ ഇതങ്ങിനെയങ്ങ് സമ്മതിച്ചു തരികയുമില്ല. എന്നാലും പറയട്ടെ ആ പാര്‍ട്ടിയുടെ കാര്യം ഇപ്പോഴേതായാലും കട്ടപ്പൊക തന്നെ. ഒരുപാട് കാലം ഡല്‍ഹി സംസ്ഥാനം ഭരിച്ച അവര്‍ക്ക് ഇത്തവണത്തെ നിയമസഭാ ഇലക്ഷനില് കിട്ടിയ സീറ്റിന്റെ എണ്ണം ഒരു വലിയ വട്ട പൂജ്യം. സത്യത്തില് അതില് വലിയവിശേഷമൊന്നുമില്ലതാനും. 2015 ലെ നിയമസഭാ തിരഞ്ഞെടുപ്പിലും സ്ഥിതി ഇത് തന്നെയായിരുന്നല്ലോ. ആ പാര്‍ട്ടിക്കാര്‍ക്കൊരുഗുണമുണ്ട്; അനുഭവങ്ങളില് നിന്നും അവര് പാഠം പഠിക്കില്ല. സ്വന്തം കാര്യം ഭംഗിയായി നോക്കിയും, പാര്‍ട്ടിയില് ഗ്രൂപ്പുകള് വളര്‍ത്തിയും രാജ്യതലസ്ഥാനത്ത് തന്നെ അടയിരിക്കുന്ന ഒരു കൂട്ടം നേതാക്കളുണ്ടതില്. ഓണത്തിനും സംക്രാന്തിക്കും എന്നതുപോലെ ഇടയ്ക്ക് ചില പ്രസ്താവനകളിറക്കും. പാര്‍ട്ടി വളരുകയാണോ അതോ തളരുകയാണോ എന്നൊന്നും പരിശോധിക്കുകയേ ഇല്ല. തിരഞ്ഞെടുപ്പുകള് വരുമ്പോഴും പാര്‍ട്ടിയില് പുനസംഘടനകള് വരുമ്പോഴും ഉന്നം പിഴക്കും. അടിയന്തരാവസ്ഥക്കാലത്തിനുശേഷം നടന്ന തിരഞ്ഞെടുപ്പില് അതിലെ മുടിചൂടാമന്ന തോറ്റമ്പിയെങ്കിലും അധികം വൈകാതെ തന്നെ ഒരു ഫീനിക്‌സ് പക്ഷിയെപോലെ അവര് സടകുടന്നെഴുന്നേറ്റിരുന്നു, പൂര്‍വാധികം ശക്തിയോടെ. പക്ഷെ ആ കഥകളില് നിന്നോ സംഭവവികാസങ്ങളില് നിന്നോ പാഠം ഉള്‍ക്കൊണ്ട് അവരുടെ പിന്‍ഗാമികള്‍ക്ക് ആ രാഷ്ട്രീയം കൊണ്ടു നടക്കാനാവുന്നില്ല. കലികാല ദോഷം എന്നല്ലാതെ എന്ത് പറയാന്.\nപിന്നെ ഇപ്പോള് ഈ ഇന്ത്യാ മഹാരാജ്യം ഭരിക്കുന്നവരുടെ കാര്യം. ഗര്‍ജിക്കുന്ന സിംഹങ്ങളുടെ കൂട്ടില് നിന്നും ഗര്‍ജനങ്ങള് എത്രയുണ്ടായിട്ടും അവരുടെ മൂക്കിനുതാഴെയുള്ള ഡല്‍ഹിയിലെ ജനം ആം ആദ്മി എന്ന ചെറിയ പാര്‍ട്ടിക്കും കെജ്‌രിവാളിന്റെ സൈന്യത്തിനും തന്നെ വോട്ടു ചെയ്തു. ജയം ഉറപ്പുവരുത്തിയവരുടെ നിതാന്ത ജാഗ്രതകൊണ്ട് തിരഞ്ഞെടുപ്പ് പ്രക്രിയയില് മറ്റഭ്യാസങ്ങളൊന്നും നടത്താന് അവര്‍ക്ക് കഴിഞ്ഞതുമില്ല. രാജ്യത്തെ എല്ലാ വിഭാഗം ജനങ്ങളെയും പൂര്‍ണമായ വിശ്വാസത്തിലെടു ക്കാതെ ഭരണക്കരുത്തുമായി മുന്നോട്ട് പോവുന്നതിലുള്ള ജനങ്ങളുടെ പ്രതിരോധത്തിന്റെ ഒരു സാമ്പിള് കൂടിയായിരിക്കാം ഡെല്‍ഹി സംസ്ഥാനതിരഞ്ഞെടുപ്പ് ഫലം.\nവീണ്ടും തൂലിക കെജ്‌രിവാളിന്റെ കളത്തിലേക്ക് തിരിക്കട്ടെ. ആ മനുഷ്യനില് സത്യത്തില് നെഗറ്റീവും പോസിറ്റീവുമെല്ലാമുണ്ട്. പക്ഷെ പോസീറ്റീവുകള്‍ക്ക് തൂക്കക്കൂടുതലുണ്ട്. ആ പോസിറ്റിവൂകളാണ് രാഷ്ട്രീയ പ്രശ്‌നങ്ങള്‍ക്കും സ്വന്തം കാര്യങ്ങള് ക്കുമൊക്കെ ഉപരി അദ്ദേഹത്തി ന്റെ ഭരണകാലത്ത് ഭരണീയരുടെ അടിസ്ഥാന പ്രശ്‌നങ്ങളായ കുടിവെള്ളം, വൈദ്യുതി,പൊതുജനാരോഗ്യം, സ്ത്രീസുരക്ഷ തുടങ്ങിയ വിഷയങ്ങളിലൊക്കെ അദ്ദേഹം ബദ്ധശ്രദ്ധനായിരുന്നു എന്നത്. കേന്ദ്രഭരണക്കാരും അവരുടെ കൈപിടിയിലുള്ള ഡല്‍ഹി പോലീസുമൊക്കെ ശക്തിയായി മുട്ടിയിട്ടും കെജ്‌രിവാളിനു ഭംഗിയായി പിടിച്ചുനില്‍ക്കാന്‍കഴിഞ്ഞു. ഏതായാലും ഈ തിരഞ്ഞെടുപ്പനുഭവങ്ങളില് നിന്നെങ്കിലും കൈവിട്ടുപോവുന്ന കാര്യങ്ങളിലൊക്കെ ഒരു തിരുത്തിന് കേന്ദ്രസിക്രട്ടറിയേറ്റിന്റെ തെക്കെഗോപുരത്തില് നിന്നും തുടക്കമുണ്ടാവുമോ എന്നതാണീ സന്ദര്‍ഭത്തിലെ പ്രസക്തമായ ചോദ്യം.\nഇന്ത്യന് രാഷ്ട്രീയ രംഗത്ത് ഇത് ചലനമുണ്ടാക്കുമോ എന്നും ചര്‍ച്ച ചെയ്യപ്പെടുമെന്നുറപ്പ്. കെജ്‌രിവാള് പഞ്ചാബിലും ഗോവയിലുമൊക്കെ ആം ആദ്മി പാര്‍ട്ടിയെ വ്യാപിപ്പിച്ചിരുന്നെങ്കിലും കഴിഞ്ഞ തവണ അവിടെ നേട്ടമുണ്ടാക്കാന് അവര്‍ക്ക് കഴിഞ്ഞിരുന്നില്ല. ഈ പുതിയ സാഹചര്യങ്ങളില് കാര്യങ്ങള് മാറി മറിഞ്ഞു വരുമോ എന്നതാണ് കാത്തിരുന്നു കാണേണ്ടത്. ഏതാലായും ഏതാണ്ട് ജനകീയനായ ഈ മുഖ്യമന്ത്രി 70 ല് 63 സീറ്റിന്റെ ബലത്തില് ഡല്‍ഹി മുഖ്യമന്ത്രിയായി തന്നെ തുടരും. ഏത് പ്രതികൂല സാഹചര്യങ്ങളിലും പിടിച്ചു നില്‍ക്കാ ന് അദ്ദേഹത്തിനു കഴിയും എന്നു തന്നെ വേണം പ്രതീക്ഷിക്കാന്. ഷഹീന് ബാഗ് സമരത്തിലേക്ക് അദ്ദേഹം തിരിഞ്ഞു നോക്കാതിരുന്നിട്ടും അവര്‍ക്ക് ബിരിയാണി നല്‍കുന്നു എന്നായിരുന്നുവല്ലോ ചിലരുടെ ഭാഷ്യം. പക്ഷെ എന്നിട്ടും അവിടുത്തുകാര് ചൂലിന് തന്നെ വോട്ട് കുത്തി എന്നതും സ്മരണീയമാണ്.


മുത്തശ്ശി - ശ്രീകുമാരി - LIMA WORLD LIBRARY\nHome കഥ മുത്തശ്ശി – ശ്രീകുമാരി\nമുത്തശ്ശി – ശ്രീകുമാരി\nഅവധി കാലങ്ങളിൽ നാട്ടിൽ വരുമ്പോൾ മുത്തശ്ശിയുമൊത്തുള്ള നടപ്പ് അവൾ ഏറെ ഇഷ്ട്ടപ്പെട്ടിരുന്നു.\nഅന്നത്തെ യാത്ര അടുത്തുള്ള ക്ഷേത്രത്തിലെക്കായിരുന്നു.\nഅസ്തമയ സൂര്യന്റെ പൊൻ കിരണങ്ങൾ തട്ടി പുല്ലുകൾ സ്വർണ്ണ നിറമാകുന്നത് അവൾ അത്ഭുതത്തോടെ നോക്കി നിന്നു.\nഫ്ലാറ്റ് ജീവിതം അവളിൽ മടുപ്പുളവാക്കിയിരുന്നു എങ്കിലും\nപ്രകൃതി സൗന്ദര്യം ആവോളം നുകർന്നു അമ്പല മുറ്റത്തെത്തിയത് അറിഞ്ഞതേയില്ല.\nമതിൽക്കെട്ടുകളോ, ശ്രീകോവിലോ ഇല്ലാത്ത ആ ക്ഷേത്രം മുത്തശ്ശിയുടെ അദ്‌ഭുത കഥയിലെ കഥാ മാത്രമായി മാറി.\nപാലമരത്തിൽ കീഴിൽ സ്ഥിതി ചെയ്യുന്ന ക്ഷേത്രം ഒരിക്കൽ ഒരു യക്ഷിയുടെ വിഹാര കേന്ദ്രമായിരുന്നത്രെ.\nപാവപ്പെട്ട ചെറു മക്കളുടെ വിശ്രമ സ്ഥലമായിരുന്ന മരച്ചുവട്ടിൽ യക്ഷി ശല്യം പതിവായി.\nഒരു കല്ല് നാട്ടി പൂജ ചെയ്തു പ്രാർത്ഥനയിലൂടെ മുനീശ്വര രൂപത്തിൽ അവർക്ക് മുൻപിൽ ഈശ്വരൻ പ്രത്യക്ഷനായി.\nമുനീശ്വരനിൽ അനുരക്തയായ അവൾ സൗമ്യ ശീലയായി.\nവർഷത്തിൽ ഒരിക്കൽ സംഗമം സാധ്യമാക്കാമെന്ന ഉറപ്പിൽ യക്ഷി യാത്രയായി.\nപിന്നീടുള്ള എല്ലാ വർഷങ്ങളിലും പതിവ് തെറ്റാതെ യക്ഷി എത്തും.\nആ സമയത്ത് പാലപ്പൂവിന്റെ ഗന്ധം അവിടെ മുഴുവൻ പരക്കും പോലും.\nദീപാരാധന തൊഴുത് മടങ്ങുമ്പോൾ പൊൻ നിറമുള്ള പുല്ലുകളിൽ കറുപ്പു ബാധിച്ചിരുന്നു.\nമുത്തശ്ശിയുടെ കയ്യിൽ മുറുകെ പിടിക്കുമ്പോൾ മുത്തശ്ശി പൊട്ടി ചിരിച്ചു.\n“കുട്ടി പേടിച്ചുവോ, പേടിക്കണ്ടട്ടോ…”\nഉമ്മറത്തെത്തിയിട്ടും മുത്തശ്ശിയുടെ കയ്യിൽ നിന്ന് സ്വന്തം വിരലുകൾ മോചിപ്പിക്കാൻ തോന്നിയില്ല.\nഅത്താഴത്തിന് ശേഷം മുത്തശ്ശിയുടെ പതു പതുത്ത ദേഹത്തു ഒട്ടി കിടക്കുമ്പോൾ അവധിക്കാല ദിവസങ്ങളുടെ എണ്ണം കുറയുന്നത് ഓർത്ത് നെടുവീർപ്പിട്ടു.\nമടക്കയാത്ര വേദനജനകമാണ്. എങ്കിലും പോയേ മതിയാകൂ…\nഅടുത്ത അവധിക്ക് ഇനിയും രണ്ടുവർഷം കാത്തിരിക്കണം…\nഅന്നും എല്ലാം ഇതുപോലെ തന്നെ ഉണ്ടാകുമോ.\nനഷ്ടപ്പെടാതിരിക്കാൻ എന്നോണം അവൾ മുത്തശ്ശിയെ ഒന്നുകൂടി മുറുകെ കെട്ടിപ്പിടിച്ചു.\nPrevious articleഎന്തു ചെയ്താലും പഴി പറച്ചിലും ശകാരമൊഴികളും കിട്ടുന്ന ഒരു സമൂഹത്തിലാണ് നാം ജീവിക്കുന്നത്.\nNext articleമരണവൃത്താന്തം – മിനിക്കഥ – സാക്കിർ – സാക്കി നിലമ്പൂർ


രാജസ്ഥാൻ ഗവ‍ർണർ കല്യാൺ സിംഗ് ചട്ടലംഘനം നടത്തിയെന്ന് തെരഞ്ഞെടുപ്പ് കമ്മീഷൻ\nതാൻ ഒരു ബിജെപി പ്രവർത്തകനാണ് എന്ന പ്രസ്താവനയിലൂടെ കല്യാൺ സിംഗ് ഗവർണർ പദവിയുടെ അന്തസ് ഇടിച്ചെന്ന് തെരഞ്ഞെടുപ്പ് കമ്മീഷൻ വിലയിരുത്തി. ഗവർണ്ണറുടെ പെരുമാറ്റച്ചട്ടലംഘനം കമ്മീഷൻ രാഷ്ട്രപതിയുടെ ശ്രദ്ധയിൽപ്പെടുത്തും.\nDelhi, First Published Apr 2, 2019, 10:17 AM IST\nദില്ലി: ബിജെപിക്ക് അനുകൂലമായ പ്രസ്താവന നടത്തിയ രാജസ്ഥാൻ ഗവർണർ കല്യാൺ സിംഗ് തെരഞ്ഞെടുപ്പ് പെരുമാറ്റച്ചട്ടം ലംഘിച്ചതായി കേന്ദ്ര തെരഞ്ഞെടുപ്പ് കമ്മീഷൻ കണ്ടെത്തി. നരേന്ദ്രമോദിയെ വീണ്ടും തെരഞ്ഞെടുക്കാം എന്ന കല്യാൺ സിംഗിന്‍റെ പ്രസ്താവന ചട്ടലംഘനമാണെന്നാണ് തെരഞ്ഞെടുപ്പ് കമ്മീഷൻ കണ്ടെത്തിയത്. താൻ ഒരു ബിജെപി പ്രവർത്തകനാണ് എന്ന പ്രസ്താവനയിലൂടെ കല്യാൺ സിംഗ് ഗവർണർ പദവിയുടെ അന്തസ് ഇടിച്ചെന്ന് തെരഞ്ഞെടുപ്പ് കമ്മീഷൻ വിലയിരുത്തി.\nഅലിഗഡിലെ ബിജെപി സ്ഥാനാര്‍ഥിയായ സതീഷ് ഗൌതത്തിന് എതിരെ ബിജെപി പ്രവർത്തകർക്കിടയിൽ അസംതൃപ്തി ഉയർന്നതിനെത്തുടർന്ന് ആയിരുന്നു കല്യാൺ സിംഗിന്‍റെ വിവാദ പരാമർശം. ഞങ്ങളെല്ലാം ബിജെപി പ്രവർത്തകരാണെന്നും മോദിയെ വീണ്ടും തെരഞ്ഞെടുക്കണം എന്നുമായിരുന്നു കല്യാൺ സിംഗിന്‍റെ പ്രസ്താവന. വരുന്ന ലോക്സഭാ തെരഞ്ഞെടുപ്പിലും ബിജെപി ജയിക്കുമെന്നും കല്യാൺ സിംഗ് പറഞ്ഞിരുന്നു.\nകല്യാൺ സിംഗിന്‍റെ പരാമർശത്തിനെതിരെ രൂക്ഷവിമർശനം ഉയർന്നിരുന്നെങ്കിലും പരാതി ലഭിച്ചിട്ടില്ല എന്നായിരുന്നു രാഷ്ട്രപതിഭവന്‍റെ നിലപാട്. ഈ ഘട്ടത്തിലാണ് തെരഞ്ഞെടുപ്പ് കമ്മീഷന്‍റെ ഇടപെടൽ.\nഇത് രണ്ടാം തവണയാണ് ഒരു ഗവർണർ തെരഞ്ഞെടുപ്പ് പെരുമാറ്റച്ചട്ടം ലംഘിച്ചതായി തെരഞ്ഞെടുപ്പ് കമ്മീഷൻ കണ്ടെത്തുന്നത്. 1993ൽ ഹിമാചൽപ്രദേശ് ഗവർണർ ആയിരുന്ന ഗുൽസാർ അഹമ്മദ് തന്‍റെ മകൻ സയിദ് അഹമ്മദിനായി തെരഞ്ഞെടുപ്പ് പ്രചാരണം നടത്തിയെന്ന് കമ്മീഷൻ കണ്ടെത്തിയിരുന്നു. അന്ന് ഗുൽസാർ അഹമ്മദിന് ഗവർണർ സ്ഥാനം രാജി വയ്ക്കേണ്ടിവന്നിരുന്നു.\nLast Updated Apr 2, 2019, 10:41 AM IST


പ്രളയക്കെടുതി: ഐസിഐസിഐ ബാങ്ക് കേരളത്തിന് 10 കോടി നല്‍കും – Media Ink Online\n10 കോടി രൂപയില് എട്ടു കോടി രൂപ മുഖ്യമന്ത്രിയുടെ ദുരിതാശ്വാസ നിധിയിലേക്കാണു ഐസിഐസിഐ ബാങ്ക് നല്‍കുക\nപ്രളയത്തില് തകര്‍ന്നുപോയ കേരളത്തിന് പിന്തുണയുമായി ഇന്ത്യയിലെ ഏറ്റവും വലിയ ധനകാര്യസ്ഥാപനമായ ഐസിഐസിഐ ബാങ്ക്. മലയാളികള്‍ക്ക് ആശ്വാസം പകരുവാനായി കേരള സര്‍ക്കാരിന്റേയും തദ്ദേശസ്വയംഭരണ സ്ഥാപനങ്ങളുടെ പ്രവര്‍ത്തനങ്ങള്‍ക്കായി ഐസിഐസിഐ ബാങ്ക് 10 കോടി രൂപ സാമ്പത്തിക സഹായം നല്‍കും.\n10 കോടി രൂപയില് എട്ടു കോടി രൂപ മുഖ്യമന്ത്രിയുടെ ദുരിതാശ്വാസ നിധിയിലേക്കാണു ഐസിഐസിഐ ബാങ്ക് നല്‍കുക. പ്രളയക്കെടുതി അനുഭവപ്പെടുന്ന പ്രദേശങ്ങളില് ഭക്ഷണവും വസ്ത്രവും മരുന്നും ഉള്‍പ്പടെയുള്ളവ ലഭ്യമാക്കാനായിട്ടാകും രണ്ട് കോടി ഉപയോഗപ്പെടുത്തുക.\nകളക്റ്റര്‍മാരുടെ ദുരിതാശ്വാസപ്രവര്‍ത്തനങ്ങളുമായി ബന്ധപ്പെട്ടാകും ഈ രണ്ട് കോടി വിനിയോഗിക്കുകയെന്ന് ബാങ്ക് അറിയിച്ചു. മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യാന് ഐസിഐസിഐ ജീവനക്കാരെയും ബാങ്ക് പ്രേരിപ്പിക്കും.\nRelated Topics:iciciKerala flood\nഇന്ധനക്ഷാമം: നടക്കുന്നത് കുപ്രചരണമെന്ന് കമ്പനികള്\nഭക്ഷണവും വെള്ളവുമില്ല; ദുരിതത്തിലായി ആയിരങ്ങള്\nപിഎംകെയേഴ്‌സ് ഫണ്ട് ഐസിഐസിഐയ്ക്കും സ്വീകരിക്കാം


BREAKING വീണ്ടും പാചകവാതക വില വര്‍ധിപ്പിച്ചു; അഞ്ച് ദിവസത്തിനിടെ കൂടിയത് 50 രൂപ – News18 Malayalam\nHome » photogallery » money » LPG PRICE HIKED AGAIN BY RS 25 CYLINDER PRICE UP BY RS 200 IN3MONTHS\nവീണ്ടും പാചകവാതക വില വര്‍ധിപ്പിച്ചു; അഞ്ച് ദിവസത്തിനിടെ കൂടിയത് 50 രൂപ\n3 മാസത്തിനിടെ കൂടിയത് 200 രൂപ\n| March 01, 2021, 08:17 IST\nകൊച്ചി: രാജ്യത്ത് വീണ്ടും പാചകവാതക സിലിണ്ടറിന് വീണ്ടും വില കൂട്ടി. ഗാര്‍ഹിക ആവശ്യത്തിനുള്ള സിലിണ്ടറിന് 25 രൂപ വധിച്ച് 826 രൂപയായി. വാണിജ്യ ആവശ്യത്തിനുള്ള സിലിണ്ടറിന് 100 രൂപ കൂടി 1618 രൂപയുമാണ് ഇന്നത്തെ വില. ഇതോടെ കഴിഞ്ഞ മൂന്നു മാസത്തിനിടെ ഗാര്‍ഹിക സിലിണ്ടറിന് കൂടിയത് 200 രൂപയാണ്. വാണിജ്യ സിലിണ്ടറിന് 100 രൂപയും.


വൈദികനും സിസ്റ്ററും അടുക്കളയിൽ പരസ്യ ലൈംഗീക ബന്ധം, എന്നെ ഓടിച്ചു: സി. ലൂസി കളപ്പുരയ്ക്കൽ | 24newslive.com\nവൈദികനും സിസ്റ്ററും അടുക്കളയിൽ പരസ്യ ലൈംഗീക ബന്ധം, എന്നെ ഓടിച്ചു: സി. ലൂസി കളപ്പുരയ്ക്കൽ\nതന്നെ ഭീഷണിപ്പെടുത്തിയ ആൾ അസ്തി ഉരുകുന്ന അസുഖം ബാധിച്ചു മരിച്ചു, ചെയ്യാത്ത കാര്യം പറഞ്ഞാൽ ദൈവം കേൾക്കും: ടിനി ടോം\nമെക്സിക്കോയിൽ ഭൂകമ്പം; ആറുപേർ മരിച്ചു, നൂറുകണക്കിന് വീടുകൾ തകർന്നു\nമെക്‌സിക്കോയിൽ ഒരമ്മ പ്രസവിച്ച മൂന്ന് കുഞ്ഞുങ്ങൾക്ക് കോവിഡ്, മാതാപിതാക്കൾക്ക് ലക്ഷണമില്ല\nലോക്ക് ഡൗൺ തുടങ്ങിയതോടെ ആരാധനാലയങ്ങളെല്ലാം അടച്ചിടാൻ ഗവൺമെന്റ് നിർദ്ദേശം നൽകിയതിന് ശേഷവും എന്റെ മഠത്തിലെ സിസ്റ്റേഴ്‌സിൽ ചിലർ രാവിലെ കുർബാനക്കായി പോകുന്നത് ഞാൻ ശ്രദ്ധിച്ചിരുന്നു. ഇടവകജനങ്ങളൊന്നും പള്ളിയിൽ പോകാത്ത ലോക്ക് ഡൗൺ സമയത്ത് ഒറ്റക്ക് പള്ളിയിൽ പോകുന്നു എന്നത് മാത്രമല്ല ഞാനത് ശ്രദ്ധിക്കാൻ കാരണം. സാധാരണ കുർബാന കഴിഞ്ഞ് 7.30am ഓടെ തിരികെയെത്തേണ്ട ആൾ പല ദിവസങ്ങളിലും 9.30am വരെയൊക്കെ വൈകി വരുന്നത് കണ്ടപ്പോഴാണ് ഞാനിത് ശ്രദ്ധിച്ചു തുടങ്ങിയത്. ഒപ്പം എന്റെ മഠത്തിലെ ചിലർ അസാധാരണമാം വിധം പല ദിവസങ്ങളിലും രാത്രിയിൽ മഠത്തിൽ നിന്നും പുറത്തു പോകുന്നതായും ഞാൻ ശ്രദ്ധിച്ചു. (പള്ളിക്ക് ചുറ്റിലും എന്റെ മഠത്തിനു ചുറ്റിലും വച്ചിട്ടുള്ള CCTV ക്യാമറകളിൽ നിന്നുള്ള കഴിഞ്ഞ കുറച്ച് ആഴ്ച്ചകളിലെ ദൃശ്യങ്ങൾ പരിശോധിച്ചാൽ, ഇതെല്ലാം സത്യമാണെന്ന് ആർക്കും ബോധ്യപ്പെടാൻ കഴിയും.) അതിനെക്കുറിച്ച് പലരോടും അന്വേഷിച്ചിരുന്നെങ്കിലും കൃത്യമായ ഒരു മറുപടിയും എനിക്ക് ലഭിച്ചില്ല. അങ്ങനെയാണ് എന്താണിവിടെ നടക്കുന്നത് എന്ന് കണ്ടുപിടിക്കണം എന്നെനിക്ക് തോന്നിയത്.\nവ്യാഴാഴ്ച (28.05.2020) രാവിലെ പള്ളിയിൽ പോയ സുപ്പീരിയർ സിസ്റ്റർ ലിജി മരിയ 8 മണിയായിട്ടും തിരികെ വരാതിരുന്നപ്പോൾ തോന്നിയ ഒരു സംശയമാണ് എന്നെ പള്ളിമുറിയുടെ മുൻപിലെത്തിച്ചത്. ഇടവക വികാരി, ഫാ. സ്റ്റീഫൻ കോട്ടക്കൽ ഒറ്റക്ക് താമസിക്കുന്ന പള്ളിമുറിയുടെ മുറ്റത്ത് സിസ്റ്റർ ലിജി മരിയയുടെ ചെരുപ്പ് കിടക്കുന്നത് ഞാൻ ശ്രദ്ധിച്ചു. വൈദികർ ഒറ്റയ്ക്ക് താമസിക്കുന്ന സ്ഥലങ്ങളിൽ കന്യാസ്ത്രീകൾ ഒറ്റയ്ക്ക് പോകരുത് എന്ന് മാനന്തവാടി രൂപത ബിഷപ്പിൽ നിന്നും FCC സഭാനേതൃത്വത്തിൽ നിന്നും സർക്കുലർ അടക്കമുള്ള കർശന നിർദ്ദേശങ്ങൾ ഉണ്ടായിട്ടും മദർ സുപ്പീരിയർ കൂടിയായ സിസ്റ്റർ ലിജി മരിയ ഒറ്റക്ക് അവിടെ പോയതിൽ എനിക്ക് അസ്വാഭാവികത തോന്നി. എന്താണ് ഉള്ളിൽ നടക്കുന്നത് എന്നറിഞ്ഞിട്ട് തന്നെ കാര്യം എന്ന് ഞാൻ തീരുമാനിച്ചു. എന്റെ കൈയിലുള്ള മൊബൈൽ ഫോണിലെ ക്യാമറ റെക്കോർഡിങ് ഓണാക്കി ഫോൺ ചെയ്യുകയാണ് എന്ന ഭാവത്തിൽ ചെവിയോട് ചേർത്ത് പിടിച്ചു കൊണ്ട് ഞാൻ പള്ളിമുറിയുടെ ഉള്ളിലേക്ക് പ്രവേശിച്ചു. (ആ സമയത്തോ അതിനു തൊട്ടു മുൻപോ ഞാൻ ആരെയും ഫോൺ ചെയ്യുകയായിരുന്നില്ല എന്ന് എന്റെ സർവീസ് പ്രൊവൈഡറിൽ നിന്നുള്ള കോൾ ഡീറ്റെയിൽസ് സാക്ഷ്യപ്പെടുത്തും). എനിക്ക് ഉള്ളിൽ നല്ല ഭയം തോന്നുന്നുണ്ടായിരുന്നു. സ്വീകരണമുറിയിൽ ആരെയും കാണാത്തതിനാൽ ഞാൻ ഡൈനിങ്ങ് റൂമിലേക്ക് നടന്നു, അവിടെയെത്തിയപ്പോൾ അടുക്കളയിൽ നിന്നും അസാധാരണമായ ചില ശബ്ദങ്ങൾ കേട്ടാണ് ഞാൻ അങ്ങോട്ട് ചെല്ലുന്നത്. ഉള്ളിൽ സംശയം ഉണ്ടായിരുന്നെങ്കിൽപോലും അവിടെ കണ്ട കാഴ്ച്ച എന്നെ സ്തബ്ധയാക്കിക്കളഞ്ഞു. സംശുദ്ധമായ സന്ന്യസ്ത ജീവിതം നയിക്കുന്നവർ എന്നവകാശപ്പെടുന്ന പള്ളി വികാരി ഫാ. സ്റ്റീഫൻ കോട്ടക്കലും കാരക്കാമല FCC മഠത്തിന്റെ സുപ്പീരിയർ ആയ സിസ്റ്റർ ലിജി മരിയയും പരിസരം പോലും മറന്ന് ലൈംഗിക വൃത്തിയിൽ ഏർപ്പെടുന്ന കാഴ്ച്ച എനിക്ക് മനംപുരട്ടൽ ഉണ്ടാക്കി. ആവുന്നത്ര ഉച്ചത്തിൽ ''എന്താണെടാ ഇത്?'' എന്നുഞാൻ ചോദിച്ചു. ഒപ്പം ഫോൺ കാമറ അവരുടെ നേർക്ക് കിട്ടുന്ന മട്ടിൽ പിടിക്കാൻ ശ്രമിച്ചു. പക്ഷേ കാണരുതാത്ത ഈ കാഴ്ച ഞാൻ കണ്ടു എന്നറിഞ്ഞ ഉടൻ ഫാ. സ്റ്റീഫൻ കോട്ടക്കലിന്റെ മുഖത്തുണ്ടായ വന്യമായ ഭാവം എന്നെ ഭയപ്പെടുത്തി. ലിജി മരിയയിൽ നിന്നും വേർപെട്ട് അയാൾ എന്റെ നേർക്ക് ആക്രമിക്കാനായി പാഞ്ഞടുത്തു. കാണരുതാത്തത് കണ്ട എന്നെ കൊന്നുകളയും എന്നെനിക്ക് ഉറപ്പായി. എങ്ങനെയെങ്കിലും അവിടെ നിന്ന് ഓടി രക്ഷപ്പെടണം എന്ന് ഞാൻ ചിന്തിക്കുന്നുണ്ടെങ്കിലും എന്റെ കൈയും കാലുമൊക്കെ മരവിച്ചതുപോലെയായിപ്പോയി. എന്തുചെയ്യണമെന്ന് പോലും അറിയാത്ത അവസ്ഥയായിരുന്നു അത്. എങ്ങനെയൊക്കെയോ ഞാൻ പള്ളിമുറിയുടെ പുറത്തെത്തി. അയാൾ എന്റെ പുറകെ വരുന്നുണ്ടെന്ന് എനിക്കുറപ്പായിരുന്നു. പുറത്തെത്തിയ ഞാൻ വാതിൽ അടച്ച് പിടിച്ച് അയാളിൽ നിന്നും രക്ഷപെടാൻ ശ്രമിച്ചു, പക്ഷേ അയാളുടെ കായിക ശക്തിക്ക് മുന്നിൽ എനിക്ക് ജയിക്കാനായില്ല. അയാൾ വാതിൽ വലിച്ചു തുറന്നു. കൈയിൽ കിട്ടിയാൽ അയാൾ എന്നെ എങ്ങനെയെങ്കിലും ഇല്ലാതാക്കും എന്നെനിക്ക് തോന്നി. ഞാനവിടെ നിന്നും പ്രാണഭയത്തോടെ ഓടി. വെപ്രാളത്തിനിടയിൽ എന്റെ ചെരുപ്പ് എടുക്കാനെനിക്ക് കഴിഞ്ഞില്ല. പള്ളിയുടെ മുൻഭാഗത്തെ സ്റ്റെപ്പ് വരെ അയാൾ എന്നെ ഓടിച്ചു. ഓടി റോഡിലെത്തിയ ഞാൻ അവിടെ കണ്ട രണ്ടു മൂന്ന് ഇടവകക്കാരോട് കാര്യം പറഞ്ഞു. അതിലൊരാൾ എന്നോടൊപ്പം പള്ളിമുറി വരെ വരാൻ തയ്യാറായി.\n3. CCTV യുടെ എഡിറ്റ് ചെയ്യാത്ത ദൃശ്യങ്ങൾ പുറത്തു വിടാൻ തയ്യാറായാൽ തീരാവുന്ന പ്രശ്നം മാത്രമല്ലേ ഇവിടെയുള്ളൂ? അത് പുറത്തു വിട്ട് ഞാൻ പറയുന്നത് മുഴുവൻ പച്ചകള്ളമാണെന്ന് തെളിയിക്കാൻ എന്തുകൊണ്ടവർ തയ്യാറാകുന്നില്ല? അതിനു പകരം ആ ദൃശ്യങ്ങൾ എഡിറ്റ് ചെയ്ത് അതിന്റെ കൂടെ എന്നെ വ്യക്തിപരമായി അധിക്ഷേപിക്കുന്ന കഥകളും ചേർത്ത് പ്രചരിപ്പിക്കുന്നത് എന്തിനാണ്?\nഇതിനു മുൻപ് ഇത്തരം കാണാൻ പാടില്ലാത്ത രംഗങ്ങൾ കാണേണ്ടി വന്നിട്ടുള്ള സന്ന്യസ്തർക്കുണ്ടായ അതേ അനുഭവങ്ങൾ തന്നെയാണ് എനിക്കും ഉണ്ടായിക്കൊണ്ടിരിക്കുന്നത്. കൊന്നു കിണറിന്റെ ആഴങ്ങളിൽ തള്ളുക, അല്ലെങ്കിൽ മാനസിക രോഗിയാണെന്ന് വരുത്തി തീർക്കുക, അതുമല്ലെങ്കിൽ ഇത് പറയുന്ന ആളെത്തന്നെ കുറ്റക്കാരാക്കി സമൂഹമധ്യത്തിൽ തേജോവധം ചെയ്യുക ഇതൊക്കെത്തന്നെയല്ലേ മുൻപും നടന്നിട്ടുള്ളത്. കോട്ടൂരാന്റെയും സെഫിയുടെയും ലീലാവിലാസങ്ങൾ കാണേണ്ടി വന്ന സിസ്റ്റർ അഭയ മുതൽ എത്രയെത്ര ഉദാഹരണങ്ങൾ നമ്മുക്ക് ചുറ്റിലും ഉണ്ട്. ഇത്തരത്തിലുള്ള അതിക്രമങ്ങൾ ഭയന്ന് ഇതുപോലെയുള്ള ഏത് വൃത്തികേടുകൾ കണ്ടാലും ആരും വായ് ഒരിക്കലും തുറക്കില്ല. സഭാധികാരികൾ ഇത്തരക്കാർക്ക് കൊടുക്കുന്ന സപ്പോർട്ട് ആണ് യാതൊരു ജാള്യതയും ഇല്ലാതെ തന്നെ വീണ്ടും വീണ്ടും ഏത് കൊടിയ തെറ്റും ചെയ്യാൻ ഇവരെ പ്രാപ്തമാക്കുന്നത്. തെറ്റുകൾ ചെയ്യുന്ന പുരോഹിതരെ 'പുതപ്പിട്ടു മുടുകയാണ്' കാലങ്ങളായി കത്തോലിക്കാസഭയിൽ നടക്കുന്നത്. ഇവിടെയും നടന്നത് അതുതന്നെ. സംഭവം നടന്ന് മണിക്കൂറുകൾക്കുള്ളിൽ CCTV വിദഗ്ദ്ധൻ നോബിൾ പാറക്കലിന്റെ നേതൃത്വത്തിലുള്ള ഒരു സംഘം തന്നെ സ്ഥലത്തെത്തിയിരുന്നല്ലോ. CCTV യിൽ നിന്നും തങ്ങൾക്ക് ഹിതകരമല്ലാത്ത ഭാഗങ്ങളെല്ലാം ഇതിനകം ഡിലീറ്റ് ചെയ്യപ്പെട്ടിരിക്കും എന്ന് അനുമാനിക്കാം. പക്ഷേ കൃത്യമായി എഡിറ്റ് ചെയ്ത ഭാഗങ്ങൾ സോഷ്യൽ മീഡിയയിൽ പ്രചരിപ്പിച്ച് ന്യായീകരണശ്രമങ്ങൾ നടത്താൻ അവർ മറന്നില്ല. പക്ഷേ അവർ തന്നെ പുറത്ത് വിട്ട വിഡിയോയിൽ ഫാ. സ്റ്റീഫൻ കോട്ടക്കൽ എന്നെ ഓടിക്കുന്ന രംഗവും കൂടി പുറത്ത് വന്നു എന്നത് ഒരുപക്ഷേ ഈ ദൃശ്യങ്ങൾ കൈകാര്യം ചെയ്ത CCTV വിദഗ്ദ്ധന്റെ ജോലി തന്നെ തെറിപ്പിക്കുമായിരിക്കും. FCC യുടെ പ്രൊവിൻഷ്യൽ സുപ്പീരിയർ സിസ്റ്റർ ജ്യോതി മരിയ കാരക്കാമല മഠത്തിലെത്തി തന്റെ കൂട്ടുകാരി ലിജി മരിയയുടെ തോളിൽ കൈയിട്ടുകൊണ്ട് ആവർത്തിച്ചാവർത്തിച്ച് പറഞ്ഞത് ''ഞാൻ ലിജിക്ക് ഫുൾ സപ്പോർട്ട് കൊടുക്കും'' എന്നാണ്. തീർച്ചയായും കൊടുക്കണം ബഹുമാനപ്പെട്ട ജ്യോതി മരിയ, ഫുൾ സപ്പോർട്ട് കൊടുക്കണം! വെറുതെ സപ്പോർട്ട് മാത്രം പോരാ, ലിജി മരിയക്കും സ്റ്റീഫൻ കോട്ടക്കലിനും വേണ്ടി ദിവസവും ജപമാല ചൊല്ലി പ്രത്യേക പ്രാർത്ഥന തന്നെ നടത്തണം. കഴിയുമെങ്കിൽ ലിജി മരിയയെയും സ്റ്റീഫൻ കോട്ടക്കലിനെയും ജീവിച്ചിരിക്കുമ്പോൾത്തന്നെ വിശുദ്ധരായി പ്രഖ്യാപിക്കുകയും കൂടി ചെയ്യണം. ഉയരട്ടെ സന്ന്യാസ ചൈതന്യത്തിന്റെ അന്തസ്സ്\nവരാൻ പോകുന്നു കൂടുതൽ മഹാമാരികൾ കേൾക്കാത്ത കേൾവിക ളും .ജനം ജനത്തിന് എതിരായും തിരിഞ്ഞു . ഇതിലും വലിയ കാര്യങ്ങൾ വരും തളരരുത് ദൈവത്തെ മുറുകെപ്പിടിക്കുക വിശ്വസിക്കുക ബൈബിളിൽ


അട്ടപ്പാടി ദുരവസ്ഥയിൽ മന്ത്രിതല യോഗം;മാസ്റ്റർ പ്ലാൻ തയ്യാറാക്കും; ഐഎഎസ് ഉദ്യോഗസ്ഥനെ നോഡൽ ഓഫീസറാക്കിയേക്കും | minister level meeting to discuss attappadi issue today\nപട്ടിക വ‍ർഗ വകുപ്പിലെ ഉന്നത ഉദ്യോഗസ്ഥരെ അട്ടപ്പാടിയിൽ നേരിട്ട് നിയോഗിക്കാനാണ് പിന്നോക്ക വികസന വകുപ്പിൻെറ തീരുമാനം. ഒരു യുവ ഐഎഎസ് ഉദ്യോഗസ്ഥനെ അട്ടപ്പാടിയിലെ നോഡൽ ഓഫീസറാക്കാനും ആലോചനയുണ്ട്\nAttappadi, First Published Dec 1, 2021, 7:10 AM IST\nഅട്ടപ്പാടി: അട്ടപ്പാടിയില് വീണ്ടും ശിശുമരണങ്ങള്(infant death) റിപ്പോർട്ട് ചെയ്ത സാഹചര്യത്തിൽ ഇന്ന് പ്രത്യേക മന്ത്രിതല യോഗം (minister level meeting)ചേരും. മന്ത്രിസഭാ യോഗത്തിന് ശേഷമാണ് മന്ത്രിമാർ യോഗം ചേരുന്നത്. പിന്നോക്ക വികസന മന്ത്രി കെ.രാധാകൃഷ്ണനാണ് യോഗം വിളിച്ചത്. എക്സൈസ് , ആരോഗ്യം, തദ്ദേശം, ഭക്ഷ്യ മന്ത്രിമാരാണ് യോഗത്തിൽ പങ്കെടുക്കുന്നത്. അട്ടപ്പാടിയിലെ വിവിധ വിഷയങ്ങള് ചർച്ച ചെയ്യാനും മാസ്റ്റർ പ്ലാൻ തയ്യാറാക്കാനാണ് യോഗം ചേരുന്നത്.\nകോട്ടത്തറ ആശുപത്രിയുടെ നവീകരണം ഉൾപ്പെടെ ചർച്ച ചെയ്യും. പട്ടിക വ‍ർഗ വകുപ്പിലെ ഉന്നത ഉദ്യോഗസ്ഥരെ അട്ടപ്പാടിയിൽ നേരിട്ട് നിയോഗിക്കാനാണ് പിന്നോക്ക വികസന വകുപ്പിൻെറ തീരുമാനം. ഒരു യുവ ഐഎഎസ് ഉദ്യോഗസ്ഥനെ അട്ടപ്പാടിയിലെ നോഡൽ ഓഫീസറാക്കാനും ആലോചനയുണ്ട്\nആദിവാസികളുടെ ഏക ആശ്രയമായ കോട്ടാത്തറ ട്രൈബൽ സ്പെഷ്യാലിറ്റി ആശുപത്രിയിൽ വെന്‍റിലേറ്റര് സൗകര്യമുളള ആംബുലന്‍സില്ല.\nഡോക്ടര്‍മാര് അടക്കമുളള ജീവനക്കാരുടെ കാര്യത്തിലും നവജാത ശിശുക്കള്‍ക്കുളള വെന്‍റിലേറ്റര് പോലുളള അടിസ്ഥാന സൗകര്യങ്ങളുടെ കാര്യത്തിലും സിടി സ്കാന് അടക്കമുളള ഉപകരണങ്ങള് സ്ഥാപിക്കാനുളള വൈദ്യുതി കണക്ഷന്‍റെ കാര്യത്തില് പോലും ഇവിടെ പ്രതിസന്ധി തുടരുന്നു.\nമാസം 60 പ്രസവങ്ങള് നടക്കുന്ന ഈ ആശുപത്രിയില് നവജാത ശിശു ഡോക്ടര് ഇല്ല, പീഡിയാട്രിക് ഐസിയുവോ വെന്‍റിലേറ്ററോ ഇല്ല. അഞ്ഞൂറിലേറെ രോഗികള് നിത്യേനെ ഒപിയിലെത്തുമ്പോഴും ഹൃദ്രോഗ വിദഗ്ധനോ കാത് ലാബോ ഇല്ല. 54 ബെഡുകള് മാത്രമുളള ഇവിടെ നൂറിലേറെ പേര്‍ക്കാണ് കിടത്തിച്ചികില്‍സ നല്‍കേണ്ടി വരുന്നത്. കിടക്കകളുടെ എണ്ണം 100 ആയി ഉയര്‍ത്തുമെന്ന് 2017ല് കെകെ ശൈലജ നടത്തിയ പ്രഖ്യാപനമാകട്ടെ അട്ടപ്പാടിക്കാര്‍ക്കിന്ന് ക്രൂരമായൊരു തമാശ മാത്രം. ചുരുക്കത്തില് അവശനിലയിലെത്തുന്ന ഒരു രോഗിക്ക് പ്രഥമ ശുശ്രൂഷ മാത്രം നല്‍കാന് കഴിയുന്ന ഈ ആതുരാലയത്തിനാണ് അട്ടപ്പാടിയിലെ ആരോഗ്യപരിപാലനത്തിന്‍റെ മുഖ്യ ചുമതല.\nഇത്രമാത്രം പ്രധാനപ്പെട്ട ആശുപത്രിയായിട്ടും കോട്ടത്തറ ആശുപത്രിയില് ലോടെന്‍ഷന് വൈദ്യുതി കണക്ഷന് മാത്രമാണുളളത്. ഹൈടെന്‍ഷന് കണക്ഷനിലേക്ക് മാറിയെങ്കില് മാത്രമെ സിടി സ്കാന് അടക്കമുളള ഉപകരണങ്ങള് സ്ഥാപിക്കാനുമാകൂ.


തൃശ്ശൂരിൽ ഒൻപതാം ക്ലാസുകാരന്റെ ഓൺലൈൻ കളിയിൽ നഷ്ടമായത് ലക്ഷങ്ങൾ - Newscom - Malayalam News\nഓൺലൈൻ ഗെയിമിന് അടിപ്പെട്ട ഒൻപതാം ക്ലാസുകാരൻ കളിച്ച് നഷ്ടപ്പെടുത്തിയത് സഹോദരിയുടെ വിവാഹത്തിനായി വീട്ടുകാർ സൂക്ഷിച്ച നാല് ലക്ഷം രൂപ. പണം മുഴുവൻ നഷ്ടപ്പെട്ടത് മാതാപിതാക്കൾ അറിയുന്നത് വിവാഹം ഉറപ്പിച്ചതിനു ശേഷം മാത്രം. കൃഷിയും കൂലിപ്പണിയും ചെയ്ത് സമ്പാദിച്ച തുകയാണ് നഷ്ടമായത്.\nവിവാഹം അടുത്തപ്പോൾ തുക പിൻവലിക്കാൻ ബാങ്കിൽ ചെന്നപ്പോഴാണ് ഒരു പൈസ പോലും ഇല്ലെന്ന് മനസിലായത്. ബാങ്ക് അധികൃതർ കൈമലർത്തി. പണം പല അക്കൗണ്ടുകളിലേക്കായി പോയതിന്റെ രേഖകൾ അവരുടെ കൈവശമുണ്ടായിരുന്നു. ഈ രേഖകളുമായി മാതാപിതാക്കൾ പൊലീസിനെ സമീപിച്ചു.\nപണം ആരൊക്കെയാണ് പിൻവലിക്കുന്നതെന്ന് പൊലീസ് പരിശോധിച്ചപ്പോൾ പല അക്കൗണ്ടുകളിലേക്കാണ് തുക കൈമാറിയതെന്ന് മനസിലായി. ഒൻപതാം ക്ലാസുകാരൻ തന്നെയാണ് തുക മാറ്റിയതെന്നും വ്യക്തമാക്കി.\nപഠിക്കാൻ മിടുക്കനായ വിദ്യാർത്ഥിക്ക് വീട്ടുകാർ ഒരു മൊബൈൽ ഫോൺ വാങ്ങി നൽകിയിരുന്നു. ഇതിൽ ഉപയോഗിച്ചിരുന്നത് അമ്മയുടെ പേരിലുള്ള സിം കാർഡാണ്. ഈ നമ്പർ തന്നെയാണ് ബാങ്ക് അക്കൗണ്ടിലും നൽകിയിരുന്നത്.\nബാങ്കിൽ നിന്നുള്ള മെസേജുകൾ വിദ്യാർത്ഥിയുടെ തന്നെ ഫോണിലേക്കാണ് വന്നത് എന്നതിനാൽ മറ്റാരും ഇതറിഞ്ഞില്ല. ഇങ്ങനെ തുക മുഴുവൻ ചോർന്നു പോയി. അബദ്ധം പറ്റിയ ഒൻപതാം ക്ലാസുകാരന് പൊലീസ് തന്നെ കൗൺസിലിങ് ഏർപ്പെടുത്തി.\nTags: kerala kerala news online game\nഐ എസ് ആർ ഒ ചാരക്കേസ്; നമ്പി നാരായണൻ നാളെ മൊഴി നൽകും


'വണ്ണം എപ്പോൾ വേണമെങ്കിലും ആർക്കും വരാം; ശരീരത്തേക്കുറിച്ച് വിശദീകരണം നൽകേണ്ടതില്ല':സമീറ റെഡ്ഡി | Sameera Reddy instagram post on body positivity – News18 Malayalam\nബോഡി ഷെയ്മിങ്ങിനെതിരെ സമീറ ശക്തമായി പ്രതികരിക്കാറുണ്ട്\nഏറെ ആരാധകരുള്ള നടിയാണ് സമീറാ റെഡ്ഡി. ബോളിവുഡിലും തെന്നിന്ത്യയിലും ഒരുപോലെ സജീവമായിരുന്ന താരം വിവാഹശേഷം അഭിനയത്തില് നിന്ന് വിട്ടു നില്‍ക്കുകയാണെങ്കിലും സോഷ്യല് മീഡിയയില് സജീവമാണ്.\nപലപ്പോഴും താരത്തിന്റെ നിലപാടുകള് സോഷ്യല് മീഡിയയില് ശ്രദ്ധ നേടാറുണ്ട്. ബോഡി ഷെയ്മിങ്ങിനെക്കുറിച്ചും പ്രസവശേഷം സ്ത്രീകള്‍ക്കുണ്ടാകുന്ന ബുദ്ധിമുട്ടുകളെക്കുറിച്ചുമെല്ലാം സമീറ തുറന്നെഴുതാറുണ്ട്. ഇപ്പോഴിതാ, അത്തരത്തില് ഒരു പോസ്റ്റുമായി എത്തിയിരിക്കുകയാണ് താരം.\nനിങ്ങളുടെ ശരീരം എങ്ങനെയാണോ അതിനെ കുറിച്ച് ആരോടും വിശദീകരണം നല്‍കേണ്ടതില്ലെന്നാണ് സമീറ പറഞ്ഞിരിക്കുന്നത്. നിങ്ങളുടെ ശരീരം എന്തുകൊണ്ടാണ് പ്രത്യേക രീതിയില് ഇരിക്കുന്നത് എന്നതിന് കാരണമോ ന്യായമോ നിങ്ങള് നല്‍കേണ്ടതില്ല. പ്രസവത്തെ തുടര്‍ന്നാണ് ഭാരം കൂടിയതെന്ന 'ന്യായം' ഞാന് പറയുന്നുണ്ടെന്ന് പലരും പറയുന്നതു കേട്ടു. പക്ഷേ ഞാന് അതിനോട് യോജിക്കുന്നില്ല. വണ്ണം എപ്പോള് വേണമെങ്കിലും ആര്‍ക്കും വരാമെന്ന് സമീറ പറയുന്നു. അമ്മയാവുന്നതിന് മുമ്പും പലതവണ തനിക്ക് വണ്ണം കൂടിയിട്ടുണ്ടെന്നും സമീറ പറയുന്നു.\n"imperfectly perfect" എന്ന ഹാഷ്ടാഗ് നല്‍കിയാണ് സമീറ തന്റെ പഴയ ഫോട്ടോയും ഏറ്റവും ഒടുവിലത്തെ ഫോട്ടോയും പങ്കുവച്ചിരിക്കുന്നത്. ബോഡി ഷെയ്മിങ്ങിനെതിരെ സമീറ ശക്തമായി പ്രതികരിക്കാറുണ്ട്.


ശ്രദ്ധാകേന്ദ്രമായി യെച്ചൂരി; കൈയ്യിൽ നിന്ന് പിടി വിടാതെ രാഹുൽ - Daily Reports\nComments Off on ശ്രദ്ധാകേന്ദ്രമായി യെച്ചൂരി; കൈയ്യിൽ നിന്ന് പിടി വിടാതെ രാഹുൽ\nചെറിയ പാർട്ടിയാണ് സി പി എം. പ്രത്യേകിച്ച് കർണാടകയിൽ വോട്ട് എണ്ണിക്കഴിഞ്ഞപ്പോൾ! പക്ഷെ സമീപകാലത്ത് ഇന്ത്യ കണ്ട ഏറ്റവും വലിയ രാഷ്ട്രീയ കരുനീക്കത്തിന്റെ മാസ്റ്റർ ബ്രെയിൻ ആയത് ഈ ചെറിയ പാർട്ടിയുടെ ജനറൽ സെക്രട്ടറി സീതാറാം യെച്ചൂരി ആണ്. കുമാരസ്വാമിയുടെ സത്യപ്രതിജ്ഞ ചടങ്ങിൽ അവസാനമെത്തിയ യെച്ചൂരിക്ക് ഇരിപ്പിടം ഒരുക്കി നൽകാൻ മുൻ പ്രധാനമന്ത്രി കൂടിയായ എച്ച് ഡി ദേവഗൗഡ കാണിച്ച ഉത്സാഹത്തിൽ നിന്നും ആ കാര്യം വ്യക്തമാവുകയും ചെയ്യും. സോണിയ ഗാന്ധിയുടെ തൊട്ടടുത്ത സീറ്റിൽ യെച്ചൂരിയെ ഇരുത്തിയതോടെ ശ്രദ്ധ മുഴുവൻ അങ്ങോട്ട് തിരിയുകയും ചെയ്തു. രാഹുൽ ഗാന്ധിയാകട്ടെ എപ്പോഴോ ഒന്ന് യെച്ചൂരിയുടെ കൈ പിടിച്ചു. പിന്നെ വിട്ടതുമില്ല. സത്യപ്രതിജ്ഞ പൂര്‍ത്തിയായ ഉടനെ കുമാര സ്വാമിയെ അഭിനന്ദിക്കാന് വേദിയിലേക്ക് രാഹുല്‍ഗാന്ധിയും സീതാറാം യെച്ചൂരിയും എത്തിയത് കൈകള് ചേര്‍ത്ത് കോർത്ത് പിടിച്ചാണ്.\nകര്‍ണ്ണാടകയില് വോട്ടെണ്ണൽ നടക്കുന്നതിന്റെ തലേദിവസം കോൺഗ്രസ് മുൻ അധ്യക്ഷ സോണിയാ ഗാന്ധിയുമായും ജെഡിഎസ് അധ്യക്ഷൻ എച്ച് ഡി ദേവഗൗഡയുമായും യെച്ചൂരി നടത്തിയ ചര്‍ച്ചയാണ് ഈ ‘മഹാസഖ്യ’ത്തിന് അടിത്തറ പാകിയത്. ജെഡിഎസ് ബിജെപിക്ക് ഒപ്പം പോകാനുളള സാധ്യത മുന്നില് കണ്ടാണ് യെച്ചൂരി ഈ ചര്‍ച്ചയ്ക്ക് തുടക്കമിട്ടതും. വോട്ടെണ്ണലിന് മുൻപ് തന്നെ കോൺഗ്രസ് നേതൃത്വം ദേവഗൗഡയുമായി ചർച്ച നടത്തിയതിന് പിന്നിലും യെച്ചൂരിയുടെ ബുദ്ധി തന്നെയായിരുന്നു. ജെഡിഎസ് സംസ്ഥാന അധ്യക്ഷൻ കുമാരസ്വാമിയുമായും ഗൗഡയുടെ മറ്റൊരു മകനായ രേവണ്ണയുമായും സംസാരിച്ച യെച്ചൂരി സോണിയ ഗാന്ധിയെ വിവരം അറിയിക്കുകയായിരുന്നു. പിന്നീട് സോണിയ ഗാന്ധി തന്നെ നേരിട്ട് ദേവഗൗഡയെ വിളിച്ച് സംസാരിച്ചതോടെയാണ് ചരിത്രത്തില് ഇടം നേടിയ ഈ സംഖ്യം ഉണ്ടായത്.\nരാഹുലിന്റെ യെച്ചൂരി ഭ്രമത്തിന് എത്ര നാളത്തെ പഴക്കമുണ്ടെന്ന് അറിയില്ല. പക്ഷെ രാഹുലിന്റെ രാഷ്ട്രീയ വിദ്യാഭ്യാസത്തിൽ ഗുരുക്കന്മാരിൽ പ്രധാനി യെച്ചൂരി ആണെന്നത് ഇന്ദ്രപ്രസ്ഥത്തിലെ പരസ്യമായ രഹസ്യമാണ്. വേദികളിൽ സീതാറാം യെച്ചൂരിയോടുള്ള രാഹുലിന്റെ ഇടപെടലുകളുടെ ശരീര ഭാഷ രാഷ്ട്രീയ നിരീക്ഷകരും ഫോട്ടോ ജേർണലിസ്റ്റുകളും നിരവധി തവണ ഒപ്പിയെടുത്തിട്ടുണ്ട്.\nകോൺഗ്രസ് പാർട്ടിയോട് കൈകോർക്കണമെന്ന നിലപാട് ആവർത്തിക്കുന്ന യെച്ചൂരിയുടെ രാഷ്ട്രീയ നിലപാടുകൾക്കുള്ള അംഗീകാരം മാത്രമല്ല രാഹുലിന്റെ സ്നേഹത്തിനു പിന്നിൽ. ഇന്ത്യയിൽ കർണാടകം പോലെ എവിടെയും എത്തിച്ചേരാനും പ്രതിപക്ഷത്തെ ഐക്യം ഉറപ്പിക്കാനും സീതാറാം യെച്ചൂരിയെ പോലെ പരിണിതപ്രജ്ഞനായ ഒരു നേതാവ് വേറെയില്ല എന്ന കാര്യം രാഹുലിന് നന്നായറിയാം. പ്രതിപക്ഷ കൂടാരത്തിലെ പ്രധാനമന്ത്രി മോഹികളിൽ നിന്നും തന്റെ മോഹത്തെ സഫലീകരിച്ചു തരാൻ കഴിയുന്ന യെച്ചൂരിയുടെ കൈ വിടാൻ രാഹുൽ തയ്യാറാവില്ല. അത് കർണാടകയിൽ എന്നല്ല ഒരിടത്തും.\nമോദി രാഹുല് കൂടിക്കാഴ്ച; പ്രതിപക്ഷ പാര്‍ട്ടികള്‍ക്കിടയില് ഭിന്നത\nനോട്ട് അസാധുവാക്കല് വിഷയത്തില് പ്രതിപക്ഷ പാര്‍ട്ടികള്‍ക്കിടയില് ഭിന്നത ഉടലെടുത്തു. കോണ്‍ഗ്രസ്…\nസഹാറ ഗ്രൂപ്പില് നിന്ന് ഒമ്പത് തവണയായി മോദി കോടികള് കോഴ വാങ്ങി:രാഹുൽ ഗാന്ധി (വീഡിയോ)\nപ്രധാനമന്ത്രി നരേന്ദ്ര മോദിക്കെതിരെ അഴിമതി ആരോപണവുമായി കോണ്‍ഗ്രസ് ഉപാധ്യക്ഷന് രാഹുല് ഗാന്ധി.…\nമോദിജി അമ്പത് ദിവസങ്ങള് കഴിഞ്ഞു; ഇന്ത്യ നിങ്ങളുടെ ഉത്തരത്തിനായി കാത്തിരിക്കുന്നു; പ്രധാനമന്ത്രിയോട്…\n19 Apr 2017 3.02 pm\n29 Dec 2016 11.19 am


ഇന്ത്യന് ഓയില് കോര്‍പ്പറേഷനെതിരേ കൊലക്കുറ്റത്തിന് കേസെടുക്കണം: വി.എസ്\nSeptember 1, 2012 പ്രധാന വാര്‍ത്തകള്\nകണ്ണൂര്: കണ്ണൂര് ചാലയില് ടാങ്കര് ലോറി അപകടത്തില്‍പ്പെട്ടുണ്ടായ ദുരന്തവുമായി ബന്ധപ്പെട്ട് ഇന്ത്യന് ഓയില് കോര്‍പ്പറേഷനെതിരേ കൊലക്കുറ്റത്തിന് കേസെടുക്കണമെന്ന് പ്രതിപക്ഷ നേതാവ് വി.എസ് അച്യുതാനന്ദന് ആവശ്യപ്പെട്ടു. ദുരന്തസ്ഥലവും മരിച്ചവരുടെ വീടുകളും ആശുപത്രിയില് ചികിത്സയില് കഴിയുന്നവരെയും സന്ദര്‍ശിച്ച ശേഷം വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nവി.എസ് അച്യുതാനന്ദന്, സിപിഎം സംസ്ഥാന സെക്രട്ടറി പിണറായി വിജയന്, കോടിയേരി ബാലകൃഷ്ണന്, സിപിഐ നേതാവ് സി. ദിവാകരന്, പി.ടി. തോമസ്, എം.വി. ജയരാജന്, പി.കെ. ശ്രീമതി, ടി.വി. രാജേഷ്, എന്‍സിപി നേതാവ് എ.കെ. ശശീന്ദ്രന് എന്നിവരാണ് സംഭവസ്ഥലവും ദുരന്തത്തില് മരിച്ചവരുടെ വീടുകളും സന്ദര്‍ശിച്ചത്.\nദുരന്തത്തില് മരിച്ചവരുടെ ആശ്രിതര്‍ക്ക് സര്‍ക്കാര് പ്രഖ്യാപിച്ച 10 ലക്ഷം രൂപയുടെ ധനസഹായത്തിന് പുറമേ ഐഒസിയില് നിന്ന് 10 ലക്ഷം രൂപയെങ്കിലും വാങ്ങി നല്‍കാനുള്ള നടപടികള് സംസ്ഥാന-കേന്ദ്ര സര്‍ക്കാരുകള് അടിയന്തരമായി കൈക്കൊളളണം. വീടും കടകളും നശിച്ചവര്‍ക്ക് അത് നിര്‍മിച്ചു നല്‍കണം. ഗുരുതരമായി പരിക്കേറ്റവരുടെ ആശ്രിതര്‍ക്ക് സര്‍ക്കാര് തൊഴില് നല്‍കണമെന്നും വി.എസ് ആവശ്യപ്പെട്ടു.\nഭാവിയില് ഇത്തരം ദുരന്തങ്ങള് ആവര്‍ത്തിക്കില്ലെന്ന് ഉറപ്പുവരുത്തുവാന് കേന്ദ്രസര്‍ക്കാര് ബാധ്യസ്ഥമാണ്. ടാങ്കര് ലോറിയുടെ സുരക്ഷിതത്വത്തില് പെട്രോളിയം മന്ത്രാലയവും ഐഒസിയും കടുത്ത അനാസ്ഥയാണ് കാട്ടുന്നത്. വാഹനത്തിന്റെ വേഗത, ഡ്രൈവര്‍മാരുടെ യോഗ്യത, ഡ്രൈവര്‍മാരുടെ എണ്ണം എന്നിവ സംബന്ധിച്ച് മാര്‍ഗനിര്‍ദേശങ്ങള് ഉണ്ടാക്കി അവ പാലിക്കപ്പെടുന്നുണ്ടെന്ന് ഉറപ്പുവരുത്തണമെന്നും അദ്ദേഹം പറഞ്ഞു.


കേര കേരളം: പിണറായിയെ വിമര്‍ശിച്ച പാര്‍ട്ടി പ്രവര്‍ത്തകന് മര്‍ദ്ദനം\nപിണറായിയെ വിമര്‍ശിച്ച പാര്‍ട്ടി പ്രവര്‍ത്തകന് മര്‍ദ്ദനം\nസി.പി.എം.സംസ്ഥാന സെക്രട്ടറി പിണറായി വിജയനെ വിമര്‍ശിച്ചു സംസാരിച്ച പാര്‍ട്ടിപ്രവര്‍ത്തകന് മര്‍ദ്ദനമേറ്റു. അമ്പലപ്പുഴ കുര്യാറ്റുപള്ളി കിഴക്കെവീട്ടില് പവിത്രനാണ് മര്‍ദ്ദനമേറ്റത്. തലക്ക് ഗുരുതരമായി പരുക്കേറ്റ ഇയാളെ ആലപ്പുഴ മെഡിക്കല് കോളേജ് ആശുപതിയില് പ്രവേശിപ്പിച്ചു.\nഅമ്പലപ്പുഴ കുര്യാറ്റുപള്ളിയിലെ ഷാപ്പില് നിന്നും വൈകുന്നേരം മദ്യപിച്ച് പുറത്തിറങ്ങിയ പവിത്രന് തന്റെ പാര്‍ട്ടിയുടെ വഴിവിട്ട പോക്കിനെക്കുറിച്ചും അഴിമതിയെക്കുറിച്ചും ഷാപ്പിനു മുന്നില് നിന്നു പ്രസംഗിച്ചു. ഇത് തടസ്സപ്പെടുത്താന് പിണറായി പക്ഷക്കാരായ ചിലര് ശ്രമിച്ചെങ്കിലും ഇയാള് വഴങ്ങിയില്ലത്രേ. വി.എസ്.അച്യുതാനന്ദന് സിന്ദാബാദ് വിളിച്ചു കൊണ്ട് മുന്നോട്ടു നീങ്ങിയ ഇയാള്‍ക്ക് നേരെ കുര്യാറ്റുമ്പള്ളി ലോക്കല് കമ്മിറ്റി ആഫീസിനു മുന്നില് വച്ചാണ് ആക്രമണമുണ്ടായത്. അറിയപ്പെടുന്ന പിണറായി പക്ഷക്കാരനും സി.പി.എം.ആഫീസില് തന്നെ താമസിക്കുന്നയാളുമായ കോമാടന് എന്നയാളാണ് പവിത്രനെ ആക്രമിച്ചത്. നാലു കിലോ ഭാരം വരുന്ന കട്ടി കൊണ്ട് തലയുടെ പിന്നില് ആഞ്ഞ് അടിക്കുകയായിരുന്നു.\nഅടിയേറ്റ് നിലത്തുവീണ പവിത്രനെ ആശുപത്രിയില് എത്തിക്കുവാന് ഓടിക്കൂടിയ നാട്ടുകാരെയും കോമാടന് ഭീഷണിപ്പെടുത്തുകയുണ്ടായി. അച്യുതാനന്ദന് ജയ് വിളിച്ചാല് ആര്‍ക്കും ഇതാണ് വിധി എന്ന് കോമാടന് ഭീഷണിപ്പെടുത്തുകയുണ്ടായി. നിരവധി ക്രിമിനല് കേസില് പ്രതിയായ കോമാടനെതിരെ പോലീസ് നടപടിയെടുക്കാന് മടിക്കുന്നതില് നാട്ടുകാര്‍ക്ക് ശക്തിയായ അമര്‍ഷമുണ്ട്. സംഭവത്തില് പ്രതിഷേധിച്ച് ഇന്നു വൈകുന്നേരം അമ്പലപ്പുഴയില് ചേരുന്ന പ്രതിഷേധയോഗത്തില് ശ്രീ.എം.ആര്.മുരളി, സി.ആര്.നീലകണ്ഠന് എന്നിവര് പങ്കെടുക്കും.\n(പ്രിയപ്പെട്ട മാത്രുഭൂമി പത്രാധിപര്‍ക്ക് സ്വന്തം ലേഖകന് എഴുതുന്നത്,\nഈ വാര്‍ത്ത നാളത്തെ പത്രത്തില് മുന് പേജില് തന്നെ കൊടുക്കാന് അപേക്ഷ. ശേഖരന് നായര്‍ക്കോ,അനീഷ് ജേക്കബ്ബിനോ, ഹരികുമാറിനോ ബൈലൈന് കൊടുക്കണമെന്നും അപേക്ഷിക്കുന്നു.\nപിന്നെ താങ്കളെ അതീവ രഹസ്യമായി അറിയിക്കുന്നതെന്തെന്നു വച്ചാല് യഥാര്‍ത്ഥസംഭവം സി.പി.എം.ലോക്കല് കമ്മിറ്റി ആഫീസിലെ തെങ്ങില് നിന്നും തേങ്ങാ വീണ് ഒരാള്‍ക്ക് പരിക്കേറ്റതാണ്. കോമാടന് എന്നത് ആഫീസ് വളപ്പിലെ തെങ്ങിന്റെ ഇനമാണ്.)\nവിശ്വസ്തതയോടെ സ്വന്തം ലേഖകന്\nPosted by karimeen/കരിമീന് at 1:01 AM\nകോമാടന് എന്നത് ആഫീസ് വളപ്പിലെ തെങ്ങിന്റെ ഇനമാണ്.\nപോസ്റ്റ് പത്രത്തിനിട്ട് കുത്തിയതാണെങ്കിലും\nഒരു നെഞ്ചത്തടിച്ചു കരയുന്ന ആത്മാര്‍ത്ഥത വന്നുപോയതിനാല് പത്രത്തിന് കുത്ത് ഏറ്റില്ല!!\nപക്ഷേ ചക്കിനു വച്ചത് കൊക്കിനു കൊണ്ടു എന്നു മാത്രം :)\n:) ഒന്ന് ഞെട്ടിച്ചു...\nമിക്കവാറും കരിമീനിനു ‘മ’ പത്രങ്ങളില് ജോലി കിട്ടും. ഇതുപോലെ കഥയുണ്ടാക്കാന് പറ്റിയ ആളുകളെ അവര് നോക്കിയിരിപ്പാണ്.\nമൂർത്തി പറഞ്ഞതിനു താഴെ ഒപ്പ്....\nfor gettting circulation every newspapper does this same. dont you think so... party papper is also doing the same right?\nപക്ഷെ നിങ്ങളാ ഷെര്‍ലോക്ക് ഹോംസ് എഴുതി തീര്‍ക്ക് കരിമീനേ\nദീപികക്കും മനോരമക്കും കൂടി അയക്കാമായിരുന്നു. മനോഹരം.\nനീയല്ലെങ്കില് നിന്റെ അമ്മ\nമുത്തൂറ്റ് പോള് വധം പിന്നില് അത്യുന്നതന്?.\nരാജന് പറഞ്ഞ കഥക്കൊരു വിശദീകരണം\nസ്വവര്‍ഗ്ഗത്തില് ജനിച്ച കുട്ടി.\nപിണറായിയെ വിമര്‍ശിച്ച പാര്‍ട്ടി പ്രവര്‍ത്തകന് മര്...


അയഞ്ഞു തൂങ്ങിയ സ്തനങ്ങളെ ദൃഢമാക്കാം | tips to prevent saggy breasts after breast feeding - Malayalam BoldSky\nഅയഞ്ഞു തൂങ്ങിയ സ്തനങ്ങളെ ദൃഢമാക്കാം\n| Updated: Friday, April 14, 2017, 13:14 [IST]\nമുലയൂട്ടുന്ന അമ്മമാരുടെ ഏറ്റവും വലിയ പരാതിയാണ് അയഞ്ഞതും തൂങ്ങിയതുമായ സ്തനങ്ങള്. അമ്മമാർക്ക് മുലയൂട്ടുന്നതിൽ ശുപാപ്തി വിശ്വാസം ഉണ്ടെങ്കിലും അവരുടെ ശരീരത്തിലെ മാറ്റങ്ങളിൽ അതൃപ്തി ഉണ്ട്. ഗർഭിണിയാകുമ്പോൾ തന്നെ സ്തനങ്ങള്‍ക്ക് നല്ല വ്യത്യാസം ഉണ്ടാകാറുണ്ട്. അത് പഴയ അവസ്ഥയിൽ എത്തിക്കാൻ വളരെ പരിശ്രമം ആവശ്യമാണ്.\nപ്രസവശേഷം ശരീരത്തിന്റെ ആകാരഭംഗിയും ഘടനയും നഷ്ടപ്പെട്ടു എന്ന് പരാതി പറയുന്നവര് ചില്ലറയല്ല. ഇതില് തന്നെ സ്തനങ്ങള് ഇടിഞ്ഞ് തൂങ്ങി നില്‍ക്കുന്നതും പല സ്ത്രീകളിലും ആത്മവിശ്വാസം കുറയ്ക്കുന്നു. ഇനി ഇടിഞ്ഞ് തൂങ്ങിയ സ്തനങ്ങള് പഴയ പടിയാക്കാന് പ്രകൃതിദത്തമായ ചില വഴികൾ.\nപ്രസവശേഷം മുലയൂട്ടുന്ന സമയത്ത് ശരീരഭാരം കുറയ്ക്കാനായി സ്ത്രീകൾ ഭക്ഷണം നിയന്ത്രിക്കുന്നു. ഇത് വലിയ തെറ്റാണു. ഇത് ചർമ്മത്തെ ബാധിക്കുന്നു. പ്രത്യേകിച്ച് ബ്രെസ്റ്റിനു ചുറ്റുമുള്ള ചർമ്മം. ചർമ്മത്തിന്റെ ആകൃതിയും, ഇലാസ്റ്റിസിറ്റിറ്റുമെല്ലാം നഷ്ടപ്പെടുന്നു.\nകാരണം സ്തന കോശങ്ങൾ പൂരിതകൊഴുപ്പിനാൽ നിർമ്മിതമാണ്. പൂരിത കൊഴുപ്പടങ്ങിയ ഭക്ഷണം കഴിക്കുന്നത് പാടുകൾ മാറ്റുകയും നിറയെ പാൽ ലഭിക്കുന്നതിന് സഹായിക്കുകയും ചെയ്യുന്നു. പാൽ ഉത്പന്നങ്ങൾ, മുട്ട, മാംസം എന്നിവ ചർമ്മത്തിന്റെ ഇലാസ്റ്റിസിറ്റിക്ക് സഹായിക്കും.\nശരിയായ സമയത്ത് മുലയൂട്ടൽ നിർത്തുക\nനിങ്ങളുടെ ആരോഗ്യത്തിനും സ്തനങ്ങള് തൂങ്ങുന്നത് തടയുന്നതിനും ശരിയായ സമയത്ത് മുലയൂട്ടൽ നിർത്തുക. കുഞ്ഞു ഏഴ്, എട്ട് മാസമാകുമ്പോൾ ചെറിയ രീതിയിൽ ദ്രവ ഭക്ഷണം കഴിച്ചുതുടങ്ങും. അപ്പോൾ മുലയൂട്ടുന്നതിന്റെ അളവ് സാവധാനം കുറയ്ക്കുക.\nലോകാരോഗ്യസംഘടന നിർദ്ദേശം അനുസരിച്ച് കുഞ്ഞിനു രണ്ടു വയസ്സ് വരെ മുലയൂട്ടണമെന്നാണ്. നിങ്ങളുടെ സ്തനങ്ങള് അയഞ്ഞത് തടയാനായി മുലയൂട്ടുന്നതിന്റെ തവണകൾ കുറയ്ക്കുക. കുഞ്ഞു ആരോഗ്യകരമായ ഭക്ഷണം കഴിച്ചുതുടങ്ങുമ്പോൾ ദിവസത്തിൽ ഒരുതവണയാക്കി രണ്ടു വയസ്സാകുമ്പോൾ മുലകുടി നിർത്താം.\nശരിയായ രീതിയിൽ ഇരുന്നു മുലയൂട്ടുക. ഇടത് വശത്തുനിന്ന് പാൽ കൊടുക്കുമ്പോൾ കുഞ്ഞിന്റെ തല ഇടത് കയ്യിൽ വയ്ക്കുക. ഇരുകൈകളും കൊണ്ട് കുഞ്ഞിനെ താങ്ങിക്കൊള്ളുക.\nപാൽ കൊടുക്കുമ്പോൾ താങ്ങിക്കൊള്ളുക\nനിങ്ങളുടെ വലതുകൈ കൊണ്ട് ചെറുതായി ഇടത് സ്തനത്തെ പിടിക്കുക. ഇത് കുഞ്ഞു പാൽ കുടിക്കുമ്പോൾ സ്തനങ്ങള് അയയാതിരിക്കാൻ സഹായിക്കും. കുഞ്ഞിനു തൃപ്തിയായി പാൽ കുടിക്കാനും.\nRead more about: breast pregnancy delivery സ്തനം ഗര്‍ഭിണി പ്രസവം\ntips to prevent saggy breasts after breast feeding\nWhile, during pregnancy the breasts undergoalot of changes,alot can be still done to get the breast in shape post breastfeeding.


തുറന്ന ജാലകം : നാരുകളുടെ കലവറ ബീന്‍സ്\nനാരുകളുടെ കലവറ ബീന്‍സ്\nകാഴ്‌ചയില് ചെറുതെങ്കിലും മറ്റു പച്ചക്കറികളേക്കാള് പോഷക സമ്പുഷ്‌ടമാണ് ബീന്‍സ്. ഉയര്‍ന്ന അളവില് പ്രോട്ടീന് അടങ്ങിയിരിക്കുന്നതിനാല് കുട്ടികള്‍ക്ക് ഇത് ഏറെ ഗുണകരമാണ്. ഈ പച്ചക്കറിയെക്കുറിച്ച് പറയുമ്പോള് തന്നെ ബീന്‍സ് മെഴുക്കുപുരട്ടിയുടെ രുചി നാവിലെത്തിക്കഴിഞ്ഞു.\n13000 തരത്തിലുള്ള പയറുവര്‍ഗങ്ങളില്‍പ്പെട്ട ഒന്നാണ് ബീന്‍സ്. എന്നാല് നമ്മുടെ നാട്ടില് പ്രചാരത്തിലുള്ളത് നീളന് പയറാണ്. എന്നിരുന്നാലും വെജിറ്റബിള് ബിരിയാണി, ഫ്രൈഡ് റൈസ്, പുലാവ് എന്നിവ ഉണ്ടാക്കുമ്പോള് നാം ആദ്യം അന്വേഷിക്കുന്നത് ബീന്‍സ്, കാരറ്റ് തുടങ്ങിയ പച്ചക്കറികളാണ്. പച്ചനിറം പോകാതെ വേവിച്ചെടുത്ത് സാലഡുകളില് ചേര്‍ത്താല് കാണാന് തന്നെ ഭംഗിയാണ്.\nപയറുവര്‍ഗത്തില്‍പ്പെട്ട ഇതിന്‍റെ ശാസ്‌ത്രനാമം ഫേസിലസ് വള്‍ഗാരിസ് എന്നാണ്. കാഴ്‌ചയില് ചെറുതെങ്കിലും മറ്റു പച്ചക്കറികളേക്കാള് പോഷകസമ്പുഷ്‌ടമാണ്. ഉയര്‍ന്ന അളവവില് പ്രോട്ടീന് അടങ്ങിയിരിക്കുന്നതിനാല് കുട്ടികള്‍ക്ക് ഇത് ഏറെ ഗുണകരമാണ്.\nഅമിനോ ആസിഡ് ധാരാളം അടങ്ങിയിരിക്കുന്നതിനാല് മാംസാഹാരം കഴിക്കാത്തവര്‍ക്കും ഉത്തമമാണ് ബീന്‍സ് വിഭവങ്ങള്. ലെഗൂം എന്ന പേരില് അറിയപ്പെടുന്ന പയറുവര്‍ഗങ്ങളിലെല്ലാം നാരുകള് കൂടുതലായി അടങ്ങിയിരിക്കുന്നതിനാല് ദഹനപ്രക്രിയ സുഗകരമാക്കുന്നു. അതിനാല് മലബന്ധത്തിനുള്ള സാധ്യതയും ഇല്ലാതാകുന്നു.\nശരീരത്തിലെ ചീത്ത കൊളസ്‌ട്രോളിന്‍റെ അളവ് കുറച്ച് പ്രമേഹം, രക്‌തസമ്മര്‍ദം ഇവ നിയന്ത്രണ വിധേയമാക്കാനും സഹായിക്കുന്ന ഒറ്റമൂലി കൂടിയാണ് ബീന്‍സ്. ജീവിതശൈലി രോഗങ്ങളെ പ്രതിരോധിക്കാന് നാരുകള് ധാരാളം അടങ്ങിയ ബീന്‍സ് പോലുള്ള പച്ചക്കറികള് എല്ലാ ചികിത്സാ വിഭാഗത്തില്‍പ്പെട്ട ഡോക്‌ടര്‍മാരും നിര്‍ദേശിക്കാറുണ്ട്.\nനമ്മുടെ ശരീരത്തിലെ ഈസ്‌ട്രജന്‍റെ സമാന ഘടനയുള്ള ഐസോഫ്‌ളാവനോള് കൂടിയ അളവില് ബീന്‍സിലുണ്ട്. സ്‌ത്രീകളില് ആര്‍ത്തവിരാമത്തോടനുബന്ധിച്ച് ഈസ്‌ട്രജന്‍റെ കുറവുമൂലം ശരീരത്തുണ്ടാകുന്ന അസ്വസ്‌ഥതകള് കുറയ്‌ക്കാന് ബീന്‍സ് വിഭവങ്ങള് പതിവായി കഴിക്കുന്നത് നല്ലതാണ്.\nഎല്ലുകളുടെ ബലക്ഷയം തടഞ്ഞ് ആരോഗ്യകരമാക്കാനും ഇത് ഫലപ്രദമാണ്.\nആയുര്‍വേദ വിധിപ്രകാരം പയറുവര്‍ഗങ്ങളെല്ലാം ധാതുപോഷണത്തിന് അത്യുത്തമമാണ്. പേശികളുടെ ആരോഗ്യത്തിനു ബീന്‍സിനോളം നല്ലൊരു ഔഷധമില്ല. വാതവര്‍ധകമാണെന്നതിനാല് വാതസംബന്ധ രോഗങ്ങളുള്ളവര് ബീന്‍സിനെ അകറ്റി നിര്‍ത്തേണ്ടതാണ്.\nമറ്റെല്ലാ രോഗാവസ്‌ഥകള്‍ക്കും ഫലപ്രദമായ ഔഷധമാണിത്. ബീന്‍സിനകത്തെ പയറുമണികള് മാത്രമെടുത്തു കറിവയ്‌ക്കുന്നത് ഏറെ സ്വാദിഷ്‌ടമാണ്. ഉണങ്ങിയ പയറുമണികള് വെള്ളമൊഴിച്ച് വേവിച്ചശേഷം പാകം ചെയ്‌തു കഴിക്കുന്നത് ഗ്യാസിന്‍റെ അസ്വസ്‌ഥതകള് കുറയ്‌ക്കും. നമ്മുടെ ദൈനംദിന ജീവിതത്തില് ഒഴിച്ചു കൂടാനാവാത്ത ഭക്ഷ്യവിഭവമാണ് പയറുവര്‍ഗങ്ങള്.\nഡോ. പി. കൃഷ്‌ണദാസ്\nPosted by faisal babu at 1/22/2014 02:39:00 PM


തിരുവനന്തപുരം : ലോക്‌സഭാ സീറ്റിനെ ചൊല്ലി കേരള കോണ്‍ഗ്രസിലുണ്ടായ പ്രശ്‌നങ്ങള് പരിഹരിക്കുന്നതിന് കോണ്‍ഗ്രസ് നേതാക്കളുടെ മുന്നില് ബദല് നിര്‍ദ്ദേശങ്ങളുമായി പി.ജെ ജോസഫ്. കോട്ടയം, ഇടുക്കി സീറ്റുകള് വെച്ചുമാറണമെന്നതടക്കമുളള മൂന്ന് നിര്‍ദ്ദേശങ്ങളാണ് പി.ജെ ജോസഫ് മുന്നോട്ട് വച്ചത്.\nകോട്ടയം സീറ്റ് കോണ്‍ഗ്രസിന് നല്‍കി ഇടുക്കി സീറ്റ് കേരള കോണ്‍ഗ്രസിന് നല്‍കുക എന്നതാണ് ആദ്യ നിര്‍ദ്ദേശം. എന്നാല് കോട്ടയത്ത് സ്ഥാനാര്‍ത്ഥിയെ പ്രഖ്യാപിച്ച സാഹചര്യത്തില് മാണി ഇതിന് വഴങ്ങില്ല. കോണ്‍ഗ്രസിന് ഇക്കാര്യം ആവശ്യപ്പെടാനും പ്രയാസമുണ്ട്. എന്നാല് ഉമ്മന്‍ചാണ്ടി മത്സരിക്കുകയാണെങ്കില് മാണി സീറ്റ് വിട്ട് തരുമെന്നാണ് ജോസഫ് പറയുന്നത്. അങ്ങനെ വരുമ്പോള് ഇടുക്കിയില് തനിക്കും മാണിക്കും ഒരു പോലെ സ്വീകാര്യനായ ആളെ മത്സരിപ്പിക്കാന് സാധിക്കുമെന്നും ജോസഫ് വിശ്വസിക്കുന്നു. കേരള കോണ്‍ഗ്രസില് നിന്ന് തന്നെ അനുകൂലിക്കുന്നവര് വിട്ട് പോവുകയാണെങ്കില് അതിന് പിന്തുണ നല്‍കുക. തുടങ്ങിയ കാര്യങ്ങളാണ് ഇന്ന് ജോസഫ് ഉമ്മന്‍ചാണ്ടിയെയും പ്രതിപക്ഷ നേതാവ് രമേശ് ചെന്നിത്തലയെയും സന്ദര്‍ശിച്ചപ്പോള് മുന്നോട്ട് വച്ചത്. അതേ സമയം പിളര്‍ന്നാലും ഇല്ലെങ്കിലും യുഡിഎഫില് നിന്ന് വിട്ടു പോകില്ലെന്ന് ജോസഫ് കോണ്‍ഗ്രസ് നേതാക്കള്‍ക്ക് ഉറപ്പ് നല്‍കിയിട്ടുണ്ട്.\nകോട്ടയത്ത് റിബലായി മത്സരിക്കാന് പി.ജെ ജോസഫ് ആദ്യം തീരുമാനിച്ചെങ്കിലും ഇക്കാര്യത്തില് കോണ്‍ഗ്രസിന്റെ പിന്തുണ ലഭിക്കില്ലെന്നറിഞ്ഞതോടെയാണ് അദ്ദേഹം മറ്റ് നിര്‍ദ്ദേശങ്ങളുമായി മുന്നോട്ട് വന്നിരിക്കുന്നത്. കോട്ടയത്ത് മാണി നിലവില് പ്രഖ്യാപിച്ച തോമസ് ചാഴിക്കാടന്റെ പ്രചാരണത്തിന് സജീവമായി ഇറങ്ങണമെന്ന് കോണ്‍ഗ്രസ് നേതൃത്വം ജില്ലാകമ്മിറ്റിക്ക് കര്‍ശന നിര്‍ദ്ദേശം നല്‍കിയിട്ടുണ്ട്. യുഡിഎഫ് നേതാക്കളുമായി കൂടിയാലോചിച്ച് ഒരു തീരുമാനത്തിലെത്താമെന്നാണ് ഉമ്മന്‍ചാണ്ടി ജോസഫിനെ അറിയിച്ചിരിക്കുന്നത്.


തകർപ്പൻ സിക്സ് പറത്തി ആദ്യ ഓവർസീസ് ടെസ്റ്റ് സെഞ്ചുറി നേടി ഹിറ്റ്മാൻ ; വീഡിയോ കാണാം - Crickerala\nതകർപ്പൻ സിക്സ് പറത്തി ആദ്യ ഓവർസീസ് ടെസ്റ്റ് സെഞ്ചുറി നേടി ഹിറ്റ്മാൻ ; വീഡിയോ കാണാം\nBy Crickerala Staff\t On Sep 4, 2021\nഓവലിൽ നടക്കുന്ന ഇംഗ്ലണ്ടിനെതിരായ നാലാം ടെസ്റ്റിൽ തകർപ്പൻ സെഞ്ചുറിയുമായി ഇന്ത്യൻ ഓപ്പണർ രോഹിത് ശർമ്മ. ടെസ്റ്റ് കരിയറിലെ രോഹിത് ശർമ്മയുടെ എട്ടാം സെഞ്ചുറിയും ഇന്ത്യയ്ക്ക് പുറത്ത് ഹിറ്റ്മാൻ നേടുന്ന ആദ്യ സെഞ്ചുറിയുമാണിത്.\n204 പന്തിൽ നിന്നാണ് രോഹിത് ശർമ്മ സെഞ്ചുറി നേടിയത്. 64 ആം ഓവറിലെ അഞ്ചാം പന്തിൽ ഇംഗ്ലണ്ട് സ്പിന്നർ മൊയിൻ അലിയ്ക്കെതിരെ ലോങ് ഓണിൽ സിക്സ് പറത്തിയാണ് തന്റെ ആദ്യ ഓവർസീസ് സെഞ്ചുറി രോഹിത് ശർമ്മ നേടിയത്.\nThe moment Rohit Sharma waited for years in his career. pic.twitter.com/BN1nQzEyYs\nരണ്ടാം ഇന്നിങ്സിലെ ഈ പ്രകടനത്തോടെ ടെസ്റ്റ് ക്രിക്കറ്റിൽ 3000 റൺസും രോഹിത് ശർമ്മ പൂർത്തിയാക്കി. 74 ഇന്നിങ്സിൽ നിന്നാണ് രോഹിത് ടെസ്റ്റിൽ ഈ നാഴികക്കല്ല് പിന്നിട്ടത്. കൂടാതെ 25 റൺസ് പിന്നിട്ടതിന് പുറകെ അന്താരാഷ്ട്ര ക്രിക്കറ്റിൽ ഓപ്പണറായി 11000 റൺസും രോഹിത് ശർമ്മ പൂർത്തിയാക്കി.\nവെറും 246 ഇന്നിങ്സിൽ നിന്നുമാണ് ഈ നാഴികക്കല്ല് രോഹിത് ശർമ്മ പിന്നിട്ടത്. ഇതോടെ അന്താരാഷ്ട്ര ക്രിക്കറ്റിൽ ഏറ്റവും വേഗത്തിൽ ഓപ്പണറായി 11000 റൺസ് നേടിയവരുടെ പട്ടികയിൽ മുൻ ഓസ്‌ട്രേലിയൻ താരം മാത്യു ഹെയ്ഡൻ, ഇന്ത്യൻ ഇതിഹാസം സുനിൽ ഗാവസ്‌കർ എന്നിവരെ പിന്നിലാക്കി രോഹിത് ശർമ്മ രണ്ടാം സ്ഥാനത്തെത്തി. 241 ഇന്നിങ്സിൽ നിന്നും 11000 റൺസ് നേടിയ സച്ചിൻ ടെണ്ടുൽക്കറാണ് രോഹിത് ശർമ്മയ്ക്ക് മുൻപിലുള്ളത്.\nതകർപ്പൻ പ്രകടനമാണ് ഈ പരമ്പരയിൽ രോഹിത് ശർമ്മ കാഴ്ച്ചവെച്ചുകൊണ്ടിരിക്കുന്നത്. നേരത്തെ ലോർഡ്സ് ടെസ്റ്റിൽ 83 റൺസ് നേടിയിരുന്ന രോഹിത് ശർമ്മയ്ക്ക് നിർഭാഗ്യവശാൽ മൂന്നക്കം കടക്കാൻ സാധിച്ചിരുന്നില്ല. പരമ്പരയിൽ ഇതിനോടകം 300 ലധികം റൺസ് നേടിയ രോഹിത് ശർമ്മ 2021 ൽ അന്താരാഷ്ട്ര ക്രിക്കറ്റിൽ 1000 റൺസും പിന്നിട്ടു.\nIndia v EnglandLatest Malayalam Cricket NewsRohit sharmaഇന്ത്യ v ഇംഗ്ലണ്ട്രോഹിത് ശർമ്മ


കളിക്കേണ്ട പ്രായത്തില് 'കളി പഠിപ്പിക്കുന്ന' കോടീശ്വരന് - Janayugom Online\nHome / Most Trending / കളിക്കേണ്ട പ്രായത്തില് ‘കളി പഠിപ്പിക്കുന്ന’ കോടീശ്വരന്\nMost Trending World Children News Society\nPosted on December 04, 2018, 5:59 pm\nവാഷിംഗ്ടണ്: യുട്യൂബ് വരുമാനത്തില് റെക്കോര്‍ഡിട്ട പല പ്രമുഖരെയും നമുക്കറിയാം. ഓരോ വര്‍ഷവും ഇത്തരത്തില് കോടികള് സമ്പാദിക്കുന്നവരുടെ പട്ടിക വിദേശ മാധ്യമങ്ങള് പുറത്ത് വിടാറുമുണ്ട്. എന്നാല് ഇത്തവണ യുട്യൂബ് വരുമാന പട്ടികയില് പല വമ്പന്‍മാരെയും പിന്തള്ളി ഒന്നാമതെത്തിയിരിക്കുന്നത് ഒരു എഴുവയസുകാരനാണ്. റയാന് എന്നാണ് ഈ കൊച്ചു മിടുക്കന്‍റെ പേര്.\nഇവന് തന്‍റെ യുട്യൂബ് ചാനലായ റയാൻ ടോയ്സി റിവ്യൂവിലൂടെ കഴിഞ്ഞ ഒരു വര്‍ഷം കൊണ്ട് സമ്പാദിച്ചത് 154.84 കോടി രൂപയാണ്. 2018 ജൂണ് മാസം വരെയുള്ള കണക്കുകളാണ് ഇപ്പോള് പുറത്തുവന്നിരിക്കുന്നത്. കഴിഞ്ഞ വര്‍ഷത്തെക്കണക്കുകളുമായി താരതമ്യം ചെയ്യുമ്പോള് റയാന്‍റെ ഇപ്പോഴത്തെ സമ്പാദ്യം ഇരട്ടിയാണ്. 2017 ലെ കണക്കുകള് പ്രകാരം റയാന് എട്ടാം സ്ഥാനത്തായിരുന്നു.\nഅമേരിക്കന് ബിസിനസ്സ് മാഗസീനായ ഫോര്‍ബ്‌സാണ് റിപ്പോര്‍ട്ട് പുറത്തു വിട്ടിരിക്കുന്നത്. 1,73,18,624 സബ്‌സ്‌ക്രൈബേഴ്‌സാണ് റയാന് ടോയിസ് റിവ്യൂ ചാനലിവനുള്ളത്. ഇതിലൂടെ വിവിധതരം കളിപ്പാട്ടങ്ങളെ കൂട്ടുകാര്‍ക്ക് പരിചയപ്പെടുത്തുകയാണ് റയാന് ചെയ്യാറുള്ളത്.\nഅമേരിക്കന് ആക്ടറായ ജേക് പോളിന് പിന്തള്ളിയാണ് റയാന് ഒന്നാമതെത്തിയിരിക്കുന്നത്. 151.32 കോടി രൂപയാണ് പോളിന്‍റെ സമ്പാദ്യം. അമേരിക്കയിലെ തന്നെ ഡ്യൂക്ക് പെര്‍ഫെക്ടെന്ന എന്‍റെര്‍ടെയ്ന്‍മെന്‍റ് കമ്പനിയാണ് മൂന്നാം സ്ഥാനത്ത്. 140.74 കോടിയാണ് ഡ്യൂക്ക് പെര്‍ഫക്ടിന്റെ വരുമാനം.\n‘എന്‍റെ വീട്’ ഭവന പദ്ധതി; ഭവന രഹിതര്‍ക്ക് പരമാവധി 10 ലക്ഷം രൂപ\nമുഴിക്കരയില് മരിച്ച നിലയില് കണ്ടെത്തിയത് എറണാകുളം സ്വദേശി: കൊലപാതകമെന്ന് സംശയം\nതേക്കടി പുഷ്പ്പമേളക്ക് നാളെ തുടക്കം


കേരളത്തില് ഇന്ന് 3377 പേര്‍ക്ക് കോവിഡ്19 സ്ഥിരീകരിച്ചു. – Chandrika Daily\nBy web desk3Tuesday December 14, 2021 18:02 pm\nകേരളത്തില് ഇന്ന് 3377 പേര്‍ക്ക് കോവിഡ്19 സ്ഥിരീകരിച്ചു.\nകേരളത്തില് ഇന്ന് 3377 പേര്‍ക്ക് കോവിഡ്19 സ്ഥിരീകരിച്ചു. എറണാകുളം 580, തിരുവനന്തപുരം 566, കോട്ടയം 323, കോഴിക്കോട് 319, തൃശൂര് 306, കണ്ണൂര് 248, കൊല്ലം 233, പത്തനംതിട്ട 176, മലപ്പുറം 142, ആലപ്പുഴ 129, പാലക്കാട് 105, വയനാട് 102, ഇടുക്കി 90, കാസര്‍ഗോഡ് 58 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 64,350 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (ണകജഞ) പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി6വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.


Sunday, February 24, 2019 01:37:49 AM\nHome → Breaking News →\tകണ്ണൂരില്‍നിന്ന് തുടക്കത്തില് നാല് ഗള്‍ഫ് സര്‍വീസുകള്; ഉദ്ഘാടനത്തിനുള്ള ഒരുക്കങ്ങള് അവസാനഘട്ടത്തില്\nസ്വന്തം ലേഖകന്: കണ്ണൂരില്‍നിന്ന് തുടക്കത്തില് നാല് ഗള്‍ഫ് സര്‍വീസുകള്; ഉദ്ഘാടനത്തിനുള്ള ഒരുക്കങ്ങള് അവസാനഘട്ടത്തില്. അബുദാബി, റിയാദ്, ഷാര്‍ജ, ദോഹ എന്നിവിടങ്ങളിലേക്കാണ് 9, 10 തീയതികളില് സര്‍വീസ് നടത്തുക. ഗോ എയറിന് അനുമതി ലഭിക്കുകയാണെങ്കില് മസ്‌കറ്റ്, ദമാം സര്‍വീസുകളും തുടക്കത്തിലേ ഉണ്ടാകും. ഗോ എയറിന് ആഭ്യന്തര സര്‍വീസ് അനുമതിയായ സാഹചര്യത്തില് ഉദ്ഘാടനദിവസം ബെംഗളുരുവില്‍നിന്ന് കണ്ണൂരിലേക്കും കണ്ണൂരില്‍നിന്ന് തിരുവനന്തപുരത്തേക്കും ഒറ്റത്തവണ സര്‍വീസ് നടത്തുന്നുണ്ട്.\n12.20ന് കണ്ണൂരിലെത്തുന്ന വിമാനം മൂന്നുമണിക്കാണ് തിരുവനന്തപുരത്തേക്ക് പുറപ്പെടുക. എയര് ഇന്ത്യാ എക്‌സ്പ്രസ് അബുദാബിയിലേക്ക് ആദ്യ ദിവസം ആദ്യസര്‍വീസ് നടത്തുന്ന സമയമല്ല തൊട്ടടുത്ത ദിവസങ്ങളില്. ഉദ്ഘാടന ദിവസമായതിനാല് ഞായറാഴ്ച രാവിലെ 10നാണ് സര്‍വീസ് തുടങ്ങുന്നത്. തിരിച്ച് പുറപ്പെടുന്നത് 1.30നും; എത്തുന്നത് വൈകീട്ട് ഏഴിനുമാണ്.\nഎന്നാല് തുടര്‍ന്ന് ചൊവ്വ, വ്യാഴം, ഞായര് ദിവസങ്ങളിലെ സാധാരണ സര്‍വീസിന് ഒരുമണിക്കൂര് വ്യത്യാസമുണ്ട്. രാവിലെ ഒന്‍പതിന് കണ്ണൂരില്‍നിന്ന് പുറപ്പെട്ട് അബുദാബിയില് അവിടത്തെ 11.30ന് എത്തും. 12.30ന് അബുദാബിയില്‍നിന്ന് പുറപ്പെട്ട് വൈകീട്ട് ആറ്ുമണിക്ക് കണ്ണൂരിലെത്തും.\nകണ്ണൂരില്‍നിന്ന് തിങ്കള്, ബുധന്, വെള്ളി, ശനി ദിവസങ്ങളില് രാവിലെ ഒന്‍പതിന് പുറപ്പെടുന്ന വിമാനം ഷാര്‍ജയില് അവിടത്തെ സമയം 11.30ന് എത്തും. തിരിച്ച് 12.30ന് കണ്ണൂരിലേക്ക് പുറപ്പെടുന്ന വിമാനം വൈകീട്ട് 5.40ന് കണ്ണൂരിലെത്തും. വ്യാഴം, വെള്ളി, ഞായര് ദിവസങ്ങളിലാണ് കണ്ണൂര്‍റിയാദ് സര്‍വീസുണ്ടാവുക. രാത്രി 9.05ന് കണ്ണൂരില്‍നിന്ന് പുറപ്പെട്ട് അവിടത്തെ 11.30ന് റിയാദിലെത്തും. 12.35ന് റിയാദില്‍നിന്ന് പുറപ്പെട്ട് രാവിലെ എട്ടിന് കണ്ണൂരിലെത്തും.\nഗോ എയര്, സ്‌പൈസ് ജെറ്റ്, ഇന്‍ഡിഗോ വിമാനങ്ങളുടെ റൂട്ടും സമയക്രമവും അടുത്ത ദിവസങ്ങളിലേ തീരുമാനമാകൂ. ബെംഗളൂരു, മുംബൈ, ചെന്നൈ, ഹൈദരാബാദ്, തിരുവനന്തപുരം, ഗോവ, ഡല്‍ഹി, ഹുബ്ലി എന്നിവിടങ്ങളിലേക്കാണ് ആഭ്യന്തര സര്‍വീസുണ്ടാവുക.


സ്തനങ്ങളിലെ രോമവളര്‍ച്ച അവഗണിയ്ക്കരുത് | Symptoms Of Different Diseases - Malayalam BoldSky\nസ്തനങ്ങളിലെ രോമവളര്‍ച്ച അവഗണിയ്ക്കരുത്\n| Published: Wednesday, September 6, 2017, 21:53 [IST]\nശരീരം പലപ്പോഴും പല രോഗങ്ങളുടേയും സൂചന നല്‍കും. നാം പലപ്പോഴും നിസാരമെന്നു കരുതി അവഗണിയ്ക്കാറുള്ള ചിലത് ചിലപ്പോള് പല ഗുരുതരരോഗങ്ങളുടേയും ലക്ഷണവുമാകാം.\nശരീരം നല്‍കുന്ന ഇത്തരം ചില രോഗസൂചനകളെക്കുറിച്ചറിയൂ\nവരാന് പോകുന്ന ഹൃദയാഘാതത്തിന്റെ സൂചനയാകാം ശ്വാസതടസ്സം. ഹൃദയ പേശികള്‍ക്ക് ആവശ്യമുള്ള അളവില് ഓക്‌സിജന് ലഭിക്കാതെ വരുന്നത് കൊണ്ടാണ് പടികള് കയറുമ്പോഴും മറ്റും ശ്വാസതടസ്സം അനുഭവപ്പെടുന്നത്. ഇത് ഹൃദ്രോഗത്തിന്റെ പ്രകടമായ ലക്ഷണമാണ്. 55 വയസ്സിന് മുകളില് പ്രായമുള്ളവരില് പടികള് കയറുമ്പോഴും മറ്റും ശ്വാസതടസ്സം അനുഭവപ്പെട്ടാല് അതീവ ശ്രദ്ധ പുലര്‍ത്തണം.\nചര്‍മ്മത്തിന്റെ നിറം,കണ്ണിന്റെ നിറം മഞ്ഞയാകുന്നത് കരള് രോഗത്തിന്റെ ലക്ഷ്‌ണമാകാം. മഞ്ഞ നിറത്തിലുള്ള ചര്‍മ്മം, മഞ്ഞക്കാമല എന്നിവ കരള് രോഗത്തിന്റെ പ്രത്യക്ഷ ലക്ഷണങ്ങളാണ്. കരള് രോങ്ങള്, കരള് സഞ്ചിയിലുണ്ടാകുന്ന കല്ല്, പാന്‍ക്രിയാറ്റിക് ക്യാന്‍സര്, ഹെപ്പറ്റൈറ്റിസ് ബാധ മുതലായവ കരള് വീക്കത്തിന് കാരണമാകാറുണ്ട്.\nപെട്ടെന്നുണ്ടാകുന്ന ഭാരനഷ്ടം അതീവ ശ്രദ്ധ അര്‍ഹിക്കുന്ന ആരോഗ്യപ്രശ്‌നമാണ്. പ്രത്യേകിച്ച് ഒരു കാരണവും ഇല്ലാതെയാണ് ഭാരനഷ്ടം ഉണ്ടാകുന്നതെങ്കില് അത് ഏതെങ്കിലും രോഗത്തിന്റെ ലക്ഷണമാകാനുള്ള സാധ്യത കൂടുതലാണ്. പ്രമേഹം പോലുള്ള രോഗം ഉള്ളവരില് ഇത്തരത്തിലുളള ഭാരനഷ്ടം അനുഭവപ്പെടാറുണ്ട്.\nശരീരത്തില് രോമങ്ങള് ഉണ്ടാകുന്നതില് ഒരു അസ്വാഭാവികതയുമില്ല. എന്നാല് മുഖം, നെഞ്ച്, വയര്, സ്‌തനങ്ങള്‍ക്ക് സമീപം എന്നിവിടങ്ങളില് അമിതമായ രോമ വളര്‍ച്ച കണ്ടാല് ശ്രദ്ധിക്കണം. കാരണം ഇത് പോളിസിസ്‌റ്റിക് ഓവറി സിന്‍ഡ്രോം എന്ന രോഗാവസ്ഥയുടെ ലക്ഷണമാകാം. ശരീരത്തില് സ്‌ത്രീ ഹോര്‍മോണുകളുടെ ഉത്‌പാദനം ക്രമാതീതമായി വര്‍ദ്ധിക്കുമ്പോഴാണ് ഈ പ്രശ്‌നം ഉണ്ടാകുന്നത്. ആര്‍ത്തവ ചക്രത്തിലുണ്ടാകുന്ന താളപ്പിഴകളും ഗര്‍ഭധാരണത്തിലുണ്ടാകുന്ന പ്രശ്‌നങ്ങളും ഈ രോഗത്തിന്റെ മറ്റു ലക്ഷണങ്ങളാണ്.\nചില ആഹാരങ്ങള് കഴിച്ചാല് നെഞ്ചെരിച്ചിലിനും ദഹനക്കുറവിനും കാരണമാകാറുണ്ട്. ഈ രീതിയില് ഉണ്ടാകുന്ന നെഞ്ചുവേദനയും അപകടകരമായ നെഞ്ചുവേദനയും തിരിച്ചറിയാന് പ്രത്യേകം ശ്രദ്ധിക്കണം. ഹൃദയത്തില് ഭാരം അനുഭവപ്പെടുകയോ ശക്തമായ വേദന അനുഭപ്പെടുകയോ ചെയ്‌താല് ഉടന് ഡോക്ടറെ കാണുക. കാരണം ഒരു പക്ഷേ ഇത് ഹൃദയാഘാതത്തിന്റെ ലക്ഷണമാകാം.\nഐസ്‌ക്രീം, തണുത്ത പാനീയങ്ങള് എന്നിവ കഴിക്കുമ്പോള് പല്ലുകളില് ചെറിയ വേദനയും പുളിപ്പും ഉണ്ടാകുന്നത് സ്വാഭാവികമാണ്. എന്നാല് കഠിനമായ വേദന അനുഭവപ്പെട്ടാല് അത് ശ്രദ്ധിക്കണം. വൈകാതെ തന്നെ ഒരു ഡെന്റിസ്റ്റിനെ കാണുക. പല്ലുകളിലെ നാഡികളുടെ പ്രശ്‌നത്തിന്റെ ലക്ഷ്‌ണമോ ദന്തക്ഷയത്തിന്റെ ലക്ഷണമോ ആകാം വേദന. ദന്ത ഡോക്ടറെ കാണാന് വൈകുന്തോറും പ്രശ്‌നം രൂക്ഷമാവുകയും വേദന കൂടുകയും ചെയ്യും.\nSymptoms Of Different Diseases, read more to know about\nStory first published: Wednesday, September 6, 2017, 21:53 [IST]


കാഠ്മണ്ഡു (ഏപ്രില് 30 വ്യാഴം): എവറസ്റ്റ് ബേസ് ക്യാമ്പില്‍നിന്ന് 11 വയസ്സുകാരി പെണ്‍കുട്ടിയുള്‍പ്പെടെ 18 പേരെക്കൂടി ഇന്ത്യന് വ്യോമസേന രക്ഷപ്പെടുത്തി. ലോകുളയില്‍നിന്ന് ഇവരെ ഹെലികോപ്ടറില് കാഠ്മണ്ഡുവില് എത്തിച്ചു. 300ഓളം പേര് കൂടി അവശേഷിക്കുന്നുണ്ടെന്ന് ഇവര് പറഞ്ഞു. ഇതില് മൂന്നിലൊന്നും ഇന്ത്യക്കാരാണ്.\nപുണെയിലെ സാഹസിക ക്ളബില്‍നിന്നുള്ളവരാണ് രക്ഷപ്പെട്ടത്തെിയ 18 അംഗ സംഘം. കൊടുമുടി കയറ്റക്കാരുടെ പ്രധാന താവളങ്ങളിലൊന്നായ ഫെരിച്ചേ തങ്ങളുടെ കണ്‍മുന്നിലാണ് തകര്‍ന്നതെന്ന് സംഘത്തിലുണ്ടായിരുന്ന സ്വാതി പറഞ്ഞു. മറ്റൊരു ജനവാസ കേന്ദ്രമായ ലൊബുച്ചെ പകുതിയോളം നശിച്ചതായും സ്വാതി പറഞ്ഞു. മഞ്ഞുവീഴ്ച നിലച്ചിട്ടും ഭയംകൊണ്ട് ഉറങ്ങാനാവാത്ത അവസ്ഥയായിരുന്നെന്ന് സംഘത്തിലുള്ള ആകാശ് എന്നയാള് പറഞ്ഞു.\nഅതിനിടെ കാഞ്ചന്‍ജംഗ കൊടുമുടിക്കടുത്ത് സിക്കിമിലെ ഗ്രീന്‍ലേക്കിലേക്ക് ട്രെക്കിങ്ങിനുപോയ തിരുച്ചിയില്‍നിന്നുള്ള സംഘവും സുരക്ഷിതരായി എത്തി. കൊടുമുടിയില്‍നിന്ന് തിരിച്ചിറങ്ങുമ്പോഴാണ് ഭൂകമ്പമുണ്ടായതെന്ന് സംഘത്തിലുണ്ടായിരുന്ന ജെ. രമണന് പറഞ്ഞു. പിറ്റേന്ന് തിരികെ ലാച്ചന് ബേസ് ക്യാമ്പിലെത്തുമ്പോള് പാറകള് വീണുകിടന്നിരുന്നു. നിരവധി പാറകള് വീഴാറായി നില്‍ക്കുന്ന സ്ഥിതിയിലുമായിരുന്നു. ഇവക്കിടയിലൂടെ ജീവന് പണയം വെച്ചാണ് താഴെയെത്തിയത്. ഒരുദിവസം മുമ്പായിരുന്നു എത്തിയിരുന്നതെങ്കില് ആരും അവശേഷിക്കുമായിരുന്നില്ലെന്നും രമണന് പറഞ്ഞു.


സലാഹുദ്ദീൻ വധം: പ്രതികൾക്കായി തിരച്ചിൽ – Malayorashabdam\nTuesday, 22 September 2020 04:01:26 PM\nസലാഹുദ്ദീൻ വധം: പ്രതികൾക്കായി തിരച്ചിൽ\nചിറ്റാരിപ്പറമ്പ്: എസ്.ഡി.പി.ഐ. പ്രവർത്തകൻ കണ്ണവത്തെ സയ്യിദ് മുഹമ്മദ് സലാഹുദ്ദീനെ കൈച്ചേരി വളവിൽവെച്ച് വെട്ടിക്കൊലപ്പെടുത്തിയ സംഭവത്തിൽ പ്രതികളെ പിടികൂടാനായി പോലീസ് ബുധനാഴ്ച വ്യാപകമായ തിരച്ചിൽ നടത്തി. കണ്ണവം ഇൻസ്പെക്ടർ കെ.സുധീറിന്റെ നേതൃത്വത്തിലുള്ള പോലീസ് സംഘം ചിറ്റാരിപ്പറമ്പ്, കോളയാട്, പാട്യം പഞ്ചായത്തുകളിലെ വിവിധ പ്രദേശങ്ങളിലും കണ്ണവം വനപ്രദേശങ്ങളിലാണ് തിരച്ചിൽ നടത്തിയത്. തിരച്ചിലിൽ കൂത്തുപറമ്പ്, പാനൂർ, കൊളവല്ലൂർ സ്റ്റേഷനുകളിലെ പോലീസ് സംഘവും പങ്കെടുത്തു. സലാഹുദീന്റെ കാറിൽ ഇടിപ്പിച്ച ബൈക്ക് കഴിഞ്ഞ ദിവസം കണ്ണവം കള്ളുഷാപ്പിനടുത്ത് ആൾത്താമസം ഇല്ലാത്ത വീട്ടിന്റെ പോർച്ചിൽ ഉപേക്ഷിച്ചനിലയിൽ പോലീസ് കണ്ടത്തിയിരുന്നു. കേസിൽ പോലീസ് അറസ്റ്റുചെയ്ത് റിമാൻഡിലായ മൂന്ന് ആർ.എസ്.എസ്. പ്രവർത്തകരെ കസ്റ്റഡിൽ വാങ്ങാൻ പോലീസ് നൽകിയ അപേക്ഷ കൂത്തുപറമ്പ് കോടതി ഇന്ന് പരിഗണിക്കും. പ്രതികളെ ഹാജരാക്കാൻ കോടതി നിർദേശിച്ചിട്ടുണ്ട്.\nGallery image with caption: കണ്ണൂർ പാനൂരിൽ നവജാത ശിശു മരിച്ച സംഭവം; ഡോക്ടർക്കും നഴ്‌സിനുമെതിരെ നടപടി


അഭിപ്രായ സ്വാതന്ത്ര്യത്തിന്റെ ഒരടയാളവുമില്ല; കശ്മീരിലെ സ്ഥിതി വളരെ മോശമെന്ന് ഗുലാം നബി ആസാദ്-Situation in Kashmir ‘very bad’, no sign of freedom of speech: Ghulam Nabi Azad | Indian Express Malayalam\nsituation in kashmir very bad no sign of freedom of speech ghulam nabi azad\nതാന് പോകാന് ഉദ്ദേശിച്ചിരുന്നതിന്റെ പത്ത് ശതമാനം ഇടങ്ങള് പോലും സന്ദര്‍ശിക്കാന് തന്നെ അനുവദിക്കുന്നില്ലെന്ന് ഗുലാം നബി ആസാദ്\nSeptember 24, 2019 7:59:03 pm\nന്യൂഡല്‍ഹി: കശ്മീരിലെ സ്ഥിതിഗതികള് വളരെ മോശമാണെന്ന് മുതിര്‍ന്ന കോൺഗ്രസ് നേതാവ് ഗുലാം നബി ആസാദ്. ആറ് ദിവസത്തെ ജമ്മു കശ്മീര് സന്ദര്‍ശനത്തിനായി എത്തിയ ഗുലാം നബി ആസാദ് നാല് ദിവസമാണ് കശ്മീരില് ചിലവഴിച്ചത്. ബാക്കി രണ്ട് ദിവസം ജമ്മുവിലായിരിക്കും. കശ്മീരിന്റെ പ്രത്യേക പദവി എടുത്തു കളഞ്ഞതിന് ശേഷം ഇതാദ്യമായാണ് ഗുലാം നബി നാട്ടിലെത്തുന്നത്. സുപ്രീം കോടതി വിധിയുടെ പിന്‍ബലത്തിലാണ് അദ്ദേഹം കശ്മീരിലെത്തിയത്.\n“കശ്മീരിലെ സ്ഥിതി വളരെ മോശമാണ്. ഇപ്പോള് എനിക്ക് മാധ്യമങ്ങളോട് പറയാന് ഒന്നുമില്ല. കശ്മീരില് നാല് ദിവസം ചിലവഴിച്ചു. രണ്ട് ദിവസം ജമ്മുവിലായിരിക്കും. ആറ് ദിവസത്തെ സന്ദര്‍ശനത്തിന് ശേഷം പറയാനുള്ളത് പറയും” അദ്ദേഹം വ്യക്തമാക്കി.\nRead Also: കശ്മീരിലെ അവസ്ഥ സര്‍ക്കാര് വാദങ്ങള്‍ക്ക് വിപരീതമെന്ന് യെച്ചൂരി\nമൂന്ന് തവണ കശ്മീരിലേക്ക് പ്രവേശിക്കാന് ശ്രമിച്ചെങ്കിലും ഗുലാം നബി ആസാദിനെ തടയുകയായിരുന്നു. സെപ്റ്റംബര് 16 നാണ് ശ്രീനഗര്, ആനന്ദ്‌നാഗ്, ബരാമുള്ള, ജമ്മു ജില്ലകള് സന്ദര്‍ശിക്കാന് അദ്ദേഹത്തിന് സുപ്രീംകോടതി അനുമതി നല്‍കുന്നത്.\nഅതേമസയം, താന് പോകാന് ഉദ്ദേശിച്ചിരുന്നതിന്റെ പത്ത് ശതമാനം ഇടങ്ങള് പോലും സന്ദര്‍ശിക്കാന് തന്നെ അനുവദിക്കുന്നില്ലെന്ന് ഗുലാം നബി പറഞ്ഞു. തടങ്കലിലുള്ള നേതാക്കളെ പരാമര്‍ശിച്ചു കൊണ്ട് അദ്ദേഹം പറഞ്ഞത് ജമ്മു കശ്മീരില് അഭിപ്രായ സ്വാതന്ത്ര്യത്തിന്റെ യാതൊരു അടയാളവുമില്ലെന്ന് അദ്ദേഹം പറഞ്ഞു.\nWeb Title: Situation in kashmir very bad no sign of freedom of speech ghulam nabi azad


സിഎഎ: പ്രതിപക്ഷ പ്രതിഷേധത്തിൽ ഇരുസഭകളും പ്രക്ഷുബ്ധം - Janayugom Online\nFebruary 03, 2020, 11:00 pm\nസര്‍ക്കാരിനെതിരെ ശക്തമായ പ്രതിപക്ഷ പ്രതിഷേധത്തിൽ പാര്‍ലമെന്റിന്റെ ഇരു സഭകളും സ്തംഭിച്ചു. സിഎഎക്കെതിരെ ഷഹീന് ബാഗിലും ജാമിയയിലും തുടരുന്ന സമരങ്ങള്‍ക്കുനേരെ നടന്ന വെടിവയ്പ്പിന്റെ പശ്ചാത്തലത്തില് സഭാ നടപടികള് നിര്‍ത്തിവച്ച് വിഷയം ചര്‍ച്ച ചെയ്യണമെന്നാവശ്യപ്പെട്ട് ഇരു സഭകളിലും പ്രതിപക്ഷാംഗങ്ങള് അടിയന്തര പ്രമേയത്തിനു നോട്ടീസ് നല്‍കിയിരുന്നു. രാജ്യസഭയില് സിപിഐ, സിപിഐ (എം) കോണ്‍ഗ്രസ്, ടിഎംസി, ബിഎസ്‌പി, എസ്‌പി, ആർജെഡി ഉള്‍പ്പെടെയുള്ള കക്ഷികളാണ് സഭാ നടപടികള് നിര്‍ത്തിവച്ച് ചര്‍ച്ച ചെയ്യണമെന്ന് ആവശ്യപ്പെട്ടത്. എന്നാല് പ്രമേയത്തിന് രാജ്യസഭാ ഉപാദ്ധ്യക്ഷന് അനുമതി നിഷേധിച്ചു. ഇതോടെ സഭാനടപടികള് ആരംഭിച്ച ഉടന്‍തന്നെ പ്രതിപക്ഷം പ്രതിഷേധവുമായി രംഗത്തെത്തി. ചോദ്യവേളയില് തന്നെ രാജ്യസഭ ആദ്യം പിരിഞ്ഞു. രണ്ടാംവട്ടം സമ്മേളിച്ചപ്പോഴും സഭ പ്രതിഷേധത്തില് പ്രക്ഷുബ്ധമായി.\nതുടര്‍ന്ന് സഭാ നടപടികള് രണ്ടുമണി വരെ നിര്‍ത്തിവച്ചു. ഉച്ചകഴിഞ്ഞും സഭാ നടപടികൾ തുടരാൻ കഴിയാതെ വന്നതിനെ തുടർന്ന് രാജ്യസഭ ആദ്യം മൂന്നു വരെയും പിന്നീട് ഇന്നത്തേക്കും പിരിയുകയാണുണ്ടായത്. സമാനമായ രംഗങ്ങളാണ് ലോക്‌സഭയിലും അരങ്ങേറിയത്. അടിയന്തര പ്രമേയത്തിന് നല്‍കിയ നോട്ടീസ് ഇപ്പോള് പരിഗണിക്കുന്നില്ലെന്നും ഈ വിഷയങ്ങള് സഭയില് ചര്‍ച്ച ചെയ്തതാണെന്നും നന്ദി പ്രമേയചര്‍ച്ചയില് പ്രതിപക്ഷത്തിന് ഉന്നയിക്കാമെന്നുമാണ് സ്പീക്കര് റൂളിങ്ങ് നല്‍കിയത്. അടിയന്തര പ്രമേയത്തിന് അനുമതി നിഷേധിച്ചതോടെ പ്രതിപക്ഷം പ്രതിഷേധവുമായി സഭയുടെ നടുത്തളത്തിലിറങ്ങി മുദ്രാവാക്യം വിളിച്ചു. വെടിവയ്ക്കുന്നത് അവസാനിപ്പിക്കൂ എന്ന് ഉള്‍പ്പെടെയുള്ള മുദ്രാവാക്യങ്ങളാണ് ഉയർത്തിയത്. പ്രതിപക്ഷ പ്രതിഷേധത്തിനിടയിലും ചോദ്യവേളയുമായി സ്പീക്കര് മുന്നോട്ടു പോകുകയാണുണ്ടായത്. ചോദ്യവേള കഴിഞ്ഞ് ശൂന്യവേള എത്തിയതോടെ പ്രതിഷേധം വീണ്ടും ശക്തമായതിനാൽ ഉച്ചയൂണിനുള്ള ഇടവേള നേരെത്തയാക്കി ഒന്നരക്കു സഭ സമ്മേളിക്കുമെന്നറിയിച്ച് ശൂന്യവേള അവസാനിപ്പിച്ച് സഭ പിരിഞ്ഞു.\nഉച്ചകഴിഞ്ഞും പ്രതിപക്ഷം സ്പീക്കറുടെ അനുനയങ്ങള്‍ക്കു വഴങ്ങാന് തയ്യാറായില്ല. തുടര്‍ന്ന പ്രതിപക്ഷ പ്രതിഷേധം വകവയ്ക്കാതെ രാഷ്ട്രപതിയുടെ പ്രസംഗത്തിനുള്ള നന്ദി പ്രമേയ ചര്‍ച്ചയിലേയ്ക്ക് കടന്നു. ബിജെപിയിലെ പര്‍വ്വേസ് സാഹിബ് സിങാണ് ചര്‍ച്ചകള്‍ക്ക് തുടക്കം കുറിച്ചത്. വിദ്വേഷ പരാമര്‍ശങ്ങളുടെ പേരില് ഡല്‍ഹി തെരഞ്ഞെടുപ്പ് പ്രചാരണത്തില്‍നിന്നും വിലക്കേര്‍പ്പെടുത്തിയിരുന്ന പര്‍വ്വേസിന്റെ പ്രസംഗം ആരംഭിച്ചതോടെ പ്രതിപക്ഷം സഭയില്‍നിന്നും ഇറങ്ങിപ്പോയി. സിഎഎ, എന്‍ആര്‍സി, എന്‍പിആര് പ്രതിഷേധങ്ങളില് ഇന്നലെ പാര്‍ലമെന്റിന്റെ ഇരു സഭകളും മുങ്ങുന്ന കാഴ്ചയാണ് ദൃശ്യമായത്. എന്തായാലും വിട്ടുവീഴ്ചയ്ക്കില്ലെന്നും സര്‍ക്കാരിനോടുള്ള പോരാട്ടം തുടരുമെന്നുമാണ് പ്രതിപക്ഷം സ്വീകരിച്ചിരിക്കുന്ന നിലപാട്. രാജ്യമാകെ ഗ്രാമ നഗര വ്യത്യാസമില്ലാതെ നടക്കുന്ന പ്രക്ഷോഭങ്ങളുടെ അലയൊലികൾ തുടർന്നുള്ള ദിവസങ്ങളിലും സഭാതലത്തിൽ പ്രതിഫലിക്കുമെന്നുറപ്പാണ്.\nEnglish Summary: Both houses of parliament were stunned by the strong opposition protests against the government\nparliament caa protest\nഎല്‍ഐസി ഓഹരി വിറ്റഴിക്കൽ: ജീവനക്കാർ പ്രതിഷേധത്തിലേക്ക്\nമുതിര്‍ന്ന പൗരന്മാര്‍ക്ക് എയര് ഇന്ത്യയുടെ വമ്പന് ഓഫർ\nബിഹാറിലെ വോട്ടർമാരെ ഇടതുപാർട്ടികൾ അഭിവാദ്യം ചെയ്തു\nദാരിദ്ര്യംകൂടിയെന്ന് ദേശീയ സ്ഥിതിവിവര കമ്മിഷൻ: റിപ്പോർട്ട് കേന്ദ്രം പൂഴ്‌ത്തി


മുസ്ലിം ആയതുകൊണ്ടല്ല തന്നെ കുടുക്കിയത്; വന്‍സ്രാവുകളെ രക്ഷിക്കാന്: ഡോ.ഖഫീല് ഖാന്\nWed Nov 21 2018 08:10:20 GMT+0530 (IST)\nHome > News > India > മുസ്ലിം ആയതുകൊണ്ടല്ല തന്നെ കുടുക്കിയത്; വന്‍സ്രാവുകളെ രക്ഷിക്കാന്: ഡോ.ഖഫീല് ഖാന്\nPublished On: 2018-04-30 11:15:00.0\n'' മാനസികമായി തളര്‍ന്നു, ശരീരത്തിന് അസുഖം ബാധിച്ചു, വൈകാരിക ഊര്‍ജ്ജം ഇല്ലാതായി'' എട്ടുമാസം ജയിലില് കഴിഞ്ഞ ശേഷം ശനിയാഴ്ച പുറത്തുവന്ന ഡോ.ഖഫീലിന്റെ വാക്കുകളാണിത്. എന്നാല്, ജയിലിനു പുറത്ത് അദ്ദേഹത്തെ കാത്തിരുന്ന ജനകൂട്ടത്തെ കണ്ടപ്പോള് അദ്ദേഹം ഉത്സാഹഭരിതനയി കാണപ്പെട്ടുവെന്നാണ് റിപ്പോര്‍ട്ട്. ഗോരഖ്പൂര് ബി. ആര്. ഡി ആശുപത്രിയില് ഓക്‌സിജന് ക്ഷാമം ഉണ്ടായപ്പോള് അദ്ദേഹം രക്ഷപ്പെടുത്തിയ കുഞ്ഞുങ്ങളുടെ രക്ഷിതാക്കളും പുറത്തെ ആള്‍ക്കൂട്ടത്തില് ഉണ്ടായിരുന്നു.\nആഗസ്റ്റില് അര്‍ദ്ധരാത്രിയില് ഓക്‌സിജന് ലഭിക്കാതെ 30 കുഞ്ഞുങ്ങള് മരിച്ചതിനെ തുടര്‍ന്നുണ്ടായ കയ്‌പ്പേറിയ അനുഭവങ്ങള് അദ്ദേഹം ഓര്‍ത്തു. ''ആരാണോ എന്നെ വില്ലന് ആക്കിയത് അവര് തന്നെ എന്നെ ഇപ്പോള് ഹീറോ ആക്കിയിരിക്കുന്നു, മാധ്യമങ്ങള് ഉള്‍പ്പടെ'' ഡോ.ഖഫീല് പറഞ്ഞു. സ്വന്തം പണം ഉപയോഗിച്ച് കുഞ്ഞുങ്ങള്‍ക്കുളള പ്രാണവായും എത്തിച്ചുനല്‍കി നിരവധി കുഞ്ഞുങ്ങളെ രക്ഷപ്പെടുത്തിയ ഡോ.ഖഫീലിന്റെ പ്രതിബദ്ധതയെ തുടക്കത്തില് മാധ്യമങ്ങള് ഉള്‍പ്പടെ പുകഴ്ത്തിയിരുന്നു.\nഎന്നാല്, ദുരന്തത്തിന് ഉത്തരവാദിയെന്ന് കണ്ടെത്തി അദ്ദേഹത്തെ സെപ്തംബര്2ന് യു.പി പൊലീസ് അറസ്റ്റ് ചെയ്യുകയായിരുന്നു. ഈ കേസില് പ്രതി ചേര്‍ക്കപ്പെട്ട ഒമ്പത് പേരില് ഒരാളാണ് ഖഫീല്. ഹോസ്പിറ്റലിലേക്ക് ലികുഡ് ഓക്‌സിജന് എത്തിക്കുന്നതുമായി ബന്ധപ്പെട്ട പുഷ്പ്പ സെല്‍സ് കമ്പനിയെ ടെന്‍ഡറില് തെരഞ്ഞെടുത്തതും ഓക്‌സിജന്റെ അഭാവം ശ്രദ്ധിക്കാത്തതുമാണ് ഖഫീലിനെതിരായി ചുമത്തിയ കുറ്റം. ഇതിനുപുറമെ, സ്വകാര്യ പ്രാക്ടീസും അഴിമതിയും അദ്ദേഹത്തിനെതിരായി ചുമത്തി.\nബിആര്‍ഡി ആശുപത്രിയിലെ ദുരന്തത്തിനെതിരെ ദേശീയ തലത്തില് പ്രതിഷേധം ഉയര്‍ന്നതിനു കാരണം ഡോ.ഖഫീല് മാധ്യമങ്ങള്‍ക്ക് വിശദാംശങ്ങള് നല്‍കിയതാണ് മുഖ്യമന്ത്രി യോഗി ആദിത്യനാഥിനെ രോഷാകുലനാക്കിയതെന്നും വാര്‍ത്തകളുണ്ട്.\nജയിലിലെ എട്ടുമാസം തന്നെ ആരും സന്ദര്‍ശിച്ചില്ലെന്നും കടുത്ത ഏകാന്തതയാണ് അനുഭവിച്ചതെന്നും ഖഫീല് പറഞ്ഞതായി ദി പ്രിന്റെ റിപ്പോര്‍ട്ട് ചെയ്തു. ''യോഗിയെ പേടിച്ചതുകൊണ്ടായിരിക്കണം ആരും തന്നെ കാണാന് വരാതിരുന്നത്'' ഖഫീല് പറഞ്ഞു. ഈ ശിശുരോഗവിദഗ്ധന് ജയിലില് തറയിലായിരുന്നു കിടന്നത്. അവിടെയാണെങ്കില് 150 പേരുണ്ടായിരുന്നു. ''ജയിലിനു പുറത്ത് 62 വയസുളള അമ്മയെ കണ്ടയുടനെ കെട്ടിപ്പിടിച്ച് അറിയാതെ പൊട്ടി കരഞ്ഞു പോയി. ആ ദൃശ്യം ഫോട്ടോഗ്രാഫര് മാര് പകര്‍ത്തുകയും സമൂഹമാധ്യമങ്ങളില് വൈറലാകുകയും ചെയ്തു.\nയോഗിജി എന്തിനാണ് എന്നെ തിരഞ്ഞെടുത്തതെന്ന് നിങ്ങള് ചോദിക്കണം\nഡോ. ഖഫീല് പറയുന്നത് ലക്ഷകണക്കിനു രൂപ ഓക്‌സിജന് കമ്പനിക്ക് നല്‍കാനുണ്ട്. നിരവധി തവണ കമ്പനി അത് ഓര്‍മ്മ പെടുത്തിയിട്ടും നല്‍കിയില്ല. ''ഒരോ തവണയും അവര് ഫയല് മാറ്റി മാറ്റി അയച്ച് കളിക്കുകയായിരുന്നു. പിന്നീട് ദുരന്തം ഉണ്ടായപ്പോള് അവര് എന്നെ കുറ്റക്കാരനുമാക്കി''\nദുരന്തം സംഭവിച്ച രാത്രിയില് അദ്ദേഹത്തിന് ചെയ്യാന് കഴിയുന്നതെല്ലാം ചെയ്തു. കഴിയാവുന്നവരെയൊക്കെ രക്ഷപ്പെടുത്തി. എന്നാല്, തന്നെ കുടുക്കാന് തന്റെ മതം അല്ല കാരണം അത് ഒരു ഘടകം മാത്രമാണെന്നും ദി പ്രിന്റ് ലേഖകനോട് ഡോ.ഖഫീല് വെളിപ്പെടുത്തി. ''എന്നെ ലക്ഷ്യം വെയ്ക്കാന് കാരണം തന്റെ മതമായിരിക്കില്ല കാരണം, അത് ഒരു ഘടകം മാത്രമാണ്. ലഖ്‌നൗവില് ഇരിക്കുന്ന വന് മത്സ്യങ്ങളെ രക്ഷപ്പെടുത്താനാണ് എന്നെ കുടുക്കിയതെന്നാണ് ഞാന് കരുതുന്നത്.''\n'' ഭരണപരാജയം മറച്ചുവെയ്ക്കാന് എന്നെ കരുവാക്കുകയായിരുന്നു. പക്ഷെ, എന്തുകൊണ്ടാണ് യോഗിജി എന്നെ തിരഞ്ഞെടുത്തതെന്ന് എനിക്ക് പറയാന് കഴിയുകയില്ല. അത് നിങ്ങള് അദ്ദേഹത്തോട് ചോദിക്കണം''. ഡോ.ഖഫീല് പറഞ്ഞതായി ദി പ്രിന്റ് റിപ്പോര്‍ട്ട് ചെയ്തു.\n(കടപ്പാട് ദി പ്രിന്റിന്)


തന്നെ കണ്ടു കൊതിക്കാത്തവർ ആയി ആരുണ്ട്? മറുപടിയുമായി സീമ വിനീത്! - മലയാളം ന്യൂസ് പോർട്ടൽ\nPosted on March 17, 2021, 10:36 AM\nബ്രൈഡൽ മേക്കപ്പ് ആർട്ടിസ്റ്റ് എന്ന നിലയിൽ പ്രേക്ഷർക്ക് ഏറെ പരിചിതമായ ട്രാൻസ്‌ജെൻഡർ വുമൺ ആണ് സീമ വിനീത്. ട്രാൻസ്‌ജെൻഡർ ആക്ടിവിസ്റ്റ് കൂടിയാണ് താരം. വോഡാഫോൺ കോമഡി സ്റ്റാർസിലൂടെയാണ് സീമ പ്രേക്ഷരുടെ മുന്നിലേക്ക് എത്തിയത്. ജീവിതത്തിൽ ഒരുപാട് ദുരിതങ്ങളും പ്രയാസങ്ങളും അനുഭവിച്ചാണ് സീമ ഇന്നത്തെ അവസ്ഥയിലേക്ക് എത്തിച്ചേർന്നത്, വർഷങ്ങളായി ബ്രൈഡൽ മേക്കപ്പ് മേക്കപ്പ് രംഗത്ത് സീമ പ്രവർത്തിക്കുന്നുണ്ട്, ഇടക്ക് വ്യത്യസ്തമായ ഫോട്ടോഷൂട്ടുമായി സീമ എത്താറുണ്ട്. പലപ്പോഴും ഇങ്ങനെ പങ്കുവെക്കുന്ന ചിത്രങ്ങൾക്ക് മോശം കമെന്റുകളുമായി പോസ്റ്റിന് താഴെയും ഇൻബോക്സിലും പല ഞരമ്പൻമാരും എത്താറുണ്ട്. അവർക്കെല്ലാം തക്ക മറുപടിയും താരം നൽകാറുണ്ട്. ഇപ്പോൾ ഇത്തരത്തിൽ സീമയുടെ ഇൻബോക്സിൽ വന്ന ഒരു മെസ്സേജും അതിനു താരം നൽകിയ മറുപടിയും സീമ തന്നെ പുറത്ത് വിട്ടിരിക്കുകയാണ്.\nഇൻബോക്സിൽ തെറ്റായ അർത്ഥത്തോടെ മെസേജ് അയച്ച ഒരു ഞരമ്പന്റെ മെസ്സേജിന്റെ സ്ക്രീൻ ഷോട്ട് പങ്കുവെച്ചിരിക്കുമാകയാണ് സീമ. “ഇതെന്താ ഇത്രക്കും കൊതിക്കാൻ വല്ല ജിലേബിയോ ലഡ്ഡുവോ ആണോ? ആരേലും ഒന്ന് പറയുമോ ന്താ സംഭവം” എന്ന അടിക്കുറിപ്പോടെയാണ് സീമ ചിത്രങ്ങൾ പോസ്റ്റ് ചെയ്തിരിക്കുനന്ത്. എന്നാൽ മെസ്സേജ് അയച്ചവനെ സപ്പോർട്ട് ചെയ്തുകൊണ്ട് കുറച്ച് പേര് കമെന്റ് ചെയ്തിരുന്നു. ഇതിനെതിരെയും സീമ രംഗത്ത് വന്നിരുന്നു.\n“ചിലപ്പോൾ നിങ്ങളൊടോ അല്ലേൽ നിങ്ങളുടെ അമ്മയോടോ നിങ്ങളുടെ സഹോദരിയോടോ അപരിചിതൻ ആയ ഒരു പുരുഷൻ വന്നു കൊതിയാണ് എന്നു പറഞ്ഞാൽ നിങ്ങൾ പ്രോത്സാഹനം കൊടുക്കുമോ??? അല്ലേൽ പരിചിതൻ തന്നെ ആയിക്കോട്ടെ നിങ്ങളോട് പുള്ളിക്ക് അടങ്ങാത്ത കൊതിയാണ് നിങ്ങൾ പ്രോത്സാഹനം കൊടുക്കുമോ അല്ലേൽ വീട്ടിൽ വിളിച്ചിരുത്തി ചായ കൊടുത്തു വിടുമോ ……ചെറിയ ഒരു സംശയം ആണ്?? കൊതി അത് എല്ലാ മനുഷ്യന്മ്മാർക്കും ഉണ്ട് അത് ഏതേലും വസ്തുകളോട് ഏതേലും സ്ഥലത്തോട് വാഹനങ്ങളോട് അത് ലഭിക്കണം എന്നുള്ള കൊതി ഒരു പുരുഷന് ഒരു സ്ത്രീയോട് കൊതി ആണേൽ ആ കൊതി ന്തു കൊതിയ എന്നു കൂടുതൽ ആലോചിച്ചു തല പുകക്കേണ്ട കാര്യം ഇല്ല. പിന്നെ ഞാൻ ഇവിടെ പുരോഗമനം കാട്ടിയില്ല അതോണ്ട് ഞാൻ ഒരു കുലയായി തോന്നിയേൽ എന്റെ കുല നല്ലോണം വളർന്നു തൂങ്ങിയാടട്ടെ. എന്റെയല്ലേ കുല അപ്പോൾ ഞാൻ സഹിച്ചു. NB വല്ലോരുടെ വാളിൽ വന്നു പുരോഗമനം പറയുന്നവർ സ്വന്തം കാര്യത്തിൽ കൂടി പുരോഗമനം കാട്ടണം.” എന്നുമാണ് സീമ പ്രതികരിച്ചിരിക്കുന്നത്.


ബെംഗളൂരുവില് സ്‌ഫോടനം; ഒരാള് കൊല്ലപ്പെട്ടു – DN News\nHome/News/India/ബെംഗളൂരുവില് സ്‌ഫോടനം; ഒരാള് കൊല്ലപ്പെട്ടു\nബെംഗളൂരുവില് സ്‌ഫോടനം; ഒരാള് കൊല്ലപ്പെട്ടു\nബെംഗളൂരുവിലെ തിരക്കേറിയ ബ്രിഗേഡ് റോഡിലെ ചര്‍ച്ച് സ്ട്രീറ്റില് ഞായറാഴ്ച രാത്രിയുണ്ടായ ബോംബ്‌സ്‌ഫോടനത്തില് ഒരു സ്ത്രീ കൊല്ലപ്പെട്ടു. മൂന്നുപേര്‍ക്ക് പരിക്കേറ്റു.\nകോക്കനട്ട് ഗ്രോവ് റെസ്‌റ്റോറന്റിന് മുന്നിലാണ് എട്ടരയോടെ സ്‌ഫോടനമുണ്ടായത്. ഗുരുതരമായി പരിക്കേറ്റ ചെന്നൈ സ്വദേശി ഭവാനി (38) എന്ന സ്ത്രീയാണ് ആസ്പത്രിയില് മരിച്ചത്. ഭവാനിയുടെ ബന്ധുവായ കാര്‍ത്തിക്ക് (21), സന്ദീപ് എച്ച്. (39), വിനയ് (35) എന്നിവര്‍ക്കാണ് പരിക്ക്. ഇവരെ മല്യ ഹോസ്പിറ്റല്, ഹോസ്മത് ഹോസ്പിറ്റല് എന്നിവിടങ്ങളില് പ്രവേശിപ്പിച്ചു.\nചോദ്യം ചെയ്യുന്നതിനായി റെസ്‌റ്റോറന്റ് സെക്യൂരിറ്റി ഗാര്‍ഡിനെയും പരിസരത്തെ പാന്‍മസാല വ്യാപാരിയെയും പോലീസ് കസ്റ്റഡിയിലെടുത്തു. സംഭവത്തില് ആരും ഉത്തരവാദിത്വം ഏറ്റെടുത്തിട്ടില്ല. സംശയത്തെത്തുടര്‍ന്ന് ആറുപേര്‍ക്കായി ലുക്ക്ഔട്ട് നോട്ടീസ് പുറത്തിറക്കിയിട്ടുണ്ട്. സംഭവസ്ഥലത്തുനിന്ന് അമോണിയം നൈട്രേറ്റും സ്റ്റീല് ചീളുകളും കണ്ടെടുത്തിട്ടുണ്ട്. അന്വേഷണത്തിന് പ്രത്യേകസംഘത്തെ നിയോഗിച്ചു. സ്‌ഫോടനം ഭീകരാക്രമണമാണെന്ന് കര്‍ണാടക ആഭ്യന്തരമന്ത്രി കെ.ജെ. ജോര്‍ജ് പറഞ്ഞു.\nഞായറാഴ്ചയായതിനാല് ചര്‍ച്ച് റോഡില് തിരക്ക് കൂടുതലായിരുന്നു. ഇതിനിടയിലാണ് സ്‌ഫോടനം നടന്നത്. റെസ്‌റ്റോറന്‍റിന് മുന്നിലുണ്ടായിരുന്നവര്‍ക്കാണ് പരിക്കേറ്റത്.\nക്രിസ്മസ് ആഘോഷത്തിനായാണ് ഭവാനിയും കുടുംബവും ബെംഗളൂരുവിലെത്തിയതെന്നാണ് പോലീസ് നല്‍കുന്ന വിവരം. റെസ്‌റ്റോറന്റിെന്റ വാതിലിന് മുന്നില് തെലുങ്ക് പത്രത്തില് പൊതിഞ്ഞാണ് ബോംബ് വെച്ചതെന്നാണ് കരുതുന്നത്.\nതീവ്രതകുറഞ്ഞ സ്‌ഫോടനമാണെന്നും ഐ.ഇ.ഡി.യാണ് ഇതിനായി ഉപയോഗിച്ചതെന്നും സിറ്റി പോലീസ് കമ്മീഷണര് എം.എന്. റെഡ്ഡി പറഞ്ഞു.\nസ്‌ഫോടനംനടന്ന ഉടനെത്തന്നെ പ്രദേശം പോലീസ് വളഞ്ഞു. ചര്‍ച്ച് റോഡിലേക്കുള്ള പ്രവേശനം ബാരിക്കേഡ് ഉയര്‍ത്തി പോലീസ് തടഞ്ഞു. എം.ജി. റോഡില്‍നിന്ന് വാഹനങ്ങളെ പൂര്‍ണമായും ഒഴിവാക്കി. സ്‌ഫോടനത്തെത്തുടര്‍ന്ന് ബോംബ് സ്‌ക്വാഡ് പരിശോധന നടത്തി. ആഭ്യന്തരസുരക്ഷാസേനയും കര്‍ണാടക സായുധസേനാ വിഭാഗവും സ്ഥലത്തെത്തി. കഴിഞ്ഞവര്‍ഷം ഏപ്രിലില് മല്ലേശ്വരത്ത് ബി.ജെ.പി. ഓഫീസിന് സമീപത്തുണ്ടായ സ്‌ഫോടനത്തിന് സമാനമായ സ്‌ഫോടനമാണ് ചര്‍ച്ച് റോഡിലും നടന്നതെന്ന് പോലീസ് പറഞ്ഞു.\nമുംബൈ ഭീകരാക്രമണക്കേസ് പ്രതി ലഖ്‌വി ജയില്‍മോചിതനാകും


സാനിറ്ററി പാഡ് ധരിച്ച ആദ്യ പുരുഷന്!അരുണാചലം മുരുകാനന്ദിന്റെ അവിശ്വസനീയ വിജയകഥ – Pravasa Lokam\nSunday 24 March 2019 / 9:06 am\n: വലിയറ രമേശ് പെരുമ്പിലാവ് . ദുബൈ :\nഗ്രാമീണ സ്ത്രീകളുടെ ദൈവമായി മാറിയ മനുഷ്യന്!\nഡ്വിങ്കിള് ഖന്നയുടെ ‘ദി ലെജന്റ് ഓഫ് ലക്ഷ്മി പ്രസാദ്’ എന്ന പുസ്തകത്തിലെ ‘ദ സാനിറ്ററി മാന് ഓഫ് സേക്രഡ് ലാന്‍ഡ്’ എന്നുപേരുള്ള ചെറുകഥയെ ആസ്പദമാക്കി അക്ഷയ് കുമാര്, സോനം കപൂര്, രാധിക ആപ്‌തെ എന്നിവര് പ്രധാന കഥാപാത്രങ്ങളായി അമിതാഭ് ബച്ചന് അവതരിപ്പിക്കുന്ന ചിത്രമാണ് പാഡ് മാന്.\nആര്. ബല്‍ക്കി രചനയും സംവിധാനവും നിര്‍വ്വഹിക്കുന്ന ഈ ചിത്രം തുടക്കത്തില് 2018 ജനുവരി 25 ന് റിലീസ് ചെയ്യാന് തീരുമാനിച്ചിരുന്നെങ്കിലും ഫെബ്രുവരി ഒമ്പതിലേക്ക് റിലീസ് തിയതി മാറ്റിയിരിക്കുന്നു.\nതമിഴ്‌നാട്ടിലെ സാമൂഹ്യപ്രവര്‍ത്തകനായ അരുണാചലം മുരുഗാനന്ദം എന്ന മനുഷ്യന്റെ ജീവിതമാണ് ഈ സിനിമയിലൂടെ പറയുന്നത്.\nഅസാധാരണമായ ഒരു ജീവിത സമര്‍പ്പണത്തിന്റെ കഥ.\nഇങ്ങനൊരാള് ജീവിച്ചിരുന്നു എന്ന് തന്നെ വിശ്വസിക്കാനാകാത്തത്ര സങ്കീര്‍ണ്ണതകളിലൂടെ തന്റെ ലക്ഷ്യത്തിലേക്ക് സഞ്ചരിച്ച ഒരു മനുഷ്യന്റെ കഥ. ടൈം മാഗസിനിന്റെ ലോകത്തെ മാറ്റിമറിച്ച നൂറ് വ്യക്തികളുടെ പട്ടികയില് ഇടംപിടിച്ച ഗ്രാമീണന്. രാജ്യത്തെ സ്ത്രീകള്‍ക്കായി ഇന്ത്യ പത്മശ്രീ നല്‍കി ആദരിച്ച വ്യക്തിത്വം അതാണ് അരുണാചലം മുരുകാനന്ദം.\nഇദ്ദേഹം ഗ്രാമപ്രദേശങ്ങളിലെ സ്ത്രീകളുടെ ശരീര ശുചിത്വ (ആരോഗ്യ) സംരക്ഷണത്തിനായി വിലകുറഞ്ഞ ആര്‍ത്തവകാല നാപ്കിനുകള് ഉണ്ടാക്കുന്ന ഒരു യന്ത്രം ഉണ്ടാക്കിയിട്ടുണ്ട്.\nഈ യന്ത്രം ഗ്രാമീണ ഇന്ത്യയുടെ പല ഭാഗങ്ങളിലും പ്രചരിപ്പിച്ച മുരുഗാനന്ദം സ്ത്രീകളുടെ ആരോഗ്യസംരക്ഷണത്തില് നടത്തിയ പ്രവര്‍ത്തനങ്ങളെ ബഹുമാനിച്ച് ഇന്ത്യയുടെ രാഷ്ട്രപതിയുടെ കയ്യില് നിന്നും ചെന്നൈ ഐ.ഐ.ടിയുടെ ഇന്നൊവേഷന് പുരസ്‌കാരം വാങ്ങിയിട്ടുണ്ട്.\n2014ല് ഇറങ്ങിയ റ്റൈം മാഗസിന്റെ\nലോകത്തെ സ്വാധീനിച്ച 100 വ്യക്തികളുടെ പട്ടികയില് ഇടം കണ്ടെത്തിയ ഒരു ഭാരതീയനുമാണ് അരുണാചലം മുരുഗാനന്ദം.\nനിങ്ങള് ജനിച്ചു, ജീവിച്ചു, മരിച്ചു ഒക്കെ ശരി, പക്ഷേ ചെയ്തതെന്ത്’ എന്ന കഥാകൃത്ത് ടി. വി. കൊച്ചുബാവയുടെ ഒരു കഥയിലെ പ്രസിദ്ധവും ചിന്തനീയവുമായ വാചകത്തിനുള്ള ഉത്തരമായി അരുണചലത്തിന്റെ ജീവിതം വായിച്ചെടുക്കാം\n1998 ല് കോയമ്പത്തൂരിനടുത്ത് പുതൂര് സ്വദേശിയായ അരുണാചലം മുരുകാനന്ദം വീട്ടിലിരുന്ന് ടെലിവിഷന് കാണുകയായിരുന്നു. തന്നെ കാണിക്കാന് മടിയുള്ളതുപോലെ ഭാര്യ ശാന്തി എന്തോ എടുത്തുകൊണ്ടുപോകുന്നത് മുരുകാനന്ദം ശ്രദ്ധിച്ചു. എന്താണതെന്ന് തിരക്കി. ‘നിങ്ങള്‍ക്കിതില് കാര്യമില്ല’ ഭാര്യ ഈര്‍ഷ്യയോടെ പറഞ്ഞു.\nകേട്ടോ, സാനിറ്ററി നാപ്കിനുകള് ഇപ്പോള് വാങ്ങാന് കിട്ടും മുരുകാനന്ദം ഭാര്യയെ ബോധവത്ക്കരിക്കാന് നോക്കി. ‘എനിക്കറിയാം, ഞാനും ടിവി കാണാറുണ്ട്. ഈ വീട്ടിലുള്ള സ്ത്രീകളെല്ലാം സാനിറ്ററി നാപ്കിനുപയോഗിക്കാന് തുടങ്ങിയാല്, പാല് വാങ്ങാന് പോലും ഇവിടെ പിന്നെ കാശുണ്ടാകില്ല’അവര് അതൃപ്തിയോടെ തിരിച്ചടിച്ചു. ഭാര്യയുടെ ആ മറുപടി തന്നെ നടുക്കിയെന്ന്, വര്‍ഷങ്ങള്‍ക്ക് ശേഷം ഒരു അഭിമുഖത്തില് മുരുകാനന്ദം പറഞ്ഞു.\nമുരുകാനന്ദം എന്ന ആ വര്‍ക്ക്‌ഷോപ്പുടമയ്ക്ക് അന്നുണ്ടായ നടുക്കം അത്ര പെട്ടന്ന് ഒടുങ്ങിയില്ല. അത് ഇന്ത്യയിലെ ലക്ഷക്കണക്കായ ഗ്രാമീണസ്ത്രീകള്‍ക്ക് പഴന്തുണിയില്‍നിന്ന് മോചനം നല്‍കുന്നതിലേക്കാണ് നയിച്ചത്! ഗ്രാമീണസ്ത്രീകളുടെ ആരോഗ്യസംരക്ഷണരംഗത്ത് ഒരു നിശബ്ദവിപ്ലവം തന്നെ മുരുകാനന്ദത്തിന്റെ പ്രവര്‍ത്തനം വഴി അരങ്ങേറി.\nഅവിടെയാണ് മുരുകാനന്ദത്തിന്റെ മുന്നേറ്റം അര്‍ഥവത്താകുന്നത്. സാനിറ്ററി നാപ്കിനുകള് കുറഞ്ഞ വിലയ്ക്ക് നിര്‍മിക്കാന് കഴിയുമെന്ന് അദ്ദേഹം തെളിയിച്ചു. അതുവഴി യഥാര്‍ഥത്തില് സ്ത്രീകളെ സ്വതന്ത്രരാക്കുകയാണ് മുരുകാനന്ദം ചെയ്തത്.നൂറു ശതമാനം നാപ്കിന് ഉപയോഗിക്കുന്ന രാജ്യമായി ഇന്ത്യയെ മാറ്റുക, അതാണെന്റെ ദര്‍ശനം’ മുരുകാനന്ദം പറയുന്നു.\nഇക്കാര്യത്തെക്കുറിച്ച് ഇന്ന് ആത്മവിശ്വാസത്തോടെ സംസാരിക്കാന് മുരുകാനന്ദത്തിന് കഴിയുന്നുവെന്നത് ശരി തന്നെ. അതിന് പിന്നില് പക്ഷേ, അസാധാരണമായ ഒരു സമര്‍പ്പണത്തിന്റെ കഥയുണ്ട്. വീട്ടുകാരാലും നാട്ടുകാരാലും ഉപേക്ഷിക്കപ്പെട്ടിട്ടുപോലും, മുന്നോട്ടുവെച്ച കാല് പിന്നോട്ടു വലിക്കാതെ മുന്നേറിയ മുരുകാനന്ദത്തിന്റെ ഇച്ഛശക്തിയാണ്, ലോകത്തെ ഏറ്റവും വലിയ ടെക്‌നോളജി ഗുരുക്കള് പ്രഭാഷണം നടത്താനെത്തുന്ന ‘ടെഡ്’ (TED) വേദിയില് പോലും അദ്ദേഹത്തെ എത്തിച്ചത്\nമുരുകാനന്ദത്തിന്റെ പിതാവ് ചെറുപ്പത്തിലേ മരിച്ചു. രണ്ടു സഹോദരിമാരും അമ്മയുമുള്ള വീട് പോറ്റാന് ആ ബാലന് സ്‌കൂള് പഠനം ഉപേക്ഷിച്ച് കൂലിപ്പണിക്ക് പോകേണ്ടിവന്നു. കുറച്ച് കഴിഞ്ഞപ്പോള് ചില ബിസിനസ് ആശയങ്ങള് അവന്റെ മനസിലുദിച്ചു. ഫാക്ടറി തൊഴാലികള്‍ക്ക് ഭക്ഷണപ്പൊതി വിതരണം ചെയ്യുക പോലുള്ള സംഗതികള്. പിന്നീട് ഒരു വെല്‍ഡിങ് വര്‍ക്ക്‌ഷോപ്പിലെ സഹായിയായി അവന്. വെല്‍ഡിങിന്റെ കാര്യങ്ങള് പഠിച്ചു കഴിഞ്ഞ് സ്വന്തമായി ഒരു വെല്‍ഡിങ് വര്‍ക്ക്‌ഷോപ്പ് തുടങ്ങി.\n1992 ല് ഇരുപത്തഞ്ചാം വയസിലാണ് ശാന്തിയെ വിവാഹം കഴിച്ചത്. സാധാരണപോലെ ജീവിതം നീങ്ങി; വിവാഹം കഴിഞ്ഞ് ആറാമത്തെ വര്‍ഷം ഭാര്യ പഴന്തുണി പെറുക്കുന്നത് കണ്ട ദിവസം വരെ. ആ കാഴ്ചയും, ഭാര്യ നല്‍കിയ മറുപടിയുമേല്‍പ്പിച്ച നടുക്കവും മുരുകാനന്ദത്തെ നേരെ എത്തിച്ചത് അടുത്തുള്ള മെഡിക്കല് ഷോപ്പിലേക്കാണ്.\nസാനിറ്ററി നാപ്കിന് വേണമെന്ന് ആവശ്യപ്പെട്ടപ്പോള്, ഒരു നാപ്കിന് പാക്കറ്റെടുത്ത് കടക്കാരന് മറ്റാരും കാണാതിരിക്കാന് കടലാസില് പൊതിഞ്ഞു നല്‍കി.\nനെരെ വീട്ടിലെത്തി. ഒരു പാഡെടുത്ത് വലിച്ചുകീറി ഉള്ളടക്കം പരിശോധിച്ചു. ഒരുകഷണം പഞ്ഞി. ‘ആ പാഡിന് എത്ര നിര്‍മാണച്ചെലവ് വരുമെന്ന് ഒരു ഏകദേശ കണക്ക് ഞാന് കൂട്ടിനോക്കി. പാഡൊന്നിന് കൂടിയാല് 15 പൈസയേ ചെലവ് വരൂ’മുരുകാനന്ദം പറയുന്നു. ‘ആളുകള് കൊള്ളയടിക്കപ്പെടുകയാണ്’.\nമുരുകാനന്ദത്തിന്റെ വീട്ടില്‍നിന്ന് 30 കിലോമീറ്റര് അകലെയാണ് മെഡിക്കല് കോളേജ്. പന്ത്രണ്ടോളം കുട്ടികള് ഗവേഷണത്തില് സഹകരിക്കാമെന്ന് വാക്കുകൊടുത്തു. പക്ഷേ, അതും പ്രയോജനം ചെയ്യില്ലെന്ന് അധികം വൈകാതെ ബോധ്യമായി. സ്ത്രീകളുടെ സഹകരണം തനിക്ക് ഇക്കാര്യത്തില് ലഭിക്കില്ലെന്ന് അതോടെ മനസ്സിലായി. അങ്ങനെയാണ് ആര്‍ത്തവകാലത്തെ രക്തത്തിന്റെയും നനവിന്റെയും കാര്യം സ്വയം മനസിലാക്കാനുള്ള നിര്‍ണായക തീരുമാനമെടുത്തത്.\nമുരുകാനന്ദത്തിന്റെ സഹപാഠികളില് പലരും ഗ്രാമത്തില് കോഴിക്കടകളും മട്ടന് വില്‍പ്പനശാലകളും നടത്തുന്നുണ്ട്. ഫുഡ്‌ബോളിനകത്തെ ബ്ലാഡറില് ആടിന്റെ ചോര നിറയ്ക്കാന് ഒരു സുഹൃത്തിന്റെ സഹായം തേടി. അത് ശരീരത്തില് അടിവസ്ത്രത്തിനകത്ത് കെട്ടിവെച്ചു. അതുംവെച്ച് സൈക്കിള് ചവിട്ടുമ്പോഴും നടക്കുമ്പോഴും ചോര കുറെശ്ശെ കിനിയും!\nനനവും ബുദ്ധിമുട്ടും എന്താണെന്ന് സ്വയം മനസിലാക്കാന് ആ പരീക്ഷണം സഹായിച്ചു. 15 ദിവസത്തോളം അത് കൊണ്ടുനടന്നു! പക്ഷേ, അത്തരമൊരു സംഗതി താന് ചെയ്യുന്നത് നാട്ടുകാര് കണ്ടാല് എന്താകും പ്രത്യാഘാതമെന്ന് ആലോചിച്ചില്ല.\nഗവേഷണം തുടരാന് ചോരപുരണ്ട നാപ്കിനുകള് പരിശോധിക്കേണ്ടത് ആവശ്യമായിരുന്നു. എവിടുന്നു കിട്ടും. ആരോട് ഇത്തരമൊരു ആവശ്യം ഉന്നയിക്കും! ഭാര്യ കൂടെയില്ല. മെഡിക്കല് കോളേജിലെ കുട്ടികളെ കണ്ടാലോ. പലരും മുഖം തിരിച്ചെങ്കിലും ആ പെണ്‍കുട്ടികളില് ഒരാള് മുരുകാനന്ദത്തിന്റെ ഗവേഷണങ്ങളില് ശരിക്കും താത്പര്യം പ്രകടിപ്പിച്ചിരുന്നു.\nആ കുട്ടിയെ സമീപിച്ച് കാര്യം ഗ്രഹിപ്പിച്ചു. 700 രൂപ മുടക്കി ഒരു ബാഗ് വാങ്ങി അവളെ ഏല്‍പ്പിച്ചു. ഉപയോഗിച്ച് ഉപേക്ഷിക്കുന്ന നാപ്കിനുകള് അതിലിട്ട് ബാഗ് ഹോസ്റ്റലില് വെച്ചാല് മതി താന് എടുത്തുകൊള്ളാമെന്ന് പറഞ്ഞു. ഏതാണ്ട് 35 പെണ്‍കുട്ടികള് ഉപയോഗിച്ച നാപ്കിന് നല്‍കാന് സമ്മതിച്ചു. അങ്ങനെ ആ പ്രശ്‌നം പരിഹരിച്ചു.\nബാഗുമായി വീട്ടിലെത്തി. ദുര്‍ഗന്ധമടിക്കാതിരിക്കാനായി തൂവാലകൊണ്ട് മൂക്ക് മറച്ചുകെട്ടി. വീട്ടിന് പിന്നിലെ സ്ഥലത്തുവെച്ച് നാപ്കിനുകള് പരിശോധിക്കാന് തുടങ്ങി. അതു കണ്ടുകൊണ്ടായിരുന്നു അമ്മയുടെ വരവ്. മകന് ശരിക്കും തലയ്ക്ക് സ്ഥിരമില്ലാതായി എന്ന് ആ സാധുസ്ത്രീ കരുതി. അവരും വീടുവിട്ട് മകളുടെ വീട്ടിലേക്ക് താമസം മാറ്റി. അങ്ങനെ നാപ്കിന് ഗവേഷണം അയാളെ വീട്ടില് ഒറ്റയ്ക്കാക്കി.\nഅതുപക്ഷേ, നന്നായി. ആരുടെയും ശല്യമില്ലാതെ പഠനം തുടരാന് അത് അവസരമൊരുക്കി. ഭക്ഷണം പാചകം ചെയ്യാന് മുരുകാനന്ദത്തിന് അറിയുമായിരുന്നില്ല. സ്ത്രീകള് വീട്ടിലില്ലാത്തതിനാല് അടുത്ത മൂന്നുവര്‍ഷം റൊട്ടി തിന്നാണ് അയാള് കഴിഞ്ഞത്.\nഅതിന്റെ ഒരു സാമ്പിള് കിട്ടണം. അമേരിക്ക,ഓസ്‌ട്രേലിയ,കാനഡ എന്നീ രാജ്യങ്ങളില് മാത്രമേ ആ പ്രത്യേകയിനം പൈന് മരം വളരുന്നുള്ളൂ. അമേരിക്കയിലെ ഏതെങ്കിലും ഒരു കമ്പനിയുമായി ബന്ധപ്പെട്ടാലേ രക്ഷയുള്ളൂ. അവരോട് കാര്യങ്ങള് സംസാരിക്കാന് വേണ്ടി മുരുകാനന്ദം ഇംഗ്ലീഷ് പഠിച്ചു. താനൊരു കോടീശ്വരനായ കോട്ടണ് മില് ഉടമയാണെന്നും സാനിറ്ററി നാപ്കിന് നിര്‍മാണ യൂണിറ്റ് ആരംഭിക്കാന് താത്പര്യമുണ്ടെന്നുമുള്ള വ്യാജേന അമേരിക്കയിലെ ഒരു കമ്പനിയെ സെല്ലുലോസ് സാമ്പിളിനായി സമീപിച്ചു. അമേരിക്കയ്ക്കുള്ള ഓരോ ഫോണ് വിളിക്കും കുറഞ്ഞത് 500 രൂപവെച്ചാകും.\nഒടുവില് കൊറിയര് വഴി അമേരിക്കയില്‍നിന്ന് സാമ്പിളെത്തി. തടി പള്‍പ്പിനെ ഞെരുക്കിയമര്‍ത്തിയുണ്ടാക്കിയ തടിനാരുകളായിരുന്നു ആ സാമ്പിളിലുണ്ടായിരുന്നത്.\nഅടുത്ത ഏതാനും വര്‍ഷങ്ങള് തടിനാരുകളെ നാപ്കിനാക്കി മാറ്റാനുള്ള യന്ത്രം രൂപകല്‍പ്പന ചെയ്യാനായി ശ്രമം. വാഴ,ചണം,മുള തുടങ്ങിയവയില്‍നിന്നുള്ള നാരുകളും നാപ്കിന് നിര്‍മാണത്തിലെ അസംകൃതവസ്തുക്കളാക്കി മാറ്റാമെന്ന് മുരുകാനന്ദം കണ്ടെത്തി.\nകുറഞ്ഞ ചെലവില് നാപ്കിനുണ്ടാക്കാന് താന് കണ്ടുപിടിച്ച വിദ്യ പേറ്റന്റ് ചെയ്തു. ആ കണ്ടുപിടിത്തം ഉപയോഗിച്ച് 2025 കോടി രൂപ തനിക്ക് എളുപ്പത്തില് സമ്പാദിക്കാമെന്ന് മുരുകാനന്ദത്തിനറിയാം. എന്നാല്, തന്റെ കണ്ടുപിടിത്തം ഏതെങ്കിലും ബഹുരാഷ്ട്രകമ്പനികള്‍ക്ക് നല്‍കാന് അയാള് തയ്യാറല്ല.\nഞാനിത് പണത്തിന് വേണ്ടി ചെയ്തതല്ല’മുരുകാനന്ദം പറയുന്നു. ചെലവുകുറഞ്ഞ സാനിറ്ററി നാപ്കിന് നിര്‍മാണ പ്രസ്ഥാനം രാജ്യമെമ്പാടും ശക്തിപ്പെടാനാണ് അയാളുടെ ആഗ്രഹം. സ്ത്രീകളുടെ സ്വയംസഹായസംഘങ്ങളെ നാപ്കിന് നിര്‍മാണം ഏല്‍പ്പിക്കുകയാണ് മുരുകാനന്ദം ചെയ്യുന്നത്. നിലവില് 23 സംസ്ഥാനങ്ങളിലായി 600 നാപ്കിന് നിര്‍മാണയന്ത്രങ്ങള് പ്രവര്‍ത്തിക്കുന്നു. സ്ത്രീകളുടെ സ്വയംസഹായസംഘങ്ങളും, സ്ത്രീകളുടെ ഉന്നമനത്തിന് വേണ്ടി പ്രവര്‍ത്തിക്കുന്ന ഗവര്‍മെന്റിതര സംഘടനകളുമാണ് അവ സ്ഥാപിച്ചിട്ടുള്ളത്.\nഇന്ത്യയിലെ ആദ്യത്തെ ക്രിപ്റ്റോ കറൻസി ജിയോ കോയിൻ ഫെബ്രുവരിയിൽ\nനജാദ് ബീരാൻ Reply\nനല്ല ലേഖനം.. സിനിമ ഇറങ്ങുന്ന തോടുകൂടി അരുണാചലത്തെ കൂടുതൽ ആളുകൾ അറിയും.. പിന്നെ ഈ സിനിമയിൽ അമിതാഭ് ബച്ചൻ ഒരു ചെറിയ വേഷം ചെയ്യുന്നു എന്നല്ലാതെ ഇതിന്റെ നിർമ്മാണത്തിൽ കാര്യമായ പങ്കൊന്നുമില്ല.


ഉപതെരഞ്ഞെടുപ്പ്; മലപ്പുറം ജില്ലയില് രണ്ടിടങ്ങളില് യു.ഡി.എഫിന് വിജയം – Chandrika Daily\nBy chandrika Saturday January 13, 2018 09:26 am\nഉപതെരഞ്ഞെടുപ്പ്; മലപ്പുറം ജില്ലയില് രണ്ടിടങ്ങളില് യു.ഡി.എഫിന് വിജയം\nമലപ്പുറം: ജില്ലയില് നടന്ന തദ്ദേശ ഉപതെരഞ്ഞെടുപ്പില് രണ്ടിടങ്ങളില് എല്.ഡി.എഫിനെ തകര്‍ത്ത് യു.ഡി.എഫിന് തകര്‍പ്പന് വിജയം. പൊന്നാനി നഗരസഭയിലെ ഒന്നാം വാര്‍ഡായ അഴീക്കലില് നടന്ന ഉപതെരഞ്ഞെടുപ്പില് മുസ്‌ലിം ലീഗ്…\nമലപ്പുറം: ജില്ലയില് നടന്ന തദ്ദേശ ഉപതെരഞ്ഞെടുപ്പില് രണ്ടിടങ്ങളില് എല്.ഡി.എഫിനെ തകര്‍ത്ത് യു.ഡി.എഫിന് തകര്‍പ്പന് വിജയം. പൊന്നാനി നഗരസഭയിലെ ഒന്നാം വാര്‍ഡായ അഴീക്കലില് നടന്ന ഉപതെരഞ്ഞെടുപ്പില് മുസ്‌ലിം ലീഗ് സ്ഥാനാര്‍ത്ഥി പി അത്തീഖും എടയൂര് പഞ്ചായത്ത് തിണ്ടലം വാര്‍ഡ് ഉപതെരഞ്ഞെടുപ്പില് യു.ഡി.എഫിലെ കെ.കെ മോഹനകൃഷ്ണനും വിജയിച്ചു.\nപൊന്നാനിയില് മുസ്‌ലിം ലീഗിലെ പറമ്പില് അത്തീഖ് സി.പി.എമ്മിലെ കെ ഹസൈനെ എട്ട് വോട്ടുകള്‍ക്കാണ് പരാജയപ്പെടുത്തിയത്. സി.പി.എം കൗണ്‍സിലറായിരുന്ന അബ്ദുല് ഖാദറിന്റെ നിര്യാണത്തെ തുടര്‍ന്നാണ് ഈ വാര്‍ഡില് ഉപതെരഞ്ഞെടുപ്പ് നടന്നത് . ആകെ പോള് ചെയ്ത 1232 വോട്ടുകളില് 615 വോട്ട് അത്തീഖ് നേടി. 607 വോട്ടുകള് നേടാനെ ഹസൈന് കഴിഞ്ഞുള്ളൂ. 600 ലേറെ വോട്ടുകളുടെ ഭൂരിപക്ഷത്തിന് സി.പി.എം ജയിച്ചിരുന്ന വാര്‍ഡാണിത്. പൊന്നാനി നഗരസഭ നിലവില് വന്നതിന് ശേഷം ഇതാദ്യമായാണ് ഈ വാര്‍ഡില് യു.ഡി.എഫ് വിജയക്കൊടി നാട്ടുന്നത്. നിയമസഭാ സ്പീക്കര് കൂടിയായ സ്ഥലം എം.എല്.എ ശ്രീരാമകൃഷ്ണനും നഗരസഭ അധികാരികളും ഏറെ പണിപ്പെട്ടിട്ടും ദയനീയമായ തോല്‍വി ഏറ്റുവാങ്ങേണ്ടിവന്നത് ഭരണ പരാജയങ്ങള്‍ക്കുള്ള തിരിച്ചടി കൂടിയായി.\nഎടയൂരില് മോഹനകൃഷ്ണന് 180 വോട്ടിന് എല്.ഡി.എഫ് സ്വതന്ത്രന് പി.ടി അനില്‍കുമാറിനെയാണ് പരാജയപ്പെടുത്തിയത്. ആകെയുള്ള പോള് ചെയ്ത 1129 വോട്ടുകളില് യു.ഡി.എഫ് സ്ഥാനാര്‍ഥി 609 വോട്ട് നേടി. എല്.ഡി.എഫിന് 429 വോട്ടാണ് നേടാനായത്. ബി.ജെ.പിക്ക് 91 വോട്ട് കൊണ്ട് തൃപ്തിപ്പെടേണ്ടി വന്നു. യു ഡി എഫ് അംഗമായിരുന്ന അഡ്വ. കെ. കമലാസനന് മരിച്ച ഒഴിവിലേക്കാണ് തെരഞ്ഞെടുപ്പ് നടന്നത്.


അറേബ്യന് വിന്റര്; സൗദിയിലെ 17 പ്രമുഖ ടൂറിസ്റ്റ് കേന്ദ്രങ്ങള് സന്ദര്‍ശിക്കാന് അവസരം | Pravasi Veekshanam\nHome Taste & Travel അറേബ്യന് വിന്റര്; സൗദിയിലെ 17 പ്രമുഖ ടൂറിസ്റ്റ് കേന്ദ്രങ്ങള് സന്ദര്‍ശിക്കാന് അവസരം\nറിയാദ്: സൗദിയിലെ 17 പ്രമുഖ ടൂറിസ്റ്റ് സ്‌പോട്ടുകള് സന്ദര്‍ശിക്കുവാന് അവസരം. സൗദി ടൂറിസം അതോറിറ്റി (എസ്ടിഎ) സൗദി വിന്റര് സീസണ് ”അറേബ്യന് വിന്റര്” സീസണിലാണ് അവസരമൊരുക്കിയിരിക്കുന്നത്. 2021 മാര്‍ച്ച് അവസാനം വരെ നടക്കുന്ന ടൂറിസം കാമ്പെയ്ന് രാജ്യത്തൊട്ടാകെയുള്ള 17 ലധികം ടൂറിസം കേന്ദ്രങ്ങളിലേക്ക് സന്ദര്‍ശകരെ ആകര്‍ഷിക്കും.\nസന്ദര്‍ശകര്‍ക്ക് 300 ഓളം പാക്കേജുകളും 200 ഓളം സ്വകാര്യ മേഖല സ്ഥാപനങ്ങള് നല്‍കുന്ന ഓഫറുകളും ഈ സീസണില് ഉണ്ട്. സൗദി പൗരന്മാര്‍ക്കും പ്രവാസികള്‍ക്കും കുടുംബങ്ങളായോ, ഗ്രൂപ്പുകളായോ, തനിച്ചോ യാത്ര ചെയ്യുന്ന ഈ ഓഫറുകള് ഉപയോഗപ്പെടുത്താന് കഴിയും. രാജ്യത്തിന്റെ ഭൂമിശാസ്ത്രപരവും കാലാവസ്ഥാ വൈവിധ്യവും വേര്‍തിരിച്ചു മനസ്സിലാക്കാന് അറേബ്യന് വിന്റര് സഞ്ചാരികളെ സഹായിക്കും.\nറിയാദ്, ആഡ് ദിരിയയുടെ പ്രദേശം, വടക്കന് വിനോദസഞ്ചാര കേന്ദ്രങ്ങളായ തബൂക്ക്, അല് ജൂഫ്, ഹെയ്ല്, അലുല എന്നിവയും കിഴക്കന് പ്രദേശങ്ങളായ ദമ്മം, ഖോബാര്, അല്-അഹ്‌സ എന്നീ വിനോദ സഞ്ചാര കേന്ദ്രങ്ങളും, ജിദ്ദ, കിംഗ് അബ്ദുല്ല ഇക്കണോമിക് സിറ്റി, യാന്‍ബു, പടിഞ്ഞാറ് ഉംലുജ് എന്നീ പ്രദേശങ്ങളും, തെക്ക് സ്ഥലങ്ങളില് തായ്ഫിന്റെ പീഠഭൂമി, അല് ബഹ, അസിര്, ജസാന് എന്നിവയും ആണ് പ്രധാന വിനോദ സഞ്ചാര കേന്ദ്രങ്ങള് ആയി സൗദി ടൂറിസം അതോറിറ്റി (എസ്ടിഎ)”അറേബ്യന് വിന്റര്” ല് ഉള്‍ക്കൊള്ളിച്ചിരിക്കുന്നത്.\nPrevious articleമലയാളി നഴ്‌സ് ജിദ്ദയില് മരിച്ചു\nNext articleസൗദിയില് തൊഴില് കരാര് 10 വര്‍ഷക്കാലമാക്കാന് ആലോചന


പേരില് ഒരു K ഉണ്ടോ,കെട്ടുന്ന പെണ്ണിന്റെ ഭാഗ്യമാണ് | Does Your Name Start With The Letter “K”? Find Out Your Characteristics - Malayalam BoldSky\nപേരില് ഒരു K ഉണ്ടോ,കെട്ടുന്ന പെണ്ണിന്റെ ഭാഗ്യമാണ്\nപേരിന്റെ അക്ഷരങ്ങള് നിങ്ങള്‍ക്ക് ഭാഗ്യം കൊണ്ട് വരുന്നതാണ് എന്ന കാര്യത്തില് സംശയം വേണ്ട. പേരിന്റെ അക്ഷരങ്ങളില് ഭാഗ്യമില്ലെങ്കില് പലരും പേര് വരെ മാറ്റുന്നതിന് തയ്യാറാവുന്നുണ്ട്. പല പ്രശസ്തരായ ആളുകളും ഇത്തരത്തില് പേരു മാറ്റത്തിന് വിധേയമായിട്ടുണ്ട്. എന്നാല് ഇത് എങ്ങനെ ഇവരുടെ ജീവിതത്തെ പിന്നീട് ബാധിച്ചിട്ടുണ്ട് എന്ന് അറിയാന് എല്ലാവര്‍ക്കും താല്‍പ്പര്യമുണ്ടാവും. എന്നാല് ചില അക്ഷരങ്ങള് പേരിന് ഭാഗ്യമായി മാറുമ്പോള് ചില അക്ഷരങ്ങള് നിങ്ങള്‍ക്ക് നല്‍കുന്നത് നിര്‍ഭാഗ്യമായിരിക്കും. ഇത്തരത്തില് ഏതാണ് ഭാഗ്യമാവുന്ന അക്ഷരം എന്നറിയാന് ആഗ്രഹമുണ്ടോ?\nഇത്തരത്തില് ഭാഗ്യം കൊണ്ട് വരുന്ന അക്ഷരങ്ങളില് ഒന്നാണ് K. ഈ അക്ഷരം നിങ്ങളുടെ പേരിലുണ്ടെങ്കില് അതിനര്‍ത്ഥം നിങ്ങള്‍ക്ക് മാത്രമല്ല പങ്കാളിക്ക് കൂടിയാണ് പലപ്പോഴും ഭാഗ്യം കൊണ്ട് വരുന്നതാണ്. K എന്ന അക്ഷരം ഉള്ളത് എന്ന് നോക്കാം. ഇത് ജീവിതത്തില് എന്തൊക്കെ ഗുണങ്ങളാണ് ഉണ്ടാക്കുന്നത് എന്ന് നോക്കാം.\nകഠിനാധ്വാനം ചെയ്യുന്നവരായിരിക്കും ഇവര്. ലക്ഷ്യപ്രാപ്തിക്ക് വേണ്ടി എന്തൊക്കെ കഷ്ടപ്പെടുന്നതിനും ഇവര് തയ്യാറാണ്. മറ്റുള്ളവരോട് അല്‍പം കഠിനമായി പെരുമാറുമെങ്കിലും ഇവരുടെ ഉള്ള് ശുദ്ധമായിരിക്കും. സ്‌നേഹിക്കുന്ന കാര്യത്തില്‍യാതൊരു വിധത്തിലുള്ള വിട്ടു വീഴ്ചകളും ഇവര് ചെയ്യുകയില്ല. മാത്രമല്ല ഇത് പലപ്പോഴും നിങ്ങളുടെ ജീവിത സാഹചര്യങ്ങള് ഉയര്‍ത്തുകയാണ് ചെയ്യുന്നതും.\nകൂട്ടുകാരേക്കാള് എപ്പോഴും ഏകാന്തത ഇഷ്ടപ്പെടുന്നവരായിരിക്കും ഇവര്. അതുകൊണ്ട് തന്നെ ജീവിതത്തില് എത്രയൊക്കെ കമ്പനി ഉണ്ടെങ്കിലും അത് പലപ്പോഴും ഇവര്‍ക്ക് സ്വസ്ഥത കളയുന്നവരായിരിക്കും. നാണം കുണുങ്ങികള് ആയിരിക്കുമെങ്കിലും ജീവിതത്തില് ഉയരത്തില് എത്തുന്നതിന് ഇവര് എപ്പോഴും ശ്രമിച്ചു കൊണ്ടേ ഇരിക്കുന്നു.\nപങ്കാളിയെ ജീവനു തുല്യം സ്‌നേഹിക്കുന്നവര്\nK എന്ന അക്ഷരം നിങ്ങളുടെ പേരില് ഉണ്ടെങ്കില് അവര് പങ്കാളിയെ ജീവനു തുല്യം സ്‌നേഹിക്കുന്നവരായിരിക്കും. മാത്രമല്ല പങ്കാളിയുടെ ആഗ്രഹങ്ങള്‍ക്കും താല്‍പ്പര്യങ്ങള്‍ക്കും പ്രാധാന്യം നല്‍കുന്നവരും ആയിരിക്കും. ഒരിക്കലും പ്രണയത്തിലും ദാമ്പത്യത്തിലും ഇവര് നിരാശപ്പെടേണ്ടതായി വരില്ല. മറ്റുള്ളവരില് അസൂയയുണ്ടാക്കും വിധമായിരിക്കും ഇവരുടെ ജീവിതം.\nവളരെയധികം കെയര് ചെയ്യുന്നവരായിരിക്കും ഇവര്. പ്രത്യേകിച്ച് പങ്കാളികളെ. ഇവര് ജീവനു തുല്യം സ്‌നേഹിക്കുന്നവര്‍ക്ക് വളരെയധികം കെയറിംങ്ങ് ഇവര് നല്‍കുന്നു. ജീവന് കളഞ്ഞും ഇവരെ സംരക്ഷിക്കാന് ശ്രമിച്ചു കൊണ്ടേ ഇരിക്കും. അതുകൊണ്ട് തന്നെ ജീവിതത്തിലെ പല വിധത്തിലുള്ള പ്രശ്‌നങ്ങളും ഇവരെ വേട്ടയാടുന്നു.\nഏത് പ്രശ്‌നത്തിനും പരിഹാരം കാണുന്നതിനും ധൈര്യത്തോടെ അതിനെയെല്ലാം നേരിടുന്നതിനും ഇവര്‍ക്ക് കഴിയുന്നു. ജീവിതത്തിലെ എത്ര വലിയ പ്രശ്‌നത്തേയും ഇല്ലാതാക്കുന്നതിനും അതിനെ ധൈര്യപൂര്‍വ്വം മുന്നോട്ട് കൊണ്ടു പോവുന്നതിനും ഇവര് ശ്രമിക്കുന്നു. ധൈര്യം കൊണ്ടും സ്‌നേഹം കൊണ്ടും ഇവരെ ഒരിക്കലും തോല്‍പ്പിക്കാന് സാധിക്കുകയില്ല.\nസ്വയം അഭിമാനം കൊള്ളുന്നവര്\nപലപ്പോഴും സ്വയം അഭിമാനം കൊള്ളുന്നവരായിരിക്കും ഇവര്. ജീവിതത്തില് പല വിധത്തിലുള്ള പ്രതിസന്ധികള് ഉണ്ടെങ്കിലും അതിനെ പരിഹരിച്ച് അതില് സ്വഭിമാനം കൊള്ളുന്നവരായിരിക്കും ഇവര്. മാത്രമല്ല സ്വന്തം കഴിവില് അങ്ങേയറ്റം വിശ്വസിക്കുന്നവരായിരിക്കും ഇവര്.\nകുടുംബത്തില് ആശ്വാസം കണ്ടെത്തുന്നവര്\nഎന്ത് പ്രശ്‌നവും പ്രതിസന്ധിയും ജീവിതത്തില് ഉണ്ടായാലും അതിനെയെല്ലാം അതിജീവിച്ച് കുടുംബത്തിന് പ്രാധാന്യം കൊടുക്കുന്നവരായിരിക്കും. കുടുംബത്തില് ഏത് പ്രശ്‌നത്തിനും പരിഹാരം കണ്ട് സമാധാനത്തോടെയുള്ള ജീവിതം ആഗ്രഹിക്കുന്നവരായിരിക്കും ഇവര്. അതുകൊണ്ട് തന്നെ K എന്ന അക്ഷരം ഒരിക്കലും നിങ്ങളുടെ സൈ്വര്യം കെടുത്തുന്ന ഒന്നല്ല.\nDoes Your Name Start With The Letter “K”? Find Out Your Characteristics\nDoes Your Name Start With The Letter “K”? Find Out Your Characteristics, takealook.